
ARGUMENT 



Traducerile româneşti de texte apocrife 
reprezintă atît prin vechimea lor, cît şi prin numeroasele 
lor întrepătrunderi cu vastul domeniu al mitologiei 
populare româneşti, mărturii deosebit de preţioase ale 
formării şi evoluţiei limbii literare româneşti şi ale 
raporturilor vechii noastre culturi cu alte culturi, precum 
cea iudaică, bizantină, slavonă, latină ş.a. Legendele 
apocrife au intrat în ţesătura operelor literare ale celor 
mai importanţi dintre scriitorii noştri: Neagoe Basarab, 
Dosoftei, Antim Ivireanul, Eminescu, Sadoveanu, Vasile 
Voiculescu ş.a. 

Studiul apocrifelor este ilustrat în filologia 
românească de nume precum cele ale lui Hasdeu, 
Gaster, Cartojan sau Emil Turdeanu. Literaţii, folcloriştii 
sau istoricii religiilor au găsit de asemenea în textele 
vechilor traduceri româneşti ale unor legende apocrife 
un bogat material comparatistic. Comentarea unor 
aspecte ale acestor texte, dintr-o perspectivă sau alta, 
a fost insă mereu îngreunată de faptul că pentru multe 
texte sau versiuni, în lipsa unor cataloage complete şi a 
unor ediţii de referinţă, doar cercetarea fondurilor de 
manuscrise din arhive şi biblioteci româneşti şi străine 
putea oferi cuiva măcar acele „certitudini incerte" cu 
privire la istoria textului studiat. Reluarea editării 
textelor apocrife în ultimele decenii ale secolului trecut 
-a făcut însă cu criterii filologice mai sigure, astfel încît 



publicarea Legendei Duminecii din Manuscrisul de la 
leud (ed. de Mirela Teodorescu şi Ion Gheţie la Editura 
Academiei, în 1977) sau a Legendei lui Avraam şi a 
„texturilor bogomilice" din Codex Sturdzanus, reeditate 
şi adnotate, împreună cu celelalte două volume din 
Cuvente den bătrîni, de către G. Mihăilă la Editura 
Didactică şi Pedagogică, în 1984, marchează un alt 
stadiu în cercetarea domeniului. La acestea pot fi 
adăugate două reeditări importante ale unor opere de 
sinteză asupra domeniului: N. Cartojan, Cărţile 
populare în literatura românească, l-ll, la Editura 
Enciclopedică Română, în 1974 (ed. Al. Chiriacescu) şi 
Mozes Gaster, Literatura populară română, la Editura 
Minerva, în 1983 (ediţie prefaţată şi adnotată de Mircea 
Anghelescu), precum şi ediţia după textul manuscris, 
însoţită de studiul filologic şi lingvistic, a textelor din 
Codex Sturdzanus, realizată de Gheorghe Chivu, la 
Editura Academiei, în 1993. 

în ce priveşte scrierile lui Emil Turdeanu, unele 
dintre studiile privitoare la literatura română, publicate 
în ţară sau în exil, au fost reeditate, cu o postfaţă şi cu 
note complementare, de către Mircea Anghelescu, la 
Editura Minerva, în 1995. Cercetările lui Mozes Gaster 
referitoare la folclor şi la literatura apocrifă au fost 
reeditate relativ recent, în 2003, de către Petre Florea, 
sub titlul Studii de folclor comparat, la Editura Saeculum 
I. O. Din păcate rămîn încă greu accesibile studiile 
publicate de Gaster în seria Studies and Texts in 
Folklore, Magic, Medieval Românce, Hebrew 
Apocrypha and Samaritan Archaeology şi cele din 
„Journal of the Royal Asiatic Society", unele conţinînd 
sau referindu-se la apocrife româneşti. De asemenea, 
studiile lui Emil Turdeanu apărute în diverse reviste de 



specialitate şi republicate în seria Studia in Veteris 
Testamenti Pseudepigrapha, sub titlul Apocryphes 
slaves et roumains de l'Ancien Testament, la 
prestigioasa editură E. J. Brill, Leiden, 1981, ar putea 
rodi mai mult dacă ar fi retipărite şi de o editură 
românească. Important ni se pare însă faptul că, în 
ultimii ani, sub egida Academiei Române şi a Fundaţiei 
Naţionale pentru Ştiinţă şi Artă, atît la Institutul de 
Lingvistică „lorgu Iordan", în seria Cele mai vechi cărţi 
populare în literatura română, coordonată de Ion Gheţie 
şi Alexandru Mareş, cît şi la Institutul de Istorie şi Teorie 
Literară „G. Călinescu", în seria Texte uitate, texte 
regăsite, alături de ediţii de scrieri apocrife îngrijite de 
Alexandru Mareş, Cătălina Velculescu sau Alexandra 
Moraru, apar şi ediţii datorate unor tineri filologi, 
precum Măria Stanciu Istrate, Manuela Anton, Silvia 
Marin-Barutcieff, Liliana Agache, Emanuela Timotin, a 
căror competenţă îndreptăţeşte speranţa că tradiţia 
cercetărilor româneşti în domeniu va fi continuată. 

Dacă adăugăm la aceasta faptul că şi în 
domeniul interpretărilor teoretice ale elementelor 
legendare din apocrifele religioase au apărut lucrări 
remarcabile, precum cele ale lui loan Petru Culianu, 
Andrei Oişteanu ş.a., ca şi pe acela că mai multe 
edituri româneşti importante publică atît traduceri ale 
unor studii de sinteză asupra domeniului, cît şi traduceri 
după ediţii de referinţă ale unor vechi versiuni de texte 
apocrife, am putea vorbi de coagularea, dacă nu chiar 
de existenţa unui climat de emulaţie în domeniu. Este şi 
acesta unul dintre motivele care m-au îndemnat să 
stnng unele dintre studiile şi ediţiile de texte româneşti 
ale unor apocrife în volumul de faţă. Dintre acestea, 
cele din partea de început {Cuvînt despre Adam şi Eva, 

Cuvînt pentru lemnul crucii, Proorocirea Sibilei, Viaţa 
sfîntului Macarie Rîmleanul) au apărut în Crestomaţie 
de literatură română veche, l-ll, 1984-1989, croşetate 
drastic şi absurd chiar pentru vremea respectivă. 
Celelalte (două versiuni ale Apocalipsei patriarhului 
Avraam şi Testamentul lui Iov) au fost publicate prima 
oară în numărul omagial (nr. 3-4) pe care, în 1991, 
„Revista de istorie şi teorie literară" i l-a închinat lui Emil 
Turdeanu. Pentru ultimul dintre aceste texte, am găsit 
între timp o versiune mai veche cu circa un sfert de 
secol, într-un manuscris care conţine şi glose marginale 
reprezentînd variante de traducere; este versiunea pe 
care o edităm în volumul de faţă. 

JWAM ŞI <EVA 

jCegenda despre Adam şi Eva, considerată 

text bogomilic (I. Ivanov, N. Cartojan ş.a.) datorită 
mai ales episodului privitor la zapisul încheiat 
între Adam şi diavol, este, în forma editată aici 
după cel mai vechi manuscris românesc al legendei, 
legată de ideea generală a Paliei istorice şi anume 
de prefigurarea evenimentelor din Noul Testament 
prin cele ale Vechiului Testament. Această idee 
apare deosebit de pregnant chiar în centrul 
episodului despre zapisul lui Adam şi arată, prin 
felul cum este înglobat acest episod în textul 
legendei, că atît episodul, cît şi întreaga legendă, 
au fost prelucrate în spiritul Paliei istorice. Textul 
legendei conţine material al sectei sabeice 
(purificarea în apa Tigrului şi a Iordanului), al sectei 
mandeilor (înfruntarea Evei de către Gorgonie) şi, 
m episodul zapisului, ca o reminiscenţă, material al 
unei secte maniheiste; importantă este însă ideea 
generală a textului şi aceasta nu ţine de concepţia 
dualistă. Faptul că textul Paliei istorice editat de 
vassiliev nu conţine legenda despre Adam şi Eva 
§' ca textele greceşti găsite pînă acum nu conţin 

episodul zapisului lui Adam nu poate fi un 
argument peremptoriu pentru a considera legenda 
ca fiind bogomilică. Aceasta din mai multe motive: în 
primul rînd textul grecesc publicat de Vassiliev nu 
este nici complet şi nici cel mai vechi, în al doilea 
rînd, chiar titlul reprodus de Ivanov după unul 
dintre cele mai vechi texte manuscrise slavone ale 
legendei specifică faptul că aceasta provine din 
Palie, denumire sub care era înţeleasă Palia istorică 
(Slovo ot Paleje o Adamja i o Evdzja ot zacela 
do suvrusenija; cf. şi titlul românesc, infra), în al 
treilea rînd, în cele mai multe manuscrise slavone şi 
româneşti textul legendei apare alături de alte texte 
din cuprinsul Paliei istorice. în afara ideii generale 
comune, textele Paliei istorice au între ele şi 
numeroase legături de tramă narativă: pomul 
cunoaşterii din legenda lui Adam şi a Evei şi din 
episodul Călătoriei lui Sith la rai reapare în ciclul 
solomonian, prezentat sub formă de întrebări şi 
răspunsuri (Templul lui Solomon, întîlnirea lui 
Solomon cu regina din Saba-Savila) şi în Legenda 
lemnului crucii (v. infra); episodul Pocăinţei lui Lot 
din ciclul de legende despre patriarhul Avraam. din 
Palia istorică reapare în Legenda lemnului crucii; 
moartea lui Adam din finalul legendei despre Adam 
şi Eva se leagă şi ea atît de ciclul solomonian, cît şi 
de Legenda lemnului crucii. De altfel cel mai 
important argument pentru apartenenţa acestor 
legende, care nu figurează în textul grecesc editat 
de Vassiliev al Paliei istorice, la această scriere se 
află chiar în textul Paliei istorice, după episodul 
Pocăinţei lui Lot: Avraam auzind că, în urma 
penitenţei lui Lot, lemnele udate de el cu apă din 

Iordan au înfrunzit, se duce să le vadă şi „deaca 
vădzu leamnele că sînt precum îi spusese lui Lot, 
să închină lui Dumnedzău şi dzise: Adevărat 
acesta lemn va fi de dezlegarea păcatelor" (pentru 
că în Legenda lemnului crucii se povesteşte că 
acesta este lemnul pe care a fost răstignit 
Mîntuitorul). „Şi agiunseră aceaste leamne pînă la 
împăratul Solomon, ce de acest lemn vom aduce-vă 
aminte într-altă scrisoare" (s.n.) (ms. rom. BAR 469, 
f. 57 v -58 r ) - întreg pasajul, absolut identic, figurează 
şi în textul grecesc al Paliei istorice editat de 
A. Vassiliev, Anecdota graeco-byzantina, 1893, 
p. 219. Deoarece majoritatea elementelor din 
legendele privitoare la alte personaje din Palia 
istorică îşi au sursa în prima legendă, cea despre 
Adam şi Eva, se înţelege că prezenţa ei în cuprinsul 
scrierii era cerută şi de logica naraţiunii. 

Atît manuscrisele româneşti derivate din Palia 
istorică, cît şi cele slavone conţin, în episodul 
zapisului lui Adam, menţiunea faptului că Adam 
semnează pactul tocmai pentru că „ştiia Adam că 
va să pogoară Dumnedzău pre pămînt şi să va naşte 
din svînta şi prea curata Fecioara Mariia", ceea ce 
leagă figura lui Adam de aşa numita „galerie a 
prorocilor" din Vechiul Testament, care, alături de 
Sibile, prevestesc naşterea Mîntuitorului. Motivul 
pactului cu diavolul are o tratare specifică, ceea ce 
il diferenţiază şi de tratările moderne şi de felul cum 
apare pactul în Pilda părintelui Eladie din Paterice; e 

VOr ~ ba : c „ um se vede din text - mai degrabă de un „fals 
jurămînt", topos prezent mai ales în literaturile 
orientale, dar şi | a Cervantes (între pildele de 
n ţelepciune ale lui Sancho Pânza ca guvernator, 

probabil tot dintr-o sursă orientală). Pe de altă parte, 
prezenţa motivului iconografic al sfărîmării zapisului 
lui Adam la botezul lui Hs., care apare nu numai în 
pictura bisericească, ci şi în ilustraţia cărţii 
religioase tipărite, arată că nu era vorba de un 
motiv care să fi fost considerat de provenienţă 
eretică, ci doar de un element parabiblic care nu 
contravenea canoanelor, de un auxiliar pentru a 
demonstra legătura dintre cele două părţi ale Bibliei. 

Cealaltă versiune românească a legendei, din 
care reproducem unele pasaje în comentariul la text, 
are o altă sursă decît versiunea din Palia istorică, 
făcînd parte, din aşa-numitul Apocalips al lui 
Metodie Patareanul, după cum se poate vedea din 
compararea versiunii româneşti din ms. BAR 5047 cu 
cea de a doua versiune publicată de Iv. Franko 
după un manuscris slavo-ucrainean din 1743. Atît 
manuscrisul românesc, cît şi cel ucrainean nu 
conţin episodul zapisului lui Adam. Textul românesc, 
deşi reprezintă numai un fragment, cu caracter 
relativ autonom, din Apocalipsul lui Metodie 
Patareanul, conţine mai multe adausuri datorate 
unui copist înzestrat cu darul povestirii; adausurile 
nu aduc elemente noi în conţinutul legendei, ci ţin 
numai de tehnica naraţiunii. Fragmentul, aşa cum 
apare el decupat din Apocalips..., constituie de 
fapt o legendă a şarpelui sau, mai exact, a 
duşmăniei dintre om şi şarpe (întîlnită mai rar între 
credinţele folclorice româneşti legate de şarpe, 
după cum relevă răspunsurile la chestionarul 
folcloric al lui Hasdeu). 

Din această a doua versiune a legendei 
despre Adam şi Eva pare să derive şi Verşul lui 

Adam la izgonirea din rai, deoarece, cel puţin aşa 
ar ată versiunea ucraineană, episodul 
nlîngerii lui Adam în faţa raiului este mai dezvoltat 
în versiunea desprinsă din Apocalips... decît în cea 
din Palia istorică. Dintre nenumăratele versiuni ale 
acestui Verş..., există probabil şi unele create pe 
teren românesc, în metru popular, pornindu-se de 
la textul în proză al legendei (sau care au căpătat, 
datorită mai ales circulaţiei alături de colinde şi de 
alte producţiuni versificate ale folclorului ritual, un 
ritm asemănător celui popular), dar există, în 
manuscrise, şi altele care au fost traduse după 
variante versificate din alte limbi (sîrbă, ucraineană), 
(v. Turdeanu, Apocryphes, p. 125.) 

Datorită problemelor pe care le ridică atît 
istoricul, cît şi circulaţia acestui text, am socotit că 
publicarea lui în întregime va oferi un material 
interesant nu numai din punct de vedere filologic, 
ci şi istorico-literar. Textul este reprodus după BAR, 
ms. rom. 469, ff.384 r -407 r . Ms. este descris în Cărţi 
populare, IV, Palia istorică, 2001. 

ÎNCEAPEM DE LA ADAM PÎNĂ ÎN SVÎRŞIT, 
TOATE CUM S-AU FĂCUT. 
BITIIA 



Adam era în rai m[ai na]inte de greşală şi era 
lui toate pre voie, adecă toate pre voia lui \[mbla?; 
det.], iară deaca îl. . . [det.] se din rai, şedea în 
Edem înaintea porţei raiului şi văzu în vis cum va 
naşte Cain şi Avei şi în care an va ucide Cain pre 
Avei, fratele său. Şi-I conteni îngerul să nu spuie 
Evvei. Şi acolo petrecu 9 sute de ani şi şaptezeci şi 
căzu întru boală de inima. Şi nu ştiia ce iaste boala. 
Şi să adunară marii şi micii toţi şi să mira şi grăia 
cătră Evva: O, maica noastră, Evvo, tu ale lui 
toate le ştii, spune noao de ce boleaşte 
părintele nostru. 

Şi era pregiur Adam 6000 de bărbaţi. 
Evva zise: Spune-voi voao, fiii miei. 

Cînd făcu Dumnezău raiul şi toată 
lumea şi făcu pre p[ărint]ele vostru Ad[a]m şi 
pre mine şi deade noao r[aiu]l şi toate 
dobitoacele şi gadinele şi toate pasările 
zburătoare, Adam socotia partea despre răsărit 
şi despre miazănoapte, iară eu socotia partea 
despre [a]pus şi despre amiazădzi. Aşa 
aceastea toate ne deade noao Dumnezău şi 
ne zise noao: Din toate să mîncaţi din cîte sînt 
în rai, iar dintr-un pom să nu mîncaţi. Şi arătă 

noao pomul. Şi să sui Dumnezău în [ce]ri. 
iară ce era în rai biruia tot noi. Şi fara zisa lui 
Adam şi a mea toate fiierile şi gadinele şi 
dobitoacele nu cuteza sa îmbie sau să pască 
ceva pî[nă] nu ziceam no[i] lor. Atuncea veni 
diavolul luminos ca un înger şi zise cătră noi: 
Ce v-au zis voao Dumnezău să mîncaţi sau să 
nu mîncaţi în rai? 

Adam zise: Din toate ne-au zis noao să 
mîncăm, numai dintr-un pom să nu mîncăm. 

Diavolul zise: Mult îm pare rău de voi 
că nu înţeleageţ că de aţ mînca voi dintru 
acelaş pom, voi aţ fi dumnezăi. 

Aceastea zise diavolul şi să duse şi află 
pre şarpe. Şarpele, deaca văzu pre diavol, îi 
păru şi lui că iaste înger. Şi veni şarpele la 
mine şi-m arătă o poamă din pom. 

Eu, deaca văzui şi ştiia că şarpele 
iaste mai drag lui Dumnezău decît toate 
facerile, luai poama de la el şi mîncai. Şi deaca 
mîncai, inema mea să turbură întru mine de 
năprasnă şi, întru latorea mea, căzu frunza 
pomilor toată. Eu intrai supt pomul cela ce 
dintr-însul mîncase şi strigai pre Adam şi ziş: 
Adame, vino aicea de vezi ciudesă mare. Eu 
rostul mieu deşchiş, iară limba mea însăş 
grăi dintru mine ca să mănînce şi Adam. 
Aşijderea luo şi Adam şi mîncă. îndată să 
deşchiseră ochii noştri şi ne văzum goli şi 
dezbrăcaţi şi inimile noastre să aprinseră spre 
Pohtă. Şi f u aşea că căzu frundza din toţ 
Pomii cîţi era în rai, numai a smochinului 

rămase de nu căzu. Şi cusum frunză de 
smochin de ne făcum veşminte şi ne îmbrăcăm. 

Atuncea auzim glas din ceri grăind 
îngerul şi chiemînd pre toţ îngerii zicînd: Venit 
că grăiaşte Dumnezău să pogorîm în rai, că 
Adam au greşit. 

Aşea pogorî Domnul cu toţi îngerii săi şi 
stătu scaunul în mijlocul raiului şi strigă 
Dumnezău cu glas mare de zise: Adame, 
Adame, unde eşti? 

[Adam ] răspunse şi grăi mult. 

Şi ne luară pre noi îngerii şi cumplit ne 
bătură şi ne scoaseră din rai. 

Adam să ruga ca doară să va milostivi 
Dumnezău pre noi să ne iarte şi să ne lase. 

Iară arhanghelul loil neîncetat să ruga 
pentru noi cătră scaunul părintelui. 

Aşa ne scoase pre noi din rai. Şi deacă 
ne lăsă, şedeam în Edem ca nişte streini. 
Adam căzu cu faţa sa la pămînt şi plîngea. Şi 
petrecum acolo 15 zile. Şi aşea slăbi sufletul 
mieu de foame. Eu ziş cătră Adam: Scoală, 
domnul mieu, şi mergi de caută ceva hrană 
noao, că inema mea de foame s-au micşurat 
şi sufletul mieu s-au împuţinat. Adam suspină 
şi zise: O, Evvo, [d?]e n-aş căuta de puţinei 
gîndescu la inema mea a sparge faţa ta, ce 
nu am cu cine hi şi mă tem de Dumnezău 
[... det.] că inema m/ea ... det.J nu să împarte 
[... ctefjtine. 

Şi ne sculăm şi încungiurăm pămîntul şi 
nu aflăm nemică mîncare, numai pălămidă, 

iarbă de arină. Şi iară venim în Edem şi 
nlînqînd am vărsat lacrămi. 

Şi zise Adam: Doamne, slobozi-ne o 
floare din rai, ca să te pomenescu. Atuncea 
Dumnezău trimise lui tămîie şi livan şi ladan. 
Si luo Adam şi feace rugă cătră Dumnezău. 
Atuncea să milostivi Dumnezău şi arhanghel 
loil împărţi a şeapte parte din rai şi o deade 
noao. Şi mainte [a d]at din poamele spinului 
în 10 zile. După aceaea am luat grîul şi 
miarea şi laptele şi mîncăm şi ne săturăm. Şi 
scoase toate gadinele şi dobitoacele şi toate 
fierile din rai şi le deade lui Adam. Adam le 
împărţi şi feace unele sălbatece, altele 
d[u]meastece şi să hie de hrană şi le zise 
tuturor pre nume. Aşijderea şi celor ce zboară. 

Şi zise Dumnezău lui Adam: Spin şi scai 
să crească după în palmele tale. Şi luo Adam 
boii şi ară. Şi veni diavolul şi stătu înaintea 
boilor. Şi nu lăsa pre Adam să are. 

Şi zise lui Adam: Nu te voi lăsa să 
lucrezi pămîntul, că pămîntul iaste al mieu, 
'ară a lui Dumnezău sînt ceriurile şi raiul. 
Deci^ de veri să hii al mieu, tu lucrează 
pămîntul, iară de vei să fii a lui Dumnezău, tu 
mergi în rai. Adam zise: A lui Dumnezău sînt 
ceriurile şi pămîntul şi toată lumea. Şi iarăş 
aiavolul nu lăsa pre Adam să are, ce zise lui 
mif m: - Scrie - m zapis de la mîna ta şi-m dă 
n| e. Şi atuncea veri ara pămîntul. 

acel m zise: Al cui 'aste pământul, al 

Adam' 9 Ş ' 6U şi feciorii miei ' că § tia 

ca va să pogoară Dumnezău pre 

pământ şi să va naşte din svînta şi prea 
curata Fecioară Măria. Diavolul să bucură 
foarte şi-i zise: Aşa scrie mie. 

Şi luo Adam o leaspede de piatră şi 
scrise a sa scriptură şi zise aşa: Al cui iaste 
pămîntul, al aceluia sînt eu şi feciorii miei, 
că ştiia. 

Şi luo diavolul scriptura de la Adam şi o 
ţinea în ţărmurile Iordanului, în loc tare şi 
ascuns. Şi păzîia scriptura aceaea patru sute 
de draci. 

Iară eu ziş cătră Adam: Doamne, să ne 
pocăim cumva, doară Dumnezău ne va izbăvi 
pre noi de diiavolul acesta. 

Adam zise: Să ne postim 40 de zile. Eu 
ziş lui: Doamne, tu te posteaşte 40 de zile, 
iară eu mă voi posti 44. Şi-m zise mie: întră 
tu întru apa Tigrului şi ţine o piatră în capul 
tău, iară alta supt picioarele tale şi întră 
într-apă pînă în grumazi şi nu asculta de 
nimea, ca să nu te prilăstească. Iarăşi făcu 
mie sămnu ascuns şi zise cătră mine: Nu ieşi 
pînă nu voi veni eu la tine. 

Şi să sculă Adam şi să duse în Iordan a 
să pocăi. 

Acolo să adunară toate fierile şi pasările 
şi mulţime de îngeri de plîngea de Adam. 

Adam să cufundă cu totul într-apa 
Iordanului şi acolo petrecu 40 de zile. Iară 
diavolul veni la mine luminos ca un înger. Şi 
vărsa lacrămi pînă în pămînt. Şi grăiia cătră 
mine: O, Evvo, auzi Dumnezău ruga ta şi pre 

noi, îngerii săi, ascultatu-ne-au rugîndu-ne 
pentru tine. Şi iată acum mă trimease 
Dumnezău la tine ca să ieşi dintr-apă. 

Iară eu nu crezui. Şi, iată, veni şi a 
treia zi, luminat ca şi mainte. Şi să făcu în 
chipul lui Adam. Şi mult să nevoiia a mă 
prilăsti. Iară eu nu ieşii dintr-apă pînă nu văzui 
sămnul ce-m făcuse mie Adam. 

Deaca săvîrşi Adam patruzeci de zile, 
ieşi din Iordan şi venind agiunse pre diavolul 
pre cale viind cătră mine şi să temu foarte 
gîndind că mă va fi prilăstit diavolul. Iară 
văzîndu-mă pre mine într-apă, să bucură 
foarte. Şi cînd veni, eu nu crezui că iaste 
domnul mieu, pînă cînd arătă mie sămnul ce 
făcuse. Atuncea ieşii dintr-apă şi crezui că 
iaste domnul mieu. Şi atuncea ne izbăvi pre noi 
Dumnezău de diavolul acela. 

Şi şezum întru Madiam şi acolo născum 
pre Cain şi pre Avei şi amîndoi ne păştea 
dobitocul. Iară într-o zi să sculă Adam dintru 
aşternutul sau şi zise cătră mine: O, muiare, 
împlutu-s-au 14 ani de născutul lui Avei; spre 
ucisul lui Cain fu astăzi. Ci-m dă asinul să mă 
duc să-l aflu pre dînsul. Eu deaca auzii 
aceasta, să aprinse inema mea. încălecă 
Adam şi să duse şi află pre asin [corectură 
marg.:^ Avei] giunghiat. Şi nu-i zise lui Cain 
nemică, precumu-i zisease lui îngerul. Şi 
aduse pre Avei şi-l puse în locul ce să chiamă 
Rion. 

Atuncea născum pre Sith şi zisei cătră 
Adam: Nu-ţ paie rău, domnul mieu, că, iată, 

în locul lui Avei, născum altul. Şi-i puseră 
numele lui Sith. 

Atuncea Adam să răsti şi zise: Taci tu, 
muiare, că sufletul mieu să împuţină întru 
mine. 

Iară Sith zise: Domnul mieu, eu mă voi 
duce în rai şi de acolo voi aduce oareşce. 
Vedea-veri şi te veri odihni. 

Adam zise: O, fiiule, cum să întri tu în 
rai. Nu aşea, nu aşea, ce pasă împotriva 
raiului şi plîngi, doară cumva ne va da 
Dumnezău din pomul măslinului, să văzu ca 
doară mi s-are mai potoli boala. 

Fiiul său, Sith, zise: De ce boleşti, o, 
părintele nostru? Adam zise: O, fiiule, mare 
boală am. Cînd greşii eu şi maica voastră, 
atuncea zise Dumnezău: înmulţi-să-vor 
suspinile tale şi pururea întru griji ca să 
petreci da-ţ-voi ţie 72 de boale, una, boală de 
inemă, a doao, boală de ochi, după acealea, 
alalte toate. Iară maicăi voastre îi zise: 
Pururea bărbatul tău să te biruiască. Şi cînd 
veri naşte coconul, cu moartea să ţi să 
cumpănească. 

Şi să sculă Sith şi să duse cu maica sa în 
rai. Şi văzu Evva o fiară cumplită ce să chiamă 
Gorgoniia gonind pre fiiu-său, Sith. Şi stătu de 
zise cătră dînsă: O, fiară, nu-ţ aduci aminte 
cum te-am hrănit cu mînile meale. Cum 
cutezi tu deşchide gura ta spre omul ce iaste 
făcut pre chipul lui Dumnezău sau cum poţi 
rînji dinţii tăi asupra lui? Atuncea fiara 
răspunse cătră Evva şi zise: O, Evvo, din tine 

s-au început [relele]. Cum cutezaş tu deşchide 
gura ta spre mîncare ce-ţ zise ţie Dumnezău 
să nu mănînci? Derept aceaea şi eu, de voi 
vrea, şi pre feciorul tău voi mînca. 

Iară Evva unde începu a plînge, glasul 
ei să auziia de la răsăritul soarelui pînă la 
apus. Şi zise Evva: O, amar mie, Domnul 
mieu, de acmu şi pînă în veac 
blăstăma-mă-vor toate limbile! 

Şi începu a plînge înaintea raiului cu 
fiiu-său, cu Sith, şi-ş arunca ţărînă în capul 
său. 

Iar îngerul li să arătă lor şi le zise: Ce 
strigaţi? 

Sith zise: Doamne, părintele mieu iaste 
bolnav şi doreaşte de dulceaţa raiului şi 
pofteaşte să vază din pomul măslinului, doară 
cumva i s-are mai potoli boala lui. 

Iară îngerul zise: O, Sithe, părintele 
tău, Adam, nu are leac, căce că s-au 
apropiiat zilele lui cătră moarte şi svîrşitul 
i-au venit. 

Şi frîmse din pomul cela ce dintr-îns 
mîncase Adam, pentru carele pom fu gonit 
din rai, şi deade lui Sith. Sith duse la Adam. 
Adam văzu şi cunoscu şi suspină tare şi 
împleti cunună şi-ş puse în cap. Şi văzu mîna 
lui Dumnezău luînd sufletul lui. Şi văzu Evva 
cădelniţă cu ladan cădind trupul lui Adam. Şi 
văzu trei îngeri ţiind lumini aprinse în mînile 
sale. Şi căută Sith spre ceri şi văzu sufletul 
■ui Adam stînd aproape de Dumnezău şi 
mulţime de îngeri să ruga pentru Adam. Şi 

cînd să sculă arhanghel Mihail, atuncea toţi 
îngerii tăcură. 

Atuncea să milostivi Dumnezău şi-ş 
tinse mîna sa de apucă sufletul lui Adam şi 
învăţă pre Sift de luo trupul lui şi-l duse în 
locul ce să chiema Gherosia Plata. Şi cînd 
săpă groapă, îngerul sămnă groapa şi fu glas 
din ceri de grăi: Adame, Adame! 

El zise: Ce iaste, Doamne? 

Dumnezău zise: Crez spusu-ţ-am ţie 
că din pămînt eşti şi iară în pămînt veri 
mearge. 

Iară pămîntul zise: Al tău dintr-ale tale 
tie aduce de toate. 

Aşa îngropară pre Adam cu cununa ce 
era în capul lui. Evva cu glas smerit să ruga 
cătră Dumnezău şi grăiia: Doamne, părintele 
mieu, priimeaşte sufletul mieu! 

Şi aşa, după Adam a şasea zi, plecă 
capul său şi-ş deade sufletul său lui 
Dumnezău. 

Şi acolo îngropară pre Evva, lîngă fiiul 
său, Avei. Şi acolo crescu un lemn din cununa 
ce era în capul lui Adam. 

Slavă Domnului Dumnezău şi 
Mîntuitoriului Nostru, Is. Hs. întru veaci de 
veaci. Amin. 

Textul legendei, compozit prin elementele sale 
constitutive, are, în versiunea din Palia istorică, o 
structură coerentă. Naraţiunea propriu-zisă este făcută 
la persoana I - modalitate narativă mai rar întîlnită în 
textele de acest tip. întreg episodul „păcatului originar" 
este încadrat între momentul agoniei lui Adam şi cel al 
morţii sale, ceea ce conferă tensiune dramatică 
povestirii. Visul premonitoriu pe care l-a avut Adam 
cînd „şedea în Edem, înaintea portei raiului" cum „va 
naşte Cain şi Avei şi în care an va ucide Cain pre 
Avei, fratele său", precum şi interdicţia de a povesti 
Evei acest vis („şi-l conteni îngerul să nu spuie Evvei") 
sînt trăsături similare unei reprezentaţii dramatice de 
tip antic, în care interesul spectatorului nu este incitat 
de dezvoltarea intrigii, ci de îndeplinirea implacabilă a 
premoniţiei. Pînă şi momentul expierii lui Adam nu se 
întîmplă decît după o ultimă moralizare şi, după 
nararea despărţirii sufletului său de trup, „îngerul 
sămnă groapa", iar „un glas din ceri" îl strigă: 
„- Adame, Adame! El zise: - Ce iaste, Doamne? 
Dumnezău zise: - Crez spusu-ţ-am ţie că din pămînt 
eşti şi iară în pămînt veri mearge!". 

Cu titlu de exemplu, cităm aici pasajul 
corespunzător după versiunea românească derivată 
din aşa-zisul Apocalips al lui Metodie Patareanul 
(BAR, ms. rom. 5047, f. 8 r ): „Iar cînd au fost după 
ami[ază] în plecatul soarelui, cum s-ar zice în chindie, 
auziră glasul lui Dumnăzău, unde umbla prin raiu, iar ei 
ca nişte vinovaţi s-au şi ascunsu. C[hemă] Dumnăzău 
Şi zisă: Adame, Adame, unde eşti?; nu căci doară n[u] 
Ştie Dumnăzău unde era, că bine ştie sfinţiia sa că i-au 

înşălat şarp[ele] şi au trecut peste învăţătură, ce 
numai l-au strigat îndeadinsu [ca să] iasă înainte şi să 
să plece să zică: Greşit-am, Doamne, înş[ăla]tu-m-am, 
împărate, spărietu-m-am, urzitoriul mieu, căzu[t-am] 
din tot binile pentru greşala mea, că am trecut priste 
învăţătura ta. Ce pentru aceasta caz cu lacrămi fierbinţi 
[îna]intea milei tale şi nu mă lepăda de la faţa ta, nici 
mă o[să]bi de darul tău..." 

Pasajul reprodus arată şi caracterul 
intervenţiilor copiştilor în transcrierea textelor de cărţi 
populare. 

Totodată, comparaţia între cele două texte 
provenind din versiuni diferite permite observarea 
unei alte caracteristici a acestor cărţi şi anume faptul 
că, de foarte multe ori, atunci cînd versiunile cărţilor 
populare prezintă diferenţe structurale importante, nu 
este vorba numai de o prelucrare pe teren 
românesc, ci şi de originale sau intermediare străine 
diferite. între manuscrisele româneşti ale legendei, 
manuscrisul BAR 2183 din sec. al XVIII-lea reprezintă, 
după supoziţia lui Cartojan, „o altă versiune, într-o 
limbă mai curgătoare, cu mici variante de amănunt, 
ceea ce ne-ar îndemna să admitem o nouă 
traducere", datorită şi faptului că textul legendei „se 
găseşte alături de alte texte, care au fost traduse din 
limba greacă" (Cărţile populare ed. a II -a, 
p.76). Dacă această a treia versiune reprezintă 
numai altă traducere, făcută tot după textul 
Paliei istorice, primele două versiuni provin însă din 
scrieri diferite. între acestea s-au produs contaminări, 
ceea ce reprezintă o altă caracteristică a circulaţiei 
textelor de cărţi populare. Versiunea din Palia istorică 
este cea ale cărei urme pot fi observate în textul 

versiunii derivate din Apocalipsul lui Metodie, 
deoarece, urmărind în ordinea cronologiei 
manuscrisele româneşti şi străine ale acestei din urmă 
versiuni, observăm o serie de interpolări mărunte 
care se găsesc numai în versiunea românească: de 
exemplu, în fraza următoare din ms. BAR 5047, f. 7 V : 
Jar diiavolul cela ce nu va binile nici unui om, ce 
de purure este vrăjmaş omului, văzînd pre Adam cu 
atîta cinste şi ca nişte îngeri luminoşi (s.n.) umblînd 
prin mijlocul raiului fără nici o grijă şi fără nici o 
trudă, gîndi cum ar face să-i înstreineze dintr-acel 
bine mult ce le era şi să-i scoaţă din raiu", 
expresia subliniată de noi reprezintă o reminiscenţă 
a lecturii versiunii din Palia istorică şi o modificare 
operată de un copist (pasajul lipseşte cu totul din 
versiunea slavo-ucraineană). Acesta socoate 
comparaţia cu îngerii luminoşi mai potrivită pentru 
Adam şi Eva în starea de dinaintea păcatului, 
decît pentru diavol; aceasta cu atît mai mult cu 
cît el nu mai cunoaşte sursa comparaţiei (diavol- 
Lucifer-înger luminos), al cărei sens dispăruse 
încă din versiunile slave. în literatura română 
legenda lui Lucifer, din care în versiunea 
românească din Palia istorică a legendei lui 
Adam şi a Evei nu mai întâlnim decît acest 
rudiment de expresie cu sensul obturat, 
pătrunde în secolul al XVII-lea prin traducerea 
din greceşte a cronografelor; un manuscris al 
traducerii româneşti a cronografelor greceşti a 
fost, după cum se ştie (M. Gaster, 
D- Ştefănescu, Al. Elian, Paul Cernovodeanu, 
Emil Turdeanu, Dan Zamfirescu ş.a.) în posesia 
lLJ i Eminescu. 

Deoarece contaminările între versiuni se 
produc în special la nivelul episoadelor, putem 
vorbi de unitatea stilistică a unor scrieri din 
literatura veche numai atunci cînd reunirea 
unor episoade nu este întîmplătoare, cînd se pot 
decela în plan stilistic urmele unei preocupări 
pentru unitatea de sens şi de stil a operei. Date 
fund elementele disparate din care este constituit 
textul legendei despre Adam şi Eva, ne-am 
aştepta la o diferenţiere stilistică mult mai 
pregnantă. Urmărind însă persoana naratorului 
în episoadele legendei, vom observa că 
exceptînd episodul Călătoriei lui Sith la rai 
momentele naraţiunii şi perspectiva naratorului 
smt concordante cu logica desfăşurării epice a 
textului. De la fixarea cadrului narativ şi pînă la 
începutul povestirii Evei sînt figurate 
următoarele momente: izgonirea lui Adam visul 
premonitoriu, boala lui Adam. Dintre aceste trei 
momente, primul conţine în germene, într-un 
enunţ scurt, întreaga povestire a Evei, al doilea 
prefigurează episodul uciderii lui Avei, iar al 
treilea, episodul morţii lui Adam. Avem de a 
face cu un tip de debut narativ in mediaş res 
(care apare şi în Etiopicele lui Heliodor sau în 
Istoria ieroglifică). Se considera că acest tip de 
debut măreşte curiozitatea lectorului, dar atenţia 
lectorului are un sens etiologic, conform cu 
caracterul de legendă al textului, pentru că ea 
nu este îndreptată spre deznodămîntul acţiunii, 
ci spre explicarea cauzelor care au creat o 
anumită stare de lucruri. De aceea legenda 
păcatului originar este de fapt o legendă 

(explicaţie) a apariţiei morţii; cum se ştie, şi 
textele de tipul Istoria morţii carea iaste în lume 
încep toate cu un episod care narează pe scurt 
păcatul originar. 

Episodul Călătoriei lui Sith la rai apare ca 
fiind colateral atît faţă de legătura narativă dintre 
introducere şi final, cît şi faţă de interpretarea 
textului ca legendă a apariţiei morţii în lume. 
Acest episod este menit însă a face legătura cu 
celelalte texte ale Paliei istorice, prin intermediul 
Legendei lemnului crucii. Interpolarea lui în 
cadrul legendei despre Adam si Eva este 
dovedită şi de schimbarea persoanei naratorului. 
Dacă la începutul legendei, povestirea Evei, la 
persoana I, este în sensul logicii narative, 
schimbarea persoanei naratorului la începutul 
episodului Călătoriei lui Sith... apare în mod 
destul de neaşteptat: „Atuncea născum pre 
Sith şi zisei cătră Adam: Nu-ţ paie rău, domnul 
mieu, că iată, în locul lui Avei, născum altul. Şi-i 
puseră numele lui Sith. [...] Şi să sculă Sith şi să 
duse cu maica sa la rai. Şi văzu Evva Faptul 
că locul episodului în cadrul legendei diferă, în 
unele versiuni (v. Ivanov, Bogomilski knigi..., 
p. 211-213), el fiind situat la începutul legendei, 
în altele, între care şi cea românească, înaintea 
episodului morţii lui Adam, arată şi el caracterul 
relativ independent al acestui episod faţă de 
restul legendei. în manuscrisul slavon copiat în 
Moldova de nord în sec. al XVI-lea, ca şi în 
Pnmul dintre textele editate de Iv. Franko, 
ordinea episoadelor este cea pe care o 
re 9asim şi în textul românesc. Comparativ cu 

alte manuscrise româneşti ulterioare şi C u 
varianta slavă editată de Ivanov textul 
românesc din ms. BAR 469 şi versiunea slavonă 
din care derivă (cf. ms. 740, Arhivele Statului 
Bucureşti şi prima versiune editată de Frankoi 
nu conţin intervertiri în ordinea firească L 
naraţiunii. 

Simplitatea expunerii bazate în special pe 
verbe, predominanţa dialogurilor şi lipsa 
epitetelor (în tot acest text nu întîlnim decît 
următoarele epitete: mare, tare, ascuns 
cumplit, smerit, în doar şase contexte: ciudesă 
mare, glas mare, mare boală, loc tare şi ascuns 
fiara cumplită, glas smerit, şi numai două 
comparaţii, este drept, amîndouă foarte 
pregnante: şedeam în Edem ca nişte streini şi 
Evva unde începu a plînge, glasul ei să auziia de la 
răsăritul soarelui pînă la apus, cea de a doua 
care are caracter hiperbolic, constituind de fapt 
un topos întîlnit şi în hagiografii) imprimă textului 
caracter dramatic, de reprezentare a unor 
acţiuni, caracter concordant şi sub raport 
stilistic cu celelalte texte ale Paliei istorice 



J EXTE Manuscrise româneşti menţionate în 
Cartojan, Cărţile populare ed. a ll-a, p 76-77- 
BAR, ms. rom. 469, text reprodus supra; 2183- 3813 
de la începutul sec. al XVIII-lea, şi 2158 de la 
începutul sec. al XlX-lea. Alte manuscrise româneşti: 
BAR, ms. rom. 5047, copiat în Moldova în 1769 
reprezentind o versiune diferită; 1255, fragment' 
Ţara Românească, sec. XIX; 4104, fragment copiat în 

Moldova, cea 1777 - 1784; 3275, copiat de loniţă 
dascăl în Tara Românească la 1799;5054, de la 
jumătatea sec. al XVIII-lea; 5299, copiat la 1832 de 
loan Felea în Transilvania, acestea din urmă 
reproducînd, ca şi cele menţionate de Cartojan, 
versiunea din Palia istorică. 

Manuscrisele slavone sînt descrise în 
I. Ivanov, op. cit, p. 207-210, la care se adaugă 
versiunile publicate de Iv. Franko, Apokrifi i legendi 
z ukrainskich rukopisiv, I, Lvov, 1896, p. 18-26. 
Dintre versiunile slavone interes deosebit prezintă 
ms. 740 de la Arhivele Statului Bucureşti, copiat în 
Moldova de nord în sec. al XVI-lea şi studiat de 
Hasdeu, Miletic, laţimirski, Sîrku, Turdeanu. 

Din textul românesc al legendei, un fragment 
conţinînd episodul Călătoriei lui Sith la rai a fost 
editat de M. Gaster în RIAF, I (1882), p. 78-80 şi 
Chrestomaţie română, I, p. 63-65. Pentru alte versiuni: 
greceşti, etiopiene, siriace, armeneşti ş.a., 
v. bibliografia în N. Cartojan, op. cit, p. 77-78; pentru 
versiunea latinească v. W. Meyer, Vita Adae et Evae, 
în „ Abhand. der philos.-philol. Classe der kon. bayer. 
Akad. Munchen", XIV (1876), III Abtheil, p. 187-220. 

STUDII: M. Gaster, Literatura populară română, 
1883, p. 270-284; 1983, p. 177-192; N. Cartojan, 
Cărţile populare..., ed. I, p. 50-59, ed. a ll-a, p. 66-78; o 
analiză stilistică aplicată unei versiuni dramatizate 
occidentale a legendei a publicat Willem Noomen în 
.România", LXXXIX (1968), p. 154 sq., studiu apărut şi 
m ,. traducere românească în culegerea Poetică şi 
stilistică alcătuită de M. Nasta şi S. Alexandrescu, 

Bucureşti, Univers, 1972, p. 499-518; studiu 
fundamental: E. Turdeanu, La Vie d'Adam et d'Eve en 
slave et en roumain, în voi. Apocryphes..., p. 75-144; 
analize textologice în „Starobălgarska literatura", 11 
(1982), p. 35-55 şi 56-66, semnate de A. Miltenova şi 
D. Dimitrova. 

(PEMţRJJ LEMNUL ORPCU 

^Zextul acestei legende reprezintă o urmare 

firească a legendei despre Adam şi Eva. Legătura între 
elementele narative este făcută prin intermediul ultimei 
fraze din legenda despre Adam şi Eva în care se 
menţionează că „din cununa ce era în capul lui Adam 
[...] crescu un lemn"; acesta este, după cum se arată 
în legenda de mai jos, lemnul din care va fi făcută 
crucea răstignirii lui Isus. Tendinţa de a prezenta 
personajele şi întîmplările din Vechiul Testament 
drept prefigurări ale celor din Noul Testament 
caracterizează, după cum s-a arătat mai sus, în 
comentariul la legenda despre Adam şi Eva, Palia 
istorică. Textul legendei lemnului crucii apare în 
cuprinsul aşa-numitului Razumnik (sau Lucidariu), 
culegere de întrebări şi răspunsuri cu un număr 
incalculabil de versiuni, lucru firesc dacă ne gîndim la 
faptul că nici nu este vorba în cazul acestor întrebări 
şi răspunsuri de un anumit text, ci de o modalitate 
de prezentare a unor episoade narative şi a unor 
explicaţii de natură legendară ale unor întîmplări, 
denumiri, fenomene etc. Combinate adesea cu 
gnomele numerice, aceste Joca monachorum, cum 

mai sînt numite textele de acest tip, au în mod 
frecvent o menire didactică ori de popularizare. 

între numeroasele versiuni ale acestor texte 
există o grupă cu caracter relativ unitar în care cei 
mai vechi text se află într-un manuscris grecesc din 
sec. al Xll-lea, contemporan cu cel mai vechi 
manuscris grecesc cunoscut pînă acum al Paliei 
istorice. în acest text, studiat de V. Moculskij în 
legătură cu Palia istorică (sau Biblia populară, cum o 
numeşte el), întrebările şi răspunsurile sînt aşezate 
sub numele lui Vasile cel Mare şi al lui Grigorie 
Teologul. Prima întrebare din acest text, privitoare 
la ziua creării lui Adam, are următorul răspuns- 
„Luna decembrie, 25, în ziua a 6-a", ceea ce este un 
indiciu destul de elocvent asupra tendinţei textului, 
aceeaşi cu cea a Paliei istorice. Deoarece în unele 
titluri ale acestui text apare şi numele celui de al 
treilea dintre părinţii bisericii care alcătuiesc 
cunoscuta triadă (Trisfetitele, cum apar în denumirile 
romaneşti de sursă slavonă), loan Teologul, textul a 
fost cunoscut, mai ales în literaturile est-slave, unde 
a şi avut o circulaţie foarte mare, sub denumirea de 
Besjada trech svjatitelej. Forma primară a acestui 
grup de texte este însă, aşa cum o dovedesc 
versiunile greceşti şi cele sud-slave, legată direct de 
textul Paliei istorice. Apar referiri la legenda lui Adam, 
la cea a lui Melhisedec, la ciclul de povestiri despre 
patriarhul Avraam (unde, în întrebări şi răspunsuri din 
Palie, apare şi episodul originii incestuoase a 
ismailtenilor) ş.a. Dintre aceste referiri mai ample sau 
mai scurte, cele privitoare la lemnul crucii au 
caracterul unui text unitar, deşi în cadrul naraţiunii 
intervin de mai multe ori întrebările şi răspunsurile 

Faptul că această legendă este la origine o scriere 
cu caracter unitar din cuprinsul Paliei istorice este 
dovedit prin aceea că ea este menţionată în cursul 
expunerii din textul grecesc al Paliei istorice 
(v. supra, p.12). Din cuprinsul textului în forma 
actuală se vede că întrebările sînt cele care au fost 
introduse în cadrul legendei. 

în versiunile slavone copiate la noi (cele în care 
se află şi legenda despre Adam şi Eva şi încă două 
manuscrise din sec. al XVI-lea şi al XVII-lea, descrise 
de loan Bogdan) şi în versiunea românească de 
acelaşi tip din ms. BAR 469 al Paliei istorice, textul 
este atribuit unui singur autor, lui Grigorie Bogoslovul 
(Teologul). întrucît în versiunea românească din ms. 
BAR 469 lipseşte, datorită probabil unei alte lacune 
de circa o filă din versiunea primară, o parte a 
episodului privitor la găsirea capului lui Adam, parte 
existentă însă în manuscrisele slavone copiate la noi, 
cît şi în alte manuscrise româneşti care reproduc 
aceeaşi versiune, am întregit lacuna respectivă după 
un alt manuscris românesc, indicînd în notă limitele 
pasajului respectiv şi sursa după care a fost reprodus 
acesta. 

CUVÎNT ALES AL LUI GRIGORIE BOGOSLOV 
DE CINSTITA CRUCE A LUI HS. Şl DE CEALE 
DOAO CRUCI 
A CELOR DOI TÎLHARI 

Oce, bl<ago>s<lo>vi! [s/.:Părinte, binecuvîntează!]. 
Cînd îngropară pre Adam cu cununa ceaea ce o 
împletise însuşi şi o pusease în capul său, ce era 
făcută din [s]tîlpările cealea ce dedease îngerul lui 
Sith, feciorul lui Adam, cealea ce le luase îngerul 
din rai din pomul cela căruia greşise Adam şi pentru 
greşala lui fu gonit din rai, deci deaca-l îngropară 
pre Adam, din cununa ce era în capul lui crescu un 
copaci mare şi înaltu şi minunat întru creaştere, că 
crescuse în trei şi într-una să împreuna şi iară 
într-una creştea şi iară într-una să împreuna, tot 
aşea pînă a şapte rînduri. Şi fu mai înalt de toate 
leamnele în lume. 



DE ALT LEMN CE PRE DÎNS S-AU RĂSTIGNIT 
TÎLHARIUL CEL CE CREZU 

Dintru acelaş lemn scoase apa Tigrului din rai 
şi sta într-un prund. Şi cînd vru să pomenească Sith 
pre tată-său, pre Adam, arătă lui îngerul lemnul. Şi 
făcu foc lîngă apa Eloisului. Şi făcu pomană părintelui 
său, lui Adam. Şi acolo iaste focul nestîns, fi-va şi 

pînă în veac şi tot într-un chip va arde. Şi va arde 
nepreastanno 1 în veaci. 

Şi focul acela îl străjuiescu nişte fieri 
cumplite şi iuţi. Deci cînd greşi Lot cu featele sale, el 
veni la Avraam să să ispoveduiască. Şi deaca spuse 
lui Avraam, să spăre foarte şi slobozi pre Lot ca să 
piiaie şi-i zise lui: Du-te şi adu din cel foc carele iaste 
lîngă apa Loisului. Mearse Lot şi află adurmite pre 
aceale fiară ce păziia focul şi apucă trei tăciuni şi-i 
duse la Avraam. Şi deaca-i văzu Avraam, cunoscu-i 
şi să miră. Şi-i zise lui să-i înhigă într-o movilă şi 
să-i ude cu apă. Şi-i zise: Cînd vor creaşte aceşti 
tăciuni, atuncea veri fi iertat de păcatele acealea. 

Şi atîta era apa departe, cît numai de trei 
ori putea duce într-o zi de-i uda. Şi aşea crescură 
tăciunii şi crescu lemnu minunat şi frumosu foarte. 

DE AL TREILE [LEMN], CE PRE DÎNS SĂ 
RĂSTIGNISE TÎLHARIUL CEL NECREDINCIOS 

Dintru acelaş lemn din rai scoase apa 
potopului. Şi deaca scăzu potopul, lemnul rămase la 
prundul apei ce o chiema Merra, ce să spune Amară. 
Deci cînd scoase Moisi proroc iis[rai]lteanii din 
Eghipet, ei nu avea apă să bea, că era apa amară. 
Moisi îmbla scîrbit şi căuta apă. Şi să rugă lui 
Dumnezău şi îndatăş veni îngerul şî-i arătă acel lemn 
ce zăcea în prundul apei aceia şi înflorise foarte 
frumos. Şi luo Moisi din lemnul acela în cruciş şi 
puse într-apă şi să îndulci apa de acel lemn. Şi 
crescu lemnul mare şi minunat şi frumos foarte. 

Văpros 2 : Cum să începură aceale leamne sau 
cum crescură aşea? 

Otveat 3 : Cînd răsădi Dumnezău raiul, atuncea 
nu era acolo nici înger, nici alt nimea, numai 
Dumnezău şi Satanail. 

Şi ce zicea Dumnezău să sădească, iară 
Satanail fura de toate seminţele de la Dumnezău şi 
arunca prin mijlocul raiului. Dumnezău zise: Acolo 
va fi trupul mieu şi eu însum voi fi acolo spre 
gonirea ta. 

Şi ieşiră afară din rai. Şi zise Satanail cătră 
Dumnezău: Doamne, blagosloveaşte cîte am sădit! 
Dumnezău zise: Acolo sînt eu în mijlocul raiului. 

Şi cînd ieşi Satanail să vază pomii săi, pomii lui 
îl scoaseră pre dîns din rai. Şi îndată înnegri Satanail 
şi fu drac. 

Pomul crescu în trei stîlpi: un stîlp - Adam, al 
doilea stîlp - Evva, al treile stîlp, în mijloc - însuş 
Dumnezău. 

Deci cînd greşi Adam şi Evva, atuncea 
dintr-aceale trei părţi din pomul acela ce era în rai, 
partea lui Adam căzu în apa Tigrului şi o scoase 
apa afară din rai. Iar partea Evvei căzu în rai. Deci 
cînd fu apa potopului, atuncea ieşi. Şi deaca săcă 
apa, lemnul rămase lîngă apa ce să chiema Merra, ce 
să spune Amărăciune. 

Văpros 2 : Cum să împreunară iară leamnele în 
Ierusalim? 

Otveat 3 : Cînd vru Solomon să facă casa lui 
Dumnezău, Svîntul Sion, slobozi Dumnezău lui 
Solomon un inel din ceri şi cu dîns sorociia dracii şi 
toţi asculta de dînsul. Şi zidi besearecă lui 
Dumnezău, Svîntul Sion. Şi, căutînd lemn să 

acoapere besearecă, spuseră lui Solomon lemnul 
cela ce pusease Moisi în Merra, adecă în apa cea 
amară. Deci mearseră de tăiară lemnul şi-l luară cu 
80 de bivoli şi să noroiră în Iordan; fu o bură mare, 
atîta cît să înecă lemnul în Iordan atîta de afund cît 
nu-l aflară. Iară un lemn ce [era] însămnat, că era 
nărod mult, de toţi trei mii de oameni, de credea şi 
să închina acelui lemn. Acest lemn foarte făcea 
ciudesă mari şi slăvite, cît le părea acelor oameni că 
pre acel lemnu să va răstigni Hs. 

Cînd vru Solomon să taie lemnul, acei oameni 
ce credea în lemnul acela nu lăsa pre Solomon să-l 
taie, ce-i grăia lui: O, Solomoane, nu te vom lăsa să 
tai lemnul acesta a vieţei. Unde au văzut cineva trei 
tăciuni să crească şi să facă ciudă mare, că mulţi au 
aflat spăsenie dintru dînsul, pentru ce că Hs. pre 
dînsul să va răstigni. 

Iară Solomon pre mulţi dintr-înşi răni. Şi tăie 
lemnul şi-l aduseră în Ierusalim. Iară oamenii ce 
credea într-acel lemn să adunasă pregiur lemn. Şi-l 
duseră în Ierusalim şi plîngea şi căuta spre lemn. Şi 
duse Solomon lemnul în Ierusalim în besearecă. Şi-l 
măsură şi nu agiunse unde vrea să-l puie. Solomon 
să întristă. 

Iară Savila auzi de acest lemn şi veni 
să-l vază. Şi şezînd pre lemn, o arse lemnul 
ca focul. Atuncea Savila zise: O, proclete 
lemn! Iară oamenii toţi într-un glas strigară: O, 
de trei ori fericit lemnu ce pre dînsul să va 
răstigni împăratul Hs.! 

Aşa Solomon rădică lemnul şi-l măsură în 
besearecă. 

Iară un om ce-l chiema Esei, el cioplea la 
Iordan nişte leamne şi-i scăpă săcurea în 
Iordan şi să afundă şi căzu pre lemnul acela 
ce să înecase în Iordan. Şi veni şi spuse lui 
Solomon. Şi mearsera de-l scoaseră. Şi-I 
cunoscură şi-l aduseră în Ierusalim. Şi-I 
măsurară la besearecă şi nu să prinse. Şi-l 
răstornară cătră cela lemn. 

Şi zise Solomon: Mare ciudă! Aceaste 
leamne minunate sînt înalte şi frumoasă şi nu 
să prinseră. Şi unde am afla lemn mai înalt 
decît aceastea? 

Şi întrebă de diavolii carele-i biruia cu 
peceatea lui Dumnezău. Diavolii ziseră: Ştim 
noi un lemn departe într-un loc în Edem, mare 
şi minunat şi frumos. Şi ne iaste noao frică a 
grăi de lemnul acela. 

Solomon zise: Legu-vă pre voi cu 
peceatea Domnului Dumnezău din ceri ce 
mi-au dat mie, duceţi-vă de aduceţi lemnul 
acela aicea. 

Diavolii să duseră şi apucară lemnul de 
vîrh şi-l zmuciră din rădăcină şi luară şi capul 
lui Adam în rădăcinele lemnului şi-l aduseră în 
Ierusalim. Şi rătezară lemnul din rădăcini, şi-l 
măsurară la pămînt şi-l rădicară sus pre 
besearecă şi nu agiunse. 

Iară marele Solomon zise: Oh, mare 
minune şi mare ciudă! Trei leamne aflai, ca 
aceastea nu s-au aflat nicăirea. Şi mare 
ciudese au făcut. Pre pămînt le-am măsurat 
şi toate ca dintr-un lemn sînt. Şi le măsurăm 
şi sus pre besearecă şi nu agiunseră. 

Şi puse oameni de străjuia aceale 
leamne. 

Văpros 2 : Cum fură aceale leamne şi de unde 
le luo îngerul şi le deade lui Sift? 

Otveat : Ceale ce furase Satanail de la 
Domnul. Şi-i zise lui Dumnezău: Tu furi de la 
mine, de acolo va fi ţie goană. Şi aşa îl întări 
pre dîns şi crescu pomul acela în trei: partea 
lui Adam şi partea Evvei, iară în mijloc însuş 
Domnul Dumnezău. A lui Adam parte scoase 
apa Tigrului din rai 4 . Iar partea lui Dumnezău 
deade îngerul lui Sift. Sift aduse lui Adam. 
Adam împleti cunună şi puse în cap şi muri. 

Şi din cununa aceaea crescu lemnul 
acela. Iară partea Evvei cu apa potopului ieşi 
din raiu. 

Deaca cunoscu Solomon că iaste acela 
capul lui Adam, îl aduse în mijlocul 
Ierusalimului şi trimise de adună toţi oamenii 
şi le zise lor: Cum voi face eu, aşa să faceţi şi 
voi toţi. 

Şi luo Solomon o piatra şi să închină 
cătră cap şi zise: închinu-mă ţie ca cei făpturi 
dintîi a mînilor lui Dumnezău. 

Şi svîrli cu piatra în cap şi zise: Ucidem 
pre tine ca pre un călcători şi neascultători 
de Dumnezău. Şi tot nărodul aruncară cu 
pietri şi făcură lithostroton 5 , ce să chiamă 
jidoveşte ucidere. 

Că aceaea fu zborul 6 a tot Ierusalimul. 

Deci cînd vîndură pre Hs., îl duseră 
înaintea lui Pilat şi cu doi tîlhari. Pilat învaţă 
şi făcură dintr-aceale trei leamne trei cruci şi 

răstigniră pre Hs. din leamnele ce crescură din 
capul lui Adam. Iară tîlhariul ce crezu 
răstignitu-l-au pre lemnul ce era sămnat şi 
crescut din tăciunii ce să pocăise Lot; şi-l 
răstigniră de-a dreapta lui Hs. Iară cel tîlhari 
necredincios îl răstigniră de-a stînga lui Hs., 
pre lemnul ce crescuse întru apa cea amară, 
ce-l pusease Moisi de îndulcise apa cînd scoase 
pre iisrailteani din Eghipet de la Faraon împărat. 

ISPRĂVIRE DE CEI DOI TÎLHARI 

Cînd cerca Irod pre Domnul Nostru Is. 
Hs. să-l ucigă, iară losif şi cu lacov, fratele 
Domnului, luară pre Preacista şi cu Hs. şi 
fugiia în Eghipet. 

Şi trecîndu printr-un munte, într-acel 
munte era doi tîlhari cu muieri şi cu coconi. 
Muiarea unui tîlhari avea numai o ţîţă. Şi avea 
amîndoao muierile tîlharilor coconi mititei. Iară 
muiarea unuia tîlhari bolea de inimă rău foarte 
într-o săptămînă, iară ceaea muiare a celuia 
tîlhari era cu [o] ţîţă, deci numai ce hrăniia 
pruncul său. Iară muiarea ceaealaltă nu 
putea să-ş hrănească pruncul, ce muriia de 
foame. 

Atuncea prinseră tîlharii pre Preacista 
cu Hs. şi cu losif şi cu lacov. Şi zise tîlhariul 
cel ce-i era muiarea bolnavă: Să nu facem 
rău acestor oameni, nici aceştii muieri, ci să-m 
apleace coconul mieu, că sînt 6 zile de cînd 
n-au supt nemică. Aşa îi luară şi-i duseră la 

colibile lor. Şi aplecă Preacista coconul 
tîlhariului în şase zile şi-l scăldă. Şi să 
vindecă şi muiarea tîlhariului. Şi le fu bine. 

Şi ziseră tîlharii: Crez mare ciudesă, că 
n-are fi venit această muiare cu pruncul său 
să-m înviie pruncul, are fi murit de foame. 

Şi petrecură tîlharii pre losif şi pre 
Mariia cu pruncul şi-i dăruiră foarte bine cu 
daruri scumpe. 

Iară pruncii tîlharilor crescură şi fură 
tîlhari ca şi părinţii lor. Şi-i prinseră şi-i duseră 
la Pilat. Şi zise Pilat să-i răstignească de 
amîndoao părţile lui Hs.: pre cel ce-l aplecă 
Preacista - de-a dereapta, iară pre celalalt - 
de-a stînga. Iară [? det.] cel de-a dereapta 
striga: Adu-ţi aminte de mine, Doamne, cînd 
veri veni întru împărăţiia ta! Iară celalalt grăi 
rău şi peri. 

Slavă Părintelui şi Fiiului şi Duhului 
Svînt, acum şi pururea şi întru veacii netrecuţ 
şi nesvîrşiţ. Amin. 



NOTE 

1 nepreastanno: sl. neîntrerupt 

2 văpros: sl. întrebare 

3 otveat: sl. răspuns 

4 reproducem pasajul privitor la „căpăţîna lui 
Adam" după BAR, ms. rom. 3275, f. 4 r " v : 

PENTRU CAPUL LUI ADAM 

Iar capul lui Adam sta în rădăcina aceea ce o 
adusese cu copaciul. Şi nimeni nu o ştia. Iar Solomon 

au ieşit la vînătoare şi l-au lovit o ploaie năprasnică. 
Iar o slugă care purta haina cea de pe deasupra a 
împăratului nu s-au întîmplat lîngă împărat într-acea 
vreme a ploi [i] . Şi au văzut o peşteră şi au întrat 
într-însa. Şi era la el un şoimu şi un leu. Şi au văzut 
cînd şădea în peşteră că era de os acea peşteră, iar 
nu de piatră. 

Iar deaca au încetat ploaia, au ieşit şi aflînd pre 
împărat i-au zis [acesta]: - Omule, cum tu cu haina 
mea n-ai fost lîngă mine, ci m-au ploat ploaia? 

Şi i-au [mai] zis: Cum eşti neplooat, spune-m! 

Iar sluga au zis: - Doamne împărate, am văzut 
o peşteră şi am întrat în ea. Iar calul mieu au stătut 
afară, numai eu cu şoimul şi cu un leu am întrat în 
ea. Şi am văzut că era de os peştera. 

Iar împăratul a doa zi ieşind au pus de au 
curăţit-o de rădăcini şi de ţărînă. Şi au cunoscut că 
este căpăţîna lui Adam şi au priceput că au fost 
adusă cu lemnul acela ce-l adusese dimonii de l[a] 
Edem şi cum că arhanghel au fost dat lui Sith acel 
lemnu din raiu cînd au murit Adam. 

5 lithostroton: lapidare 

6 zborul: adunarea, soborul 

în pofida dimensiunilor sale reduse, textul 
reuneşte o sumă de episoade şi de motive literare de 
largă circulaţie: cununa lui Adam din legenda 
anterioară, focul făcut de Sith pentru pomenirea lui 
Adam („focul nestins" care „fi-va şi pînă în veac şi 
tot într-un chip va arde" şi pe care „îl străjuiescu 
nişte fieri cumplite şi iuţi"), păcatul lui Lot cu fetele 
sale şi pocăinţa acestuia făcută conform prescripţiilor 
lui Avraam, potopul biblic, traversarea mării „amare", 
fragmente din Geneză, construirea templului lui 
Solomon, întîlnirea lui Solomon cu Savila (regina din 
Saba în Biblie), puterile lui Solomon asupra 
demonilor, găsirea capului lui Adam, lapidarea 
capului lui Adam, judecata lui Pilat, fuga în Egipt 
şi întîlnirea cu cei doi tîlhari. întreţeserea elementelor 
biblice cu cele apocrife este evidentă, mai ales în 
aşa-numitul episod al „capului lui Adam". 

Dacă partea privind lapidarea capului lui 
Adam este o tipică legendă etimologică, provenită 
probabil din încercarea de explicare a cuvîntului 
Golgotha - căpăţînă, cea de dinainte, privind 
aducerea capului lui Adam în Ierusalim, constituie o 
legendă cu caracter fabulos pe care o găsim 
menţionată, într-o formă asemănătoare, în paragraful 
de „cărţi mincinoase" din indexul tradus de Staico 
grămăticul de la Tîrgovişte: „Căpăţîna lui Adam ce 
doisprăzeace slujitori într-însa şi şaptezeci de 
împăraţi supt dînsa au şezut". 

Aşa cum apare în manuscrisele slavone 
copiate la noi şi în unele manuscrise româneşti, 

episodul acesta, fără a fi întru totul identic cu cel 
menţionat în index (indexul fiind o traducere nu se 
referă decît în mod întîmplător la textele sau 
versiunile care circulau în literatura română), se 
remarcă prin proiecţia fabuloasă. Legat şi de 
credinţele folclorice în „uriaşii" sau „jidovii" care au 
trăit „în vremea începuturilor", episodul reprezintă un 
topos al figurării universului mitic, pe care îl întîlnim 
şi în legendele din cronografe, ca şi în basmele şi 
legendele populare. Intrarea în caverna-osuar este de 
asemenea un topos care în basmul fantastic 
marchează o etapă a călătoriei iniţiatice în lumea de 
dincolo, pe tărîmul morţii. 



TEXTE: Text reprodus după BAR, ms.rom. 
469,ff.407 v -427 r . în afara manuscriselor româneşti 
semnalate de N. Cartojan, Cărţile populare..., 
I, ed. a ll-a, p. 171, o versiune fragmentară, 
asemănătoare celei din BAR, ms. rom. 3813, 
menţionat de N. Cartojan, se află în BAR, ms. rom. 
3275, f. 4 r -5 r . Alte manuscrise (BAR, ms.938, 1328, 
1735, 2188, 3518, 5054 şi un codice aflat, sub cota 9, 
la Biblioteca „I.G. Bibicescu" din Turnu Severin) 
semnalează Emanuela Timotin, care a reeditat textul, 
împreună cu un studiu filologic şi unul lingvistic, în 
Cele mai vechi cărţi populare în literatura română, V, 
2001, p.108-217. 

STUDII: M. Gaster, Literatura populară română, 
1883, p. 284-290; N. Cartojan, Cărţile populare,..., I, 
ed. a ll-a, p. 155-172; E. Turdeanu, Apocryphes..., 
p. 110-114; A. Miltenova, loc. cit. supra, p. 32. 

<P^00<%PCI$£A SmiDEI 

In Legenda lemnului crucii apare şi un 

scurt episod privitor la întîlnirea lui Solomon 
cu Savila (regina din Saba în textul biblic). 
Episodul este, în spiritul Paliei istorice, legat 
de oracolele despre naşterea Mîntuitorului. în 
cuprinsul aceloraşi manuscrise, care conţin şi 
Legenda lemnului crucii şi diverse părţi din 
Palia istorică, se află şi un text mai dezvoltat, 
Cuvînt de prea înţeleaptă Savila, cunoscut şi 
sub denumirile de Legenda Sibilei, Proorocirea 
Sibilei ş.a. Acest text se pare că nu face parte 
direct din cuprinsul Paliei istorice bizantine 
(nu s-au găsit pînă acum versiuni greceşti ale 
acestui text), dar este, prin direcţia sa, similar 
celorlalte texte care intră în componenţa Paliei 
istorice. în acelaşi timp, realităţile istorice, 
prezentate în text sub forma unei profeţii ex 
eventu, permit supoziţia că acesta datează din 
a doua jumătate a sec. al Xlll-lea şi că provine 
din zona macedo-bulgară. De aici s-a 
răspândit şi în literaturile est-slave, 
prin intermediul redacţiilor slavo-române (A. 
Miltenova). 

Textul este interesant nu numai prin 
valoarea sa literară, ci şi prin faptul că 
reprezintă, într-o atestare mai veche, 
realizarea literară a unui motiv prezent mai 
tîrziu între scrierile lui Dosoftei sau ale lui 
Milescu. Ca motiv literar şi iconografic sibilele 
şi textele sibiline reprezintă una dintre 
importantele reminiscenţe antice în cultura 
medievală. O deosebită răspîndire a avut-o 
motivul în literatura emblematică, datorită 
legăturii dintre caracterul oracular al „zicerilor" 
sibiline şi cel al multor devize medievale. în 
cultura românească veche motivul pătrunde 
prin mai multe filiere şi este destul de 
răspîndit în cursul sec. al XVII-lea şi al 
XVIII-lea. 

Datorită polisemiei şi ambiguităţii textelor 
oraculare, interpretarea lor le apropie, ca 
modalitate a receptării, de genul enigmistic, 
fapt care explică şi coagularea unui 
important număr de enigme cu caracter literar 
în jurul episodului Solomon - regina din Saba 
şi, în general, în aşa-zisul „ciclu solomonian", 
cu numeroase ramificaţii în literaturile 
europene din Evul Mediu şi pînă acum. De 
asemenea, un amănunt care lipseşte din 
traducerea românească, dar care se găsea în 
manuscrise slavo-române (v. ms. slav 740, 
Arh. St. Bucureşti), anume acela că Sibila 
avea un picior de gîscă, apropie personajul 
de o tradiţie folclorică veche şi foarte 
răspândită (Berta, La Reine Pedauque). 

CUVÎNT 
DE PREA ÎNŢELEAPTĂ 
S AVI LA 

David prorocul lui Dumnzău avea pohtă 
mare cît ieşiia vîrtutea lui, adecă plodul lui; şi 
punea un vas şi pica în vas. Iară într-o zi un 
inaş al lui ştearse plodul cu nişte buruiane şi-l 
aruncă afară. 

Şi ieşi o gînscă şi mîncă buruianele. Şi cum le 
mînca, îndată oo un ou, şi crepă oul şi din ou ieşi o 
pruncă parte muierească. Şi pre ascuns spuseră lui 
David împărat de aceasta. David bine înţelease 
precum să făcu aceaia şi zise de ascunseră fata 
aceaia întru pămîntul Ugorscului. Şi crescu şi învăţă 
carte şi fu înţeleaptă mai vîrtos decît toţi oamenii ce 
petrecea în toată lumea. Şi cu înţelepciunea ei 
dobîndi ţara Ugorscului toată şi împărăţi în Rîm. Şi 
socotiia zisele prorocilor, cum zise Dumnezău lui 
David: Din sămînţa ta voi pune spre scaunul tău. Şi 
al altor proroci zise le socotiia. 

Numele ei era Măria, şi pentru 
înţelepciunea ei îi ziseră Sivila. Şi trăgea nădeajde 
că dintru dînsa să va naşte Hs. şi feri fecioriia sa 
în 50 de ani, pînă cînd văzură o sută de boiari mari 
toţi un vis. Atuncea înţelease Savila că nu iaste 
aceaea ce nădăjduiaşte. 

Şi să adunară toţi boiarii şi ziseră: Blămaţi la 
împărăteasa să spunem visul ce am văzut. 

Şi veniră cătră însă şi ziseră: Şi ierţi, 
împărăţiia ta, iată cum am văzut noi o sută de 
boiari ai tăi un vis. 

Sivila zise: Spu[ne]ţ visul şi eu îl voi dezlega. 
Domnii ziseră: Văzut-am noao sori răsărind. 
Iară Sivila zise: Spuneţi-m cum era acei sori. 

1 Ei ziseră: Soarele dintîi curat şi lin răsăriia 
şi noi foarte cu drag îl aşteptam şi-l 
socotiiam. 

2 Al doile soare de trei ori întunecă şi-ş 
ascunse lumina. 

3 Al treile soare, cu zări neagre pre giur dînsul. 

4 Al patrule soare, ca o pară de fum neagră. 

5 Al cincile soare, ars şi fierbinte era noao a-l 
socoti. 

6 Al şasele soare, lumină avea ca zăpada. 

7 Al şaptele soare, cu zare roşie şi în mijloc 
mîn-avea. 

8 Al optule soare, zările lui era line şi curate. 

9 Al noaole soare, de toţi era mai groaznic, 
spăimat era şi fierbinte. 

Sivila zise: Noao sori sînt noao rodure. 

1 Cel soare dintîi iaste rodul bălgarilor, buni 
şi iubitori la oaspeţi şi credincioşi; şi cea 
dereaptă credinţă creştinească lui Dumnezău au 
închinat. 

2 Al doile soare sînt grecii, că ei de 

trei ori credinţa sa au lepădat şi cu toate limbile să 
ameastecă, iubitori de argint şi luotori de 
adămană, împărăţiia lui Dumnezeu deaderă. 

3 Al treile soare sînt frîncii, ce ei vor călca 
toate limbile; ieşi-va dintru dînşi om de 2 roduri 

şi numele lui va fi Constantin şi acela va călca toate 
limbile şi va face războaie mari pre pămînt. 

Şi să vor arăta lui seamne pre ceri. 
Şi va rădica grecii şi va zidi întru dînşii cetate 
şi să va chiema Ierusalimul Nou, ograda grecilor 
şi răpaosul svinţilor; şi mîni-sa i să 
vor arăta crucile lui Hs., ce eale vor face seamne 
multe pre pămînt. 

4 Al patrule soare, aceştia sînt arcadei, 
ce vor birui frîncii şi vor călca Rimul, şi iară 
va fi Rimul; şi acela om într-apă va muri. 

5 Al cincile soare, aceştia sînt 
sărăcineştii ce vor pustii Ierusalimul 

şi vor călca Siriia. 

6 Al şeasele soare, aceştiia sînt siriianii 
ce ţinură Ierusalimul şi pierdură scaunul său şi 
pămîntul lor va fi pustii trei sute de ani. 

7 Al şaptele soare, aceştia sînt jidovii. 
Ieşi-va o muiare dintru dînşii şi va naşte fii din 
ceri şi vor zice numele lui - Isus. Şi 

fata ce-l va naşte va fi tot fecioară curată. 
Scaunul lui iaste ceriul, iară pămîntul iaste aşternut 
picioarelor lui. Numele fecioarei va fi Mariia. 
Aduna-să-vor toţi domnii şi toţi giudecătorii 
şi-l vor da spre răstignire. îngropa-l-vor pre dînsul 
şi a treia zi va învie şi să va sui în ceri. Şi va 
trimite 12 bărbaţi şi aceia leagea noastră 
vor răsîpi şi a lor leage vor întări şi aceaea 
leage va împărăţi de la răsăritul soarelui 
pînă la apus. 

Atuncea ziseră popii jidoveşti şi toţi boiarinii: 
Taci, împărăţiia ta, că încă una te vom întreba: 
Poate aceaea a fi ca să pogoară Dumnezău 

din ceri şi să să nască din fecioară şi să spargă 
leagea noastră? 

Atuncea Savila zisă: 
Oh, nebun rodul mieu cel mare şi minunat, 
nu vă mirareţ de aceasta, ci socotiţ cu înţelepciunea 
voastră pre ce stă ceriul aninat şi pămîntul întărit 
şi neclătit, iară leagea voastră nu spre bine stă. 
Că şi eu, pînă acum m-am nădăjduit că dintru 
mine să va naşte Hs. şi mi-am ferit fecioriia 
mea în 50 de ani. Iară acmu cunosc că 
nu-s eu aceaea. 

8 Al optule soare, aceştia sînt iverii, 
derepţi şi iubitori la oaspeţi, beseareca păzăscu, 
de Dumnezău să tem şi cuvintele svinţiei sale 
cearcă. Şi petrec fără de răutate. Unora ca acestora 
le zice Dumnezău: Ferice de ceia ce să pleacă, 
aceia vor dobîndi spăseniia. 

9 Al noaole soare, aceia sînt tătarii 
ce varsă sînge pre pămînt şi nimea înaintea lor 
nu vor sta. Mînca-vor toate ţările şi pînă la o 
vreame atîta puteare vor avea cît înaintea lor din 
limbi nimea nu să va putea protivi. Iară cînd va fi mai 
pre urmă, cu numele lui arhanghel Gavriil, iar de 
oameni vor peri. 

Slavă Părintelui şi Fiiului şi Duhului Svînt, 
acum şi pururea şi întru veacii de veaci. 

Textul reprodus mai sus după ms. rom. al 
Paliei istorice se mai păstrează şi în alte două vechi 
codice miscelanee: Codicele de la Cohalm (într-o 
versiune identică sub raportul conţinutului) şi codicele 
copiat de Costea dascălul din' Şcheii Braşovului 
(versiune diferită, pătrunsă la noi prin filieră sîrbă, după 
cum presupune Dan Simonescu). Acest text se află de 
asemenea şi în ms. slavon copiat la noi al Paliei istorice 
(v. infra Texte). 

Ceea ce leagă textul Cuvîntului despre prea 
înţeleaptă Sivila de cel al Paliei istorice este mai ales 
tîlcuirea făcută celui de al şaptelea soare, tîlcuire în care 
Sivila vesteşte naşterea, răstignirea şi învierea lui Isus şi 
răspîndirea credinţei creştineşti prin cei 12 apostoli. Cum 
se ştie, textele sibiline care circulă în literatura medievală 
apar fie în cadrul unor scrieri cu caracter apocaliptic, fie în 
scrieri care, prin încercarea de arăta concordanţele dintre 
Vechiul şi Noul Testament, au şi un implicit sens polemic, 
în versiunea de faţă a Proorocirii Sibilei predomină cea de 
a doua tendinţă; întîlnim un pasaj a cărui prezenţă în 
textul Proorocirii... este ilustrativă în acest sens: 

„Atuncea ziseră popii jidoveşti şi toţi boiarinii: 
- Taci, împărăţiia ta, că încă una te vom întreba: Poate 
aceaea a fi, ca să pogoară Dumnezău din ceri şi să 
nască din fecioară şi să spargă leagea noastră? 

Atuncea Savila zis[ă]: - Oh, nebun rodul mieu cel 
mare şi minunat, nu vă mirareţ de aceasta, ci socotiţ cu 
înţelepciunea voastră pre ce stă ceriul aninat' şi 
pămîntul întărit şi neclătit, iar leagea voastră nu spre 
bine stă." 

Alte pasaje, precum cel referitor la greci, din 
tîlcuirea celui de al doilea soare („...ei de trei ori 

credinţa sa au lepădat, şi cu toate limbile să ameastecă, 
iubitori de argint şi luotori de adămană" ) sau ultimul 
pasaj, referitor la tătarii „ce varsă sînge pre pămînt şi 
nimea înaintea lor nu vor sta", căci „mînca-vor toate 
ţările", dar mai apoi „iar de oameni vor peri", apropie 
textul Proorocirii... de scrierile oraculare cu direcţie 
politică. în categoria acestor scrieri intră nu atît 
gromovnicele, trepetnicele sau coliadnicele, care sînt 
relativ contemporane cu pătrunderea acestei forme a 
textelor sibiline în literatura românească, cît scrierile 
care pătrund mai tîrziu, la sfîrşitul sec. al XVII-lea şi 
în cursul celui următor: calendarele de tipul Foletului 
Novei şi mai ales Agathanghelul. 

Din punct de vedere formal textul 
Proorocirii. . . se apropie mai mult de Cele 12 vise ale 
lui Mamer, fiind amîndouă organizate, după o 
introducere narativă scurtă, în versete cu caracter 
oracular şi enigmistic. Diverse tratări ale motivului 
sibilelor apar şi în cronografe, în Parimiile... lui 
Dosoftei, ca şi în traducerea românească a scrierii lui 
loanichie Galeatovschi, Cer nou, iar Milescu, pe cînd 
se afla în Rusia, a dedicat şi el o lucrare cu caracter 
didactico-politic profeţiilor sibiline. 

TEXTE: Versiunea de mai sus, din BAR, 
ms. rom. 469, ff. 427 v -437 r a fost reprodusă, cu 
mai multe lecţiuni eronate, de către L. Miletic în 
„Sbornik za narodno umotvorenija, nauka i knizina", 
Sofia, an. IX, 1893, p. 161-210, în paralel cu 
versiunea slavonă din actualul ms. slav. 740 de la 
Arh. St. Bucureşti . (Pentru clasificarea redacţiilor 
slavone şi pentru studiile referitoare la 
circulaţia textului slavon, v V.Tăpkova-Zaimova, 

A. Miltenova, în voi. Istoriko-apokalipticnata 
knizina..., Sofia, 1996, p. 251-276). 

M. Gaster a republicat textul românesc în 
„Journal of the Royal Asiatic Society", 1900, 
p. 609-623, dar nu pe baza ms-ului BAR 469, ci 
folosind ediţia lui Miletic şi îndreptînd unele erori 
evidente. Versiunea din Codicele de la Cohalm a 
fost editată de E. Simionescu în Codicele de la 
Cohalm, laşi, 1921, p. 47-49, iar cea din BAR, ms. 
rom. 1436 copiat de Costea dascălul a fost editată de 
D. Simonescu (V. infra). 

STUDII: M. Gaster, The Sibyl and the 
Dream of One Hundred Suns, loc. cit. supra; 
D. Simonescu, Sibilele în literatura românească, Buc, 
1929; N. Cartojan, Cărţile populare..., I, ed. a ll-a, 
p. 149-155; V. Tăpkova-Zaimova, A. Miltenova 
(v. supra). 

StâNTOLVl MMffii'E 

In activitatea literară a lui Dosoftei, cunoscut 

mai ales ca poet, textele în proză ocupă un loc destul 
de important, atît cantitativ, cît şi valoric. Ele atestă 
nu numai calităţile de filolog, traducător şi editor ale 
lui Dosoftei, ci şi remarcabilul său talent literar. 
Intervalul de timp necesar pentru pregătirea ediţiei 
sale din Vieţile svinţilor a fost mult mai mare (cea. 25 
de ani; v. Şt. Ciobanu, Dosoftei, mitropolitul Moldovei, 
şi activitatea lui literară) decît cel consacrat versificării 
şi editării Psaltirii din 1673 („...tocmită în 5 ai, foarte 
cu osîrdie mare"). Acest lucru nu se explică decît 
ţinînd seama de faptul că Dosoftei aplică şi în cazul 
acestei ediţii a Proloagelor principiile pe care i le 
cunoaştem din întregul activităţii sale literare. El nu se 
opreşte niciodată la un singur izvor în traducerea 
textelor, confruntă sursele, caută să completeze 
lacunele şi să înlăture inadvertenţele, este interesat 
nu numai de exactitatea traducerilor, ci şi de 
expresivitatea lor, este atras de latura miraculoasă 
sau fabuloasă a naraţiunilor, chiar dacă ea contravine 
uneori canonicităţii textului, năzuieşte mereu să dea 
formă poetică materiei narative. 

In Proloagele sale el foloseşte surse diferite. în 
afara sinaxarelor greceşti, care constituie modelul 
său principal, atît pentru majoritatea legendelor, cît 
şi pentru versurile care apar în tipăritura sa (v. N. A. 
Ursu, note la ed. Dosoftei, Opere, I, 1978), el mai 
foloseşte şi manuscrise slavone din seria Mineielor, 
alcătuită în Moldova în secolele al XV-lea şi al 
XVI-lea, ca şi unele traduceri contemporane cu el, 
făcute în spaţiul ucrainean. Un rol destul de mare în 
cadrul colecţiei sale hagiografice îl deţine materialul 
extras din cronografele greceşti tipărite la Veneţia, 
material pe care Dosoftei îl foloseşte cu citări 
exprese în mai multe locuri din tipăritura sa. 

Concepţia lui Dosoftei asupra valorii 
hagiografiilor are şi ea determinări multiple. Cum se 
ştie, cultul sfinţilor, ca reviviscenţă a politeismului 
antic, a avut rolul de a pune în circulaţie literară o 
serie de legende locale. Deoarece sfinţii patronau o 
comunitate alcătuită pe baze etnice, profesionale 
(patronii breslelor), cetăţeneşti (patronii oraşelor- 
cetăţi) şi, pînă prin secolul al X-lea, nu erau canonizaţi 
încă oficial, ci prin sufragii populare, între legendele 
sfinţilor şi cele ale eroilor au existat mereu 
contaminări. Dosoftei consideră că valoarea 
exemplară a hagiografiilor este mult mai pregnantă 
atunci cînd acţiunile narate sînt mai apropiate 
cititorului. în acest sens el introduce în tipăritura sa o 
pledoarie pentru sanctificarea unor sihaştri 
moldoveni: 

„Că şi-n vreamea de-aemu mulţi svinti sînt de 
petrec cu noi, carii numai Dumnădzău îi ştie la inema 
lor. 

Dară tocmai şi din rumâni, mulţi sînt carii-am şi 
vădzut viaţa şi traiul lor, dară nu s-au căutat, fără 
numai Daiîiil de Voroneţ şi Rafail de Agapia, i-am 
sărutat şi svintele moştii. Apucat-am în dzîlele 
noastre părinţi nalţi la bunătăţi şi-n podvig, şi plecaţi 
la smerenie adîncă: părintele Chiriac de Beserecani, 
gol şi ticăloşit în munte 60 de ani. Şi Chiriac de 
Tazlău, Epifanie de Voroneţ, Partenie de Agapiia. 
Dară loan de Rîşca, arhiepiscopul acel svînt şi 
minunat, Inochentie de Pobrata şi Istatie? Că 
Dumnădzău, svinţiia sa, nice un neam de rodul 
omenesc pre pămînt nu lasă nepartnic de darul 
svintiii sale, ce preste toţi au tins mila sa ş-au 
deschis tuturor uşe de spăsenie". (Vieţile svinţilor, IV, 
f. 152 r ). 

Pledoaria sa are aspectul unui demers din 
raţiuni de patriotism local. Dar, dacă privim generic 
şi istoric noţiunea de patriotism, vedem că ea se 
constituie şi pe baza cultului patronilor unor 
comunităţi. Pe Dosoftei îl conduce, în activitatea sa 
culturală,' dorinţa de a oferi comunităţii cu care se 
simte congener un număr de bunuri culturale. De 
aceea el acordă mai puţină atenţie rigorii canonice în 
culegerea sa de povestiri şi versuri hagiografice şi 
mai multă elementului legendar atractiv al acestora. 

Povestirea pe care o reproducem mai jos este 
un exemplu foarte grăitor în această privinţă. 
Incriminată în indexurile de cărţi oprite 
(v. comentariul), Viaţa sf. Macarie Rîmleanul este o 
legendă plină de elemente miraculoase şi de viziuni, 
conţinînd modalităţi artistice narative apropiate de 
universul cărţilor populare şi de cel al basmelor 
fantastice. 



58 



ÎNTR-ACEASTAŞ DZÎ, POMENIREA 
PREACUVIOSULUI PĂRINTELE NOSTRU 
MACARIE RÎMLEANUL 1 



Irei părinţi svinţi bătrîni, Serghie şi Righin 2 şi 

Theofil 3 , de la mănăstirea lui sveatîi Asclipie, ce-i în 
Mesopotamiia, adecă ţara între apele Tîgrul şi Efratul, 
să voroviră în bună voroavă să îmbie să cutriere 
pămîntul. Şi-ncepînd calea, mearsără de cutrierară 
locuri de-nchinăciuni. Şi mearsără şi pre la putui cel 
de apă ce-au îndereptat pre vălhovnici 4 din 
Persida spre închinăciunea Domnului Hs. 
şi la Vithleem, în ţara Palestinii, unde îngerii au cîntat 
Cjiaea bt> bmuiiimx Boroy m na 3eivuiM Miipi,, 
bt> MJiuflXT, BJirBOJieiiMe. [s/.: Slavă lui Dumnezeu în 
înălţimi şi pe pămînt pace, între oameni - bună învoire.] 
Şi mearsăm vîrtejind la muntele Eleonului, de unde 
s-au înălţat Domnul Hs. Şi iarăş mearsem în Ierusalim, 
feacem 20 de dzîle cutrierînd locurile svinte şi 
mănăstirile, luînd rugă şi blagoslovenie şi slăvind pre 
Dumnădzău întru toate. 

Şi ne-nsemnăm cu Svînta Cruce, ca ceia ce 
n-om avea a mai vedea lumea. 

Şi ieşind mearsăm 25 de dzîle, trecum Tigrul la 
Persiia, venim la poiana unde au giunghiat sveatîi 
Mercurie pre Iulian Prestîpnic. Şi-ntrăm în ţară, 
mearsăm în oraşul Ctisifon, la mormîntul svinţilor trei 
otroci: Ananiia, Azariia şi Misail, departe de Vavilon. 

Şi-nchinîndu-ne svinţilor, slăvim pre Dumnădzău ce 
ne-au spodobit a ne-nchina sfinţiilor sale, mîncăm şi 
băum de ne săturăm, mulţămind lui Dumnădzău. 

Şi ieşind din Ctisifon, mearsăm 24 de dzîle, 
pînă la părţîle Indiei. Şi aflăm o căşcioară de cătră 
apusul cetăţîi. Şi ieşind oamenii indieni, ne goniră 
dintr-acea casă. Că nu şed cu oraşe, ce răşchiraţi. Şi 
iarăş intrăm într-altă casă fără om şi masăm 2 dzîle. Şi 
adecă veniră omul cu femeaia-ş, în cap în loc de 
cununi purta săgeţi 5 ascuţîte. Şi să spăriară, gîndind 
că sîntem iscoade. Şi mearsără de-ş chemară soţîi 
şi veniră vro 40 de oameni. Şi cercînd prin casă, 
ne-aflară la rugă şi pusără (f.79 r ) foc casii. Noi 
deadem afară cu multă frică. Şi nenţălegîndu-le 
limbii să răspundem, ne-nchisără într-o casă 
strîmtă, dzeace dzîle nemîncaţi. Iară noi făceam rugă 
dzua şi noaptea, cîntînd şi slăvind pre Dumnădzău. 
De-aciia veniră cu mulţîi şi, aflîndu-ne îngenunchiaţi 
la rugă, ne luară şi ne petrecură cu prăjini pînă ne 
scoasără din ţară. 

Şi eram nemîncaţi 70 de dzile, cum 
Dumnădzău ştie. Şi-nsămnîndu-ne cu numele 
Tatălui şi a Fiiului şi a Svîntului Duh, ne-am 
apucat de cale. Şi mearsăm multe dzîle spre 
răsărite. Şi sosîm în 40 de dzîle la loc cu pomăt 
frumos şi rodit şi dulce la mîncat, preste samă de 
mult. Şi mulţămind lui Dumnădzău şi Domnul Nostru 
Is. Hs., mîncăm de ne săturăm de ceale poame. 

Şi de-acolo mearsăm în ţara căpcînilor 6 şi 
nemica rău nu ne feaceră, numai ce ne căuta. 
Pre-alocurea era cu muieri şi cu copii, lăcuia pre 
supt pietri ca herile în viedzunii 7 . 

Şi iarăş luînd drumul spre răsărit 100 de dzîle 
şi mai bine, sosîm în ţara pithicilor 8 , nemică altă nu 
vedeam, numai pithici. Şi fugiră de noi deaca ne 
vădzură. Iară noi proslăvim pre Dumnădzău că 
ne-au izbăvit de dînşii. Şi deaca ieşim din ţara 
moimelor, venim la munte nalt unde nice soarele nu 
luciia, nice copaci era, nice verdeaţă, numai gîngănii 
veninate, şi glasuri de şuieratul lor, şi scîrşcări de 
dinţii lor, de aspide 9 şi de bălauri şi ehidne 10 
răspundzîndu-ş, şi dzîmbri, şi vasiliscuri 11 , şi alte heri 
neştiute, şi onochetavri 12 , şi inorogi 13 , şi leoparduri. Şi 
slăvim pre Dumnădzău că ne izbăveaşte de gurile lor 
şi ne-ntăreaşte la cale. 4 dzîle audzînd şuieretul 
zmeilor, ne-am astupat urechile, că nu puteam răbda 
şuieretele lor. Şi trecînd muntele, sosîm la rîpă 
mare şi adîncă, unde nice urmă de om era, nice fire 
de om îmblase pe-acolea. 

Şi zăbăvind 7 dzîle, cugetînd cum vom face, 
şi ne rugăm lui Dumnădzău să ne scoaţă de acea 
rîpă. Şi adecă o ciută veni împrotiva noastră, şi mugi 
de departe naintea noastră. Şi luîndu-ne pre urma 
ei, sosîm la alte rîpi şi [primejdii]. Şi surupîndu-ne 
abiia cu nevoie putum de ne pogorîm [la un] şes. Şi 
era ciredzi de cerbi şi ciute, şi trecum [acel şes] 
prin ciredzi de ciute, şi de pili, fără nevoie. Şi 
(f.79 v ) neaflînd drum, rugînd pre Dumnădzău, 
mearsem 70 şi mai bine de dzîle şi sosîm la loc şes, 
plin de pomăt cu roadă. Şi lumină nu să mai vedea 
acolo, numai negură întunecată. Şi şedzînd puţîntel, 
plînsăm şi ne tînguim că ni s-au închis calea şi 
lumina. Şi plîngînd acolo 7 dzîle, adecă o porumbiţă, 
zburînd stătu la loc nalt şi purceasă nainte-ne. Noi, 
mulţămind lui Dumnădzău, mearsăm după dînsa. Şi 



61 



sosîm la un znamăn, stîlp de piatră cu cămară. Şi 
scriia în ţărcălam: „Acest stîlp au rădicat Alexandru, 
împăratul machedonilor, cînd au gonit pre Darie 
persul. Cine va vrea să să-nderepteadze de-acicea, 
să ia na stînga dincătro vin apele. Şi cine va-mbla, 
să ia sunetele apelor şi va ieşi la lumină. Că na 
direapta sînt munţi şi rîpi şi iazere mare pline de 
şerpi". Deaca citim stîlpul lui Alexandru, dobîndim la 
suflet. Şi lăudînd Dumnădzău tutinderea ce ne 
izbăveaşte, purceasăm luînd na stînga. 

Şi deaca mearsăm 40 de dzîle, ne tîlneaşte 
putoare grea şi iute. Şi leşinam de putoare, şi ne 
rugam lui Dumnădzău să ne ia sufletele. Şi eram în 
multă voia rea. Şi veniia hreamăt mare, ca de 
nechedzături de cai mulţi. Şi deaca curmăm din cale, 
vădzum nainte-ne iazer mare. Şi mulţîme de munciţi, 
cît nu să vedea apa de dînşii. Şi adecă boacete şi 
vaiete şi plînsuri cu ţîpete multe, ca de mulţîme de 
oameni din iazer. Şi audzîm glas din ceriu dzîcînd: 
„Acesta-i locul cel de osîndă. Şi aceştia-s carii să 
lepădară de Hs." 

Şi cu frică mare trecum de acel iazer de 
osîndă. Şi de-acolo în cîteva dzîle sosîm unde era 2 
munţi nalţi. Şi-ntre dînşii căutăm de vădzum un 
uriiaş foarte mare, legat cu 8 lanţuje de aramă preste 
trup, cu 4 na direapta, şi cu 4 na stînga. Şi foc mult 
supt dînsul de-l ardea. Şi ţîpetele i să audzîia 30 de 
mile. Şi deaca ne vădzu, acel om mare începu a să 
boci şi să-nchina cu capul la pămînt. Şi era trupul 
lui pîrjolit de nu să vedea nice un păr pre trupul lui. 
Iară noi de frică ne-am acoperit obrazele pînă-l 
trecum. Şi-mblînd 5 dzîle, tot îl audzîiam. Şi sosîm la 
strămnină, cu dîlboană adîncă şi mare. Şi de 

margine era o muiare despletită mare. Şi un bălaur 
împleticit colăcit de la (f. 80 r ) picioare pînă la capul ei 
preste trup. Şi cînd vrea să grăiască, o loviia preste 
gură şarpele. Şi părul ei era pînă-m pămînt. Şi alte 
glasuri nepovestite ieşiia din acea groapă de gloate 
multe dzîcînd: „Fie-ţi milă de noi, Fiiul lui 
Dumnădzău!" Iară noi de frică multă dzîsăm: 
„Doamne, fîrşeaşte-ne aicea, că ochii noştri 
vădzură streine şi prea minunate taine, şi osînde 
mari pre pămînt. Şi de-acolo ieşind, vădzum * şi 
era ca nişte vrăbii cu-ntunearecele. Şi graiul lor 
omenesc striga: „lartă-ne, Doamne! lartă-ne, 
Dumnădzău, că sîntem mai greşiţi decît toată 
lumea naintea ta!" Iară noi feacem rugă la 
Dumnădzău şi dzîsăm: „Doamne, spune-ne ce sînt 
aceaste taine groznice a tale, că ne iaste frică 
vădzîndu-le!" 

Şi crepînd naintea lor pămîntul, ieşi glas: 
„Nu vî-i dată să ştiţi de-aceaste. Ce pădzîţî-vă 
nainte!" 

Şi trecînd locul cu frică, sosîm la cîmpie 
straşnică şi slăvită. Şi adecă 4 bărbaţi sta acolea, cu 
chip slăvit şi nepovestit. Şi-naintea lor, darde 
ascuţîte de luciia. Şi foc mare fără samă, şi smoală, 
şi iarbă pucioasă, zmei şi ehidne şi chelei 14 . Şi acei 4 
bărbaţi avea în capete cununi de aur cu mărgăritari, 
ţîind a mînă toiage de aur. Şi deaca-i vădzum, 
cădzum la pămînt şi ne rugăm: „Miluiţi-ne, bărbaţi 
cereşti! Şi să nu să atingă de noi dărdzîle acealea şi 
focul!" Şi răspunsără acei bărbaţi svinţi: „Sculaţi cu 
pace de vă păzîţi calea ce v-au arătat Dumnădzău, 
fără frică! Că n-au puteare asupra voastră, că 
aceastea le pădzîm noi pînă la dzua giudeţului, cînd 

va veni despuitoriul Dumnădzău." Şi audzînd 
aceastea de la svinţii bărbaţi, luăm îndrăznire. Şi 
mearsăm 40 de dzîle, îmblînd nemîncaţi, fără numai 
apă. Şi fără veaste ne veni glas de cîntători a 
gloate multe, şi miros de mir scump. Şi din glasul 
cîntecelor ş-a tămîilor, adormim. Şi-n somn ni 
să-ndulciră budzele, ni să-ndulciră ca de stride. Şi 
deşteptîndu-ne, vădzum besearică mare de cristal şi 
în mijlocul ei ca-n chip de jărtvinic. Şi ieşiia fîntînă ca 
laptele din jărtvinic, cît dzîceam că şi-i lapte. Şi 
bărbaţi straşnici şi minunaţi sta pregiur apa aceaea, 
cîntînd cîntări (f. 80 v ) îngereşti. Şi deacă-i vădzum, 
ne-am înfricoşat şi stăm uimit, izumiţi. Iară un svînt 
bărbat frumos, de-aceia ce sta pregiur apa aceiia 
fîntîni, ne socoti şi dzîsă: „Aceasta-i fîntîna de fără 
moarte cruţată direpţîlor". Iară noi ne-nchinăm la 
pămînt, slăvind pre Dumnădzău şi pre acel svînt 
bărbat şi pre toţi svinţii aceia. 

Şi cu multă frică şi bucurie, sosîm la alt loc, nice 
leac gustaţi, cum Dumnădzău ştie. Ce budzăle 
noastre, de dulceaţa aburilor acelora, trei dzîle să 
lipiia ca de stride. Şi iarăşi venim la un loc cu pîrău 
mare şi băum de ne săturăm, slăvind pre Dumnădzău. 

Şi era-n-amiadzădzi, pripăc, şi şedzum lîngă 
pîrău sfătuind ce vom face. Şi din pîrău ieşiia lumină 
de strălumina. Şi socotim în patru părţile lumii, şi nu 
sufla vînturile de la noi. Şi-ntr-alt chip sufla vînturile 
acealea. Şi unghiul despre apus era vearde, a 
ceriului, ca prăjii 15 . Iară a răsăritului, ca trestiia. Iară 
miadză-noaptea, ca sîngele curat. Iară amiadzădzul, 
alb ca omătul. Şi stealele ceriului era mai 
străluminate, şi soarele mai herbinte cu şapte părţi. 
Şi copacii, preste măsură de mare. Şi mai deşi şi mai 

rodiţi. Şi munţîi aceia, mai nalţi decît pre la noi, şi 
mai faeşi 16 . Şi pămîntul acela,' luminat ca focul! şi 
cumu-i laptele, şi pasările, pre fealiu, carea-şi' în 
cîntecul ei. 

Şi eram mai mult de 100 de dzîle nemîncaţi, 
cum Dumnădzău ştie. Şi fără veaste veniră la noi' 
gloate fără samă de mulţi bărbaţi, şi femei şi 
copii, cei mai mari era de un cot.' Alalţi, şi mai 
scundzi. Şi ne-am spăriat de dînşii' ' deacă-i 
vădzum, să nu ne cumva mănînce. Şi gîndiiam cum 
vom face. Şi dzîsă fratele Serghie 17 : Dăi, fraţilor, să 
ne zborîm părul, să ne facem ciuhaşi şi să alergăm 
asupră-le. Sau ne-or mînca, sau or fugi. Şi feacem 
aşea, şi purceasără fuga scîrşcînd cu dinţii 
asupră-ne, şi trăsnind, şi apucîndu-şi cuconi'i. 
(Aceştia au războiu cu cucoarăle) 18 . Şi trecînd 
pîrăul, mearsăm unde lăcuia ei. Şi aflăm acolo un 
fealiu de buruiană 19 , ca laptele şi ca stridia de 
dulce. De un cot era de-asupra pămîntului. Şi 
mîncăm de ne săturăm de dînsă, şi ni s-au 
schimbat faţa, şi vîrtutea ni s-au adaos. Şi 
slăvim (f.81 r ) pre Dumnădzău ce ne hrăneaşte 
şi ne-ndereptează pururea la toate. 

Şi iarăşi purceasăm pre cale nainte. Şi 
mearsăm opt dzîle neştiind calea. Şi ţîindu-ne 
de acea cale nemblată multe dzîle, aflăm 
peştera lui Sveatîi Macarie, luîndu-ne pre o 
cărăruşe. Şi era peştera aceaea ca o besearică 
svîntă grijită şi podobită. Atunce rugîndu-ne şi 
făcîndu-ne svînta cruce, ne bucurăm. Şi întrînd 
mnontru, pre nimerea n-aflăm. Şi dzîsăm între 
noi: Această căşcioară a fire de om iaste. Ce să 
aşteptăm pînă în sară, să vedem. Şi-ngăduind 

puţîntel, adecă miros de mir foarte minunat să 
feace în peşteră şi ne veniia la nări. Şi luînd 
aminte spre răsărit de la peşteră, vădzum 
închipuitură de podoabă de bărbat groznic, cu 
nemică altă îmbrăcat, fără numai cu peri albi. Că 
veniia adevăr fericitul Macarie. Şi-i crescusă 
părul capului de ai mulţi, şi-i acoperiia tot 
trupul 20 . Şi venind svîntul la peşteră spre noi, ne 
aulmă de departe. Şi cădzu la pămînt, începu a ne 
giura şi a dzîce: „ De sînteţi de la Dumnădzău, mi vă 
arătaţi. Iară de sînteţi de la Satan, vă duceţi de la 
mine, de la un smerit şi păcătos!" 
Iară noi strigăm şi dzîsăm: 
„Blagosloveaşte-ne, sfîntul lui Dumnădzău, că 
sîntem şerbi a lui Dumnădzău şi ne-am lepădat de 
Satan şi noi!" Atunce veni cătră noi şi-ntinzînd 
mînule spre ceri să rugă la Dumnădzău şi ne 
blagoslovi. Şi desfăcînd părul de pre obraz, 
voroviia cu noi. Şi-i era părul alb ca omătul, ni să 
punea pre ochi ceaţă de albiia lor. Şi vădzum faţa 
lui. Şi de multe bătrîneaţe nu i să vedea ochii, 
că-i era slobodzîte sufruncealele 21 preste ochi. 
Iară unghile la mîni şi la picioare cîte de un cot 
era. Iară musteaţa, acoperindu-i gura, pogorîia de 
să mesteca cu barba, şi-mpreună-i agiungea pînă 
la picioare. Şi cînd grăia, ţ-părea că grăiaşte de 
fund. Şi-i era piialea ca de ţăstul de broască. 

Şi ne-ntreba de unde sîntem. „Şi ce aţi 
venit la mine?" Şi-i spusăm toate tîmplările 
noastre, şi cum ni-i voia să agiungem unde 
odihneaşte ceriul. Şi ne răspunsă: „Fiii miei, nu 
poate neştine, muricios şi-mbrăcat cu trup, să între 
mai înnontru sau să socotească minunile lui 

Dumnădzău şi putearea. Că eu păcătosul mult 
m-am silit ş-am pus poară să o fac aceasta, (f. 
81 v ) Şi preste noapte mi-au spusu-mi Domnul 
dzîcînd: «Nu te băga a ispiti pre tvoreţul tău, că 
nu-i putea a mai treace înnainte de la acesta loc!» 
Iară eu dzîşi: «Căce, Doamne?» Şi-m dzîsă: «20 
de mile de-acicea iaste păreate de her, mai 
înnontru alt păreate de-aramă şi din n'ontrul 
aceluia iaste raiul spre răsărit, unde odihneaşte 
ceriul. Şi din afară de rai au tocmit Dumnădzău 
heruvimii şi sabiia cea de foc ce să-nvîrteaşte să 
păzască lemnul vieţii. Şi sînt acolo orecarii, de la 
picioare pînă la buric şi la piept, ca de leu;' capul 
de zmău; mînule de cristal; şi săbiile de foc ţîind a 
mînă, păzăsc zidiurile să nu-ndrăznească nime a 
treace mai înnontru, pentr-aceale de-acolo puteri 
groznice. Şi îngerii cei vîrtucioşi den-afară de 
ceriu stau.» Şi deaca am audzît aceasta de la 
înger, n-am cutedzat a-ntra mai înontru". 

Iară noi, deacă audzîm aceastea de svîntul 
Macarie, ne-am fricoşat cu frică mare. Şi pre 
svîntul Macarie măriiam şi, cădzînd la pămînt, am 
slăvit pre Dumnădzău că ne-au spus aceaste 
toate minuni a lui Dumnădzău. 

Şi era amu sară. Şi ne dzîsă: Fiii miei, staţi 
în laturi puţînel, că am 2 coconi aicea şi vin din 
sară în sară. Şi mă tem, vădzîndu-vă streini, să 
nu vă vatăme. Iară noi gîndiiam că-s oameni. 
Şi cum ne deadem în laturi, adecă 2 lei 
groznici veniră reapede din pustie şi cădzură la 
Picioarele lui rugind de i să-nchinară. Iară noi de 
frică cădzum gios. Şi puindu-şi mînule preste dînşii 
le dzîsă: „Cuconaşii miei cei buni, de la firea 

oamenilor veniră neştini la noi, şi să nu le faceţi 
strîmbătate, că sînt şerbii lui Dumnădzău". 

Şi ne chemă svîntul Macarie: „Veniţi, 
fraţîlor, la noi, nu vă teamereţi. Şi vom face 
vecerniia". Şi mearsăm la svinţiia sa. Şi cursără 
leii de ne-ntîmpinară, lingîndu-ne pre la picioare şi 
pre cap. Şi ca nişte oameni cuvîntăreţi 
genunchind picioarele, ni să-nchinară. Iară noi 
proslăvim pre Dumnădzău ce i-au îmblîndzît spre 
noi. Şi feacem vecerniia. 

Şi şedzum toată noaptea, şi a doua dzî 
dzîsăm svîntului Macarie: „Spune-ne, cinstite 
părinte, cum ai venit aicea?" Şi ne dzîsă: 
„Fraţîlor, plecaţi audzul de-ascultaţi în cuvintele 
rostului mieu, (f. 82 r ) să-nţăleageţi de rîndul mieu, 
cum am venit aicea. Eu, smeritul, am fost ficior unui 
loan, singlitic din Rîm. Şi mă-nsurară fără voia 
mea. Şi nuntind, cînd fu sară de mă-nchisără cu 
mireasa, nunta giucînd, eu mă feciu că mi-i 
pre-afară, şi ieşiiu de m-am ascuns la o femeae 
săracă şi mişea, de-am şedzut ascuns 7 dzîle, 
Dumnădzău să o pomenească. Şi-m aducea 
veştile 22 pînă-n 7 dzîle. Iară dzîlele nuntii meale 
feaceră bocindu-le şi căutîndu-mă şi nu mă 
aflară. 

Iară eu, deacă trecură aceale 7 dzîle, im- 
am sculat noaptea, slăvind şi mulţămind lui 
Dumnădzău şi aceii muieri sărace. Ş-am ieşit la 
drumul cel mare. Iară iubitoriul de om şi milostiv 
Dumnădzău, ce va pre toţi să să spăsască, au 
trimis pre Rafail, îngerul său, în chip de moşneag. 
Şi, aflîndu-l şedzînd lîngă drum, i-am dzîsu-i: 
«Unde mergi, părinte?» Şi-m dzîsă: «Unde ţi-i 

gîndul tău, acolo mă duc şi eu». Iară eu dzîşi: 
«Dumneata, părinte, îndereptează-mă la cale de 
viaţă!» Ş-am purces a mearge după dînsul. Şi, luînd 
poruncă la oraşe, am avut de saţîu. Şi, călcînd 
drumul şi calea toată, să nu dzîc mai mult, în trei ai 
am sosît aicea. Şi, pînă nu sosîsăm, şedzum de 
dormim şi, cînd m-am deşteptat, nu l-am vădzut 
ce să feace. Şi începuiu a plînge şi a mă voiera şi 
îndată mi să arătă şi-m dzîsă: «Eu sînt Rafail 
arhanghelul, carele te-am adus într-acoace în chip 
de moşneag bătrîn. Ce să-ţi laşi toată voia cea rea, 
să nu te temi, ce să slăveşti pre Dumnădzău că te- 
au adus aicea, lată c-ai trecut de la-ntunearec ş-ai 
vădzut minunatele lui Dumnădzău, şi osînda 
păcătoşilor, şi fîntîna cea fără moarte». Şi, dzîcînd 
aceastea îngerul Domnului, Rafail, fu nevădzut. 

Şi-ndată purceşi a mearge. Şi mă tîlni asînă 
sălbatică păscînd. Şi o giuraiu de dzîşi: «Ai, 
pre Dumnădzău ce te-au zidit, arată-mi lăcaş 
omenesc!» Şi-ndată stătu de mă apropiiaiu. Şi 
mergea naintea mea, şi m-au dus 2 dzîle. Şi 
tîlnim un cerb mare. Şi să-ntoarsă asîna 
sălbatecă. Şi mă dusă cerbul 3 dzîle. Şi iarăşi 
ne tîlni un bălaur şi cerbul să-ntoarsă. Iară eu, 
de frică, începuiu a giura pre bălaur să nu-m 
facă nevoie. Şi, sculîndu-să bălaurul pre 
coadă, ş-au deşchis gura şi grăi ca omul 
(f. 82 v ) dzîcînd:«Bine-ai venit, şerbul lui 
Dumnădzău Macarie, că sînt 12 ai de cînd 
te-aşteaptă muntele acesta. Şi ia că ţ-am 
gătat şi casă de lăcuit, poruncită de Rafail 
arhanghelul. Şi-ncă şi chipul tău mi-au 
zugrăvit, şi graiul, şi iată că te vădzuiu astădzi. 

Că sînt 8 dzîle de cînd te-aştept, de n-am 
mărs nice la mîncat, nice la băut. Şi astă sară 
vădzuiu un şedzătoriu 23 pre nuor luminat şi-m 
veni glas dzîcînd: «Scoală, Anail, de priviteadză 
pre şerbul lui Dumnădzău, Macarie! Şi acmu 
ia-mblă de-ţi vezi locul!» Şi mă dusă pînă la 
uşea aceştii peştere. Şi deac-am întrat înnontru, 
am aflat o leiţă moartă şi puii amîndoi scîncind, 
neavînd ce suge. Ş-am luat de i-am hrănit cu 
mugur ca cuconii miei prisne. Iară pre maica lor 
am îngropat afară în pămînt". 

Şi, audzînd aceastea, slăvim pre 
Dumnădzău. Şi, încă noi vorovind, adecă 
corbul veni de să pusă în mijlocul nostru cu o 
pîine şi giumătate în gură. Pusă nainte-ne şi 
să dusă. Şi ne dzîsă bătrînul: „Cunoscut-am că 
nu ne-au părăsît Dumnădzău, ce încă ne-au 
trimis şi hrană. Şi voaă şi mie, de-ndulcit. Că 
iată că mulţi ai pînă astădzi, de cînd luăm 
hrană de la această pasăre, în toate dzîle 
giumătate de pîine. Iară astădzi luăm de la 
dînsă pîine de noi de toţi. Deci să mîncăm întîi, 
de-aciia voi spune şi de păcatele meale". Şi 
deaca mîncăm şi feacem blagodarenie, începu 
a dzîce cătră noi: „Deacă-mplui aicea 12 ai, 
ieşiiu na 7 ceas şi şedzuiu cu ceşti ţînci. Adecă 
Satan începu a mă ispiti. Căutaiu, vădzuiu un 
nemeteţ de păioră scump, femeiesc, dzăcînd gios 
înainte-mi. Iară eu, un ticăit, m-am uimit şi nu mi-am 
făcut cruce 24 . Şi l-am luat de l-am băgat înnontru. Ş- 
am cugetat ce poate hi, de unde s-au luat acesta 
lucru pre-aceastea locuri. Şi cînd fu a doa dzî, 
ieşind, iarăş aflaiu o cizmă frumoasă femeiască. O 

luai şi o duşi la nemeteţ şi iarăşi, ca şi-ntîi, m-am 
uimit de nu-m feci svînta cruce. Iară cînd fu a treia 
dzî la dzuă demineaţa, ieşiiu să mă-nchin lui 
Dumnădzău. Şi iarăşi nu-m feci svînta cruce pre 
obraz ca să fiu feritu-mă de fărăleagea şi păcatul 
mieu. Şi iarăşi vădzuiu urdzîtura vrăjmaşului. 
Adecă o nevastă şedea de-asupra unii pietri, (f. 83 r ) 
îmbrăcată cu haină de aur foarte scumpă, 
nepreţuită. Şi de frămseaţea ei nu era saţîu. Şi 
dzîşu cătră dînsă: «Dincătro te-ai luat de-ai 
nemerit aicea?» Iară ea plîngea cu jeale, cît mă 
feace de plînşi şi eu de milă-i. Şi răspundzîndu-mi cu 
ovilite boacete, ea-mi dzîsă: «Eu, mişel de ea, mă 
răspundzu nevasta lui Macarie, fată de singlitic 
rîmlean, că mă logodiră părinţii după dînsul cu sîla, 
fără voia mea, netrebuindu-mi a mă mărita. Şi 
scăpînd eu de la gioc şi de la patul cel de nuntă, am 
fugit luînd drumul cel mare. Şi, necunoscînd drumul, 
am luat munţîi şi pustiile în cap şi iată c-am 
nemerit aicea, neştiind unde mă duc». Iară eu, un 
ticăit, tot încă fiind uimit, o credeam ce grăiaşte. Iară 
ea cu meşterşug măguliia bietul mieu suflet, şi eu 
nu pricepea, îngreuiat de păcatele meale 25 . Şi o 
luaiu de mînă de o aduşu într-această peşteră. Şi, 
jeluindu-o de foame, îi dediu să mănînce de-acest 
mugur, să nu moară, iară lacrămile ei nu să mai 
opriia. Şi-mi era sufletul ovilit pentru dînsă. Şi eram 
uitat nefăcutu-mi cruce. Şi cînd fu sara, îm feciu 
ruga uitit [sic] şi cu urît feciu slujba lui Hs. de 
vecernie. Şi m-am culcat la odihnă. Şi eu, un ticăit, 
deac-am adormit, iară ea îndată veni lîngă mine şi, 
deşchidzîndu-mi leanca, ş-au băgat mîna şi mi-au 

pipăit tot trupul, şi eram în somnul mieu cu 
totul îngreuiat. Iară eu, un ticăit, ce nu mai 
poftiseam nice urmă de păcat trupăsc, m-am uimit 
cu gîndul, mi-am îndrăgit de dînsă şi o luaiu să mă 
culc cu dînsă. Şi amu cumu-şi sosîiu într-îns păcat, 
îndată fu nevădzută de la mine. Şi m-am aflat eu, 
un ticăit, dzăcînd cu faţa-n gios pre pămînt, ca de 
somn greu. Şi deaca m-am trezit din înşelăciunea lui 
Satan, mi-am venit la fire. Şi mi-am socotitu-mi 
greşala, ş-am aflat că-i multă şi fără de samă foarte. 
Şi, ieşind din chilie, am plîns cu amar. Şi leii ceştia nu 
mi-au venit 8 dzîle la mînă, şi nu mă asculta, 
cunoscînd păcatul mieu. Iară eu, un ticăit, prăvind 
leii de departe, mă ruga lui Dumnădzău să mă 
iarte de-această greşală. Iară iubitoriul de om 
Dumnădzău n-au trecut ruga mea, ce mi-au 
trimisu-mi leii. Ş-am socotit (f. 83 v ) să mă mut 
aiurea într-altă parte, să nu mă cumva înşeli iarăşi, 
şi voi fi lepădat de la faţa Domnului. Şi m-am sculat 
de-am ieşit de la peştera aceasta. Şi, deac-am 
călcat cale de 2 dzîle, îm astătu înainte îngerul 
Domnului dzîcînd: «Unde te duci, Macarie?» Şi-i 
dzîşu: « Ducu-mă de fug de faţa păcatelor meale.» 
Şi-m dzîsă îngerul: « O ispită nu putuşi să suferi, 
întornă la chilie-ţi!» Şi-i dzîşu: « Cine eşti tu, 
Doamne?» Şi dzîsă: «Eu sînt Rafail, ce ţ-am 
îndereptat calea într-acoace». 

Şi-ntorcîndu-mă la chiliia aceasta, am genunchiat 
naintea lui Dumnădzău 40 de dzîle şi 40 de nopţi 
nemîncat. Şi deaca m-am sculat, vădzuiu peştera 
aceasta avînd lumini în 4 unghiurile casii. Şi un 
bărbat în porfiră 26 îmbrăcat. Şi cunună de aur în 
capul lui, cu pietri scumpe. Şi cînta cîntec preaslăvit 

şi ceresc. Şi glasul lui, ca de nărod mare cîntînd. Şi 
deaca obîrşi cîntecul, să feace miroseală straşnică. 
Şi-ndată să feace nevădzut acela ce s-au vădzut. 
Şi-ndată iarăşi întră nuor de foc în peşteră şi 
culeasă acea lumină nepovestită din casă. Şi 
suindu-să nuorul, să feaceră tunete, fulgere 
şi cutremururi, şi copacii şi munţii şi 
pietrile şi pasările ceriului zbiera cu glasuri 
mare dzîcînd «Arnoc, Arwoc, Amoc, cm, k ii pur! 
[gr. cu chirilice] Adecă: Cbt, cbt, ecn, Tm, Tm! 
Ce să dzîce rumâneaşte: Svînt, svînt, svînt eşti 
Doamne! 27 » Şi m-am spăriiat eu, feţii miei. Ş-am 
fost mut 70 de dzîle. Şi leii aceştia era trîntiţi 28 la 
pămînt. Ş-am cunoscut, feţii miei, c-au fost Domnul 
Is. Hs., cu nuorii şi cu foc întrat în peştera aceasta. 
Şi l-au svinţitu-l. Şi de-atunce, fiii miei, m-am rugat 
să moriu mai bine decît să fiu viu. Ş-am cunoscut 
că-i omul o nemică. Şi m-am spăriat mirînd şi 
nepricepîndu-mă cum m-am spodobit a vedea 
minuni ca aceastea. Şi de-atuncea-s 70 de ai şi mai 
bine odoacă. Şi eram atunce de 48 de ai. lată, 
aceastea-s care-aţi audzît, fraţilor. Şi v-am spus 
ce-am lucrat pre lume. Să mă iertaţi, pentru 
Dumnădzău! Şi di-ţi putea şi voi suferi ca aceastea, 
rămîneţi aicea. Iară de nu, Dumnădzău să vă- 
nderepteadze din cătro aţi venit." 

Iară noi, neşte păcătoş, (f. 84 v ) deacă 
audzîm unele ca aceastea, slăvim pre Dumnădzău. 
Şi adecă sosîră leii amîndoi din pustie. Şi 
puindu-şi sfîntul mînule preste înşii, i-au 
blagoslovit şi cădzură de să-nchinară svîntului 
Macarie. Şi dzîsă cătră noi svîntul Macarie: „Puneţi 

mînule şi voi în capete-le!" Iară noi cu frică multă 
feacem ascultare. Şi-i dzîsăm: „Dă-ne blagoslovenie, 
cinstite părinte, să ne ducem în lume să povestim de 
tine, şi de svînta ta petreacere să strigăm în toate 
besearicile şi în mănăstiri. Şi la Ierusalim, la 
preacuviosul episcop." Şi feace rugă mare la 
Dumnădzău pentru noi şi ne dzîsă: „Spăsîţî-vă cu 
pace, sufleteştii miei fii, rugîndu-vă pentru noi!" 

Şi ne petrecură leii trei dzîle, de-acii ne 
sărutară urmele picioarelor şi să-ntoarsără cătră 
svîntul. Iară noi călătorim cătră lume oreceva dzîle 
şi, sosînd la pîrău şi puţînel adormind, fum apucaţi 
de dumnădzăieştii îngeri şi puşi în Ierusalim. Şi 
deaca ne deşteptăm şi ne vădzum, am cugetat 
mirîndu-ne ce de cale şi cît de groznică o trecum 
ca prin vis ş-am proslăvit pre milostivul 
Dumnădzău. Şi făcînd rugă pre scurt pre la toate 
svinte locuri, ne-am întors la mănăstirea noastră, 
de-am povestit călugaraşilor cîte vădzum şi păţîm. 
Şi de svîntul Macarie de toate am spus ca, audzînd 
de svinţia sa, să proslăvască pre Părintele şi Fiiul şi 
Svîntul Duh, căruia-i slava şi putearea în veaci de 
veaci. Amen. 



NOTE 

1 La octomvrie 23, într-aceastaş dzî...; v. J. 
Martinov, Annus ecclesiasticus graeco-slavicus, 
1863, p._48. 

2 în manuscrisele greceşti apare forma Hygin; 
forma din versiunea Dosoftei presupune o sursă 
latină; cf. V. Cândea, în D. Cantemir, Divanul, 1969, 
nota 120, p. 492: Cantemir foloseşte versiunea lui 
Dosoftei. 

In bibliografia critică Theofil este considerat, 
în unele studii, autorul posibil al acestei hagiografii. 

4 puţul cel de apă ce-au îndereptat pre 
vălhovnici; puţul pe la care au trecut regii-magi; el 
nu apare menţionat în NT, Matei 2,1-12, singurul loc 
din textul biblic unde ar fi putut figura acest episod. 

5 glosat marg.: ţăpuşă. 

6 căpcîni: kynokephali, oameni cu cap de 
cîine; cf. Alexandria 

7 glosat marg.: cuiburi. 

8 pithici, cu sensul originar de maimuţe (pitheci), 
apoi pitici. 

9 aspidă = animal fantastic, şarpe veninos, v. 
NT şi Fiziologul. 

10 ehidne = animale fantastice, jumătate şarpe, 
jumătate femeie; numele vine de la Ehidna, fiica lui 
Tartaros şi a Geei. 

11 vasiliscuri = monştri fabuloşi, care ucid cu 
privirea (Fiziolog); ies dintr-un ou ouat de un cocoş şi 
clocit de o broască rîioasă. 

12 onochentavri = animale fabuloase, centauri. 

13 inorogi = animale fantastice, unicorni (v. 
Fiziologul, Istoria ieroglifică etc). 

14 chelei - cai negri fabuloşi. 

15 ca prăjii = de culoarea prazului; cf. gr. 
hrysoprasos - piatră preţioasă; v. şi Apoc. 21, 19-20. 

16 faeşi = arătoşi; în Vieţile svinţilor, f. 
225 r , la 14 dec, mai apare şi alt sens, în glosa 
marg. a lui Dosoftei: stuhosă. 

17 în versiunea latină (Migne, PL, LXXI II) aici 
apare: „Eu, păcătosul Theophil am zis...", de unde 
atribuirea scrierii lui Theofil; v. supra, nota 2. 

18 Glosa nu apare în manuscrisele slavone şi 
greceşti, dar referirea la războiul pigmeilor cu 
cocorii era cunoscută din lexicoane. 

19 glosat marg.: legumă. 

Tot textul, de la începutul povestirii pînă 
aici este rezumat în versiunea din Minee astfel: „... 
să umble să încungiure pămintul. Şi purcegînd 
într-acea cale, avea adease groaze şi despre oameni 
şi despre hiară, cu scîrbă şi cu patimă rea, cîteodată 
lipsiţi tocma şi de hrana buruienilor sălbatece. Deci 
călătorind multe zile, ajunseră la un loc unde să 
vedea urme de om. după care s-au şi îndireptat de 
au mers la o peşteră care să vedea a lăcui om 
într-însa, că era grijită binişor. Şi intrînd într-însa, 
aştepta ca să vază pre cel ce lăcuia acolo. Şi 
peste puţin, simţind un miros frumos, văzură 
asămănare de om împodobit cu părul său. Şi acesta 
era preacuviosul lui Dumnezeu, Macarie Rîmleanul." 
(Mineele de la Buzău, 1698, II, f. 103 r ). 

21 glosat marg.: sprinceane. 

22 glosat marg.: răspunsurile. 

23 şedzătoriu, cf. VT, Isaia 6,1-3. 

24 marg.: „Să-şi facă pururea tot omul Svînta 
Cruce, Is. Hs. Nika." 

25 în Minee apare aici următorul pasaj: „Deci 
ziş cătră dînsa: «Unde vei să mergi, de vreame ce 
nici eu nu te voiu lăsa să te afli aici cu mine?» Iară 
ea zise: «Venit-am ca să lăcuiesc în pustiul 
acesta.»" 

26 glosat marg.: urşinic. 

27 Cf. VT, Isaia 6,1-3. 

28 glosat marg.: oborîţi. 

Versiunea tipărită de Dosoftei a acestei 
povestiri hagiografice este o scriere literară întru 
totul remarcabilă. Nu numai talentul narativ 
deosebit al lui Dosoftei, ci şi opţiunea pe care o 
face el între diferitele surse ale textului conferă 
valoare artistică acestei povestiri. Faţă de versiunile 
incomplete sau, mai degrabă, epurate ale acestei 
hagiografii, pe care le întîlnim în Paterice şi în Minee, 
versiunea Dosoftei se adresează celei mai valoroase 
tradiţii în transmiterea textului, optînd pentru forma 
literară unitară a acestuia. în favoarea faptului că 
această formă este în acelaşi timp şi forma originară 
a textului pledează mai multe argumente. 

Concepută în mediul greco-iudaic al 
Alexandriei, probabil în secolele lll-IV, hagiografia de 
faţă conţine o serie întreagă de elemente literare 
care-i dovedesc sorgintea. Cele mai importante 
dintre acestea sînt elementele comune cu aşa-numita 
versiune Pseudo-Callisthenes a romanului lui 
Alexandru cel Mare, elaborată în acelaşi mediu şi în 
aceeaşi perioadă. Nu este vorba numai de 
contaminările între cele două scrieri, evidente la 
nivelul diverselor episoade: stîlpul lui Alexandru, 
călătoria la iad şi la rai, descrierea unor populaţii şi 
a unor animale fabuloase etc. Este vorba de o 
corespondenţă mai profundă, care priveşte în 
întregime structura celor două scrieri, şi anume de 
faptul că acest Macarie (Rîmleanul) reprezintă, ca 
personaj, o însumare a trăsăturilor fericiţilor 
gymnosofişti care apar în Alexandria (Ivantie 

împărat). Acest lucru îl arată şi numele sfîntului, 
acelaşi cu numele generic al blajinilor sau fericiţilor 
(makarioi). îl dovedeşte apoi situarea peşterii sale în 
preajma raiului, în acest caz fiind vorba de o 
reinterpretare în sens creştin a vechiului motiv al 
insulelor fericiţilor (Makarioi nysoi, Insulae Fortunatae). 
îl dovedesc apoi chiar elementele care diferenţiază 
hagiografia de romanul lui Alexandru, în sensul că 
hagiografia constituie o replică şi o contrapunere a 
ecumeniei creştine faţă de cea stabilită de eroul 
politic Alexandru (fapt dovedit, între altele, şi de 
evoluţia şi remanierile în sens creştin pe care le 
suferă itinerariul lui Alexandru în tradiţia 
medievală). Itinerariul celor trei sfinţi părinţi 
depăşeşte limitele ecumenice stabilite de stîlpul lui 
Alexandru, dar, în acelaşi timp, depăşeşte şi limitele 
canonicităţii prin viziunile despre rai pe care le 
conţine, ceea ce a dus la includerea acestui itinerar 
în indexurile de cărţi oprite (v. indexul publicat de 
N. Cartojan, Cărţile populare..., II, Anexa, unde 
hagiografia este menţionată între cărţile „de 
cuvîntători minciunoşi tocmite" astfel: „De un 
Macarie pustilnic, călugăr al Rimului, ce au mers 
trei călugări la dinsul, doosprăzeace mile de raiu"). 

Ca apocrif religios această povestire pleacă de 
la un pasaj obscur din textul biblic şi construieşte 
în jurul acestuia o legendă. Pasajul de la care 
porneşte acest apocrif pare să fie cel din Gen. 3,24, 
în care, după relatarea izgonirii lui Adam din rai, se 
spune că în partea de răsărit a grădinii Edenului 
Dumnezeu a pus nişte heruvimi care să învîrtească o 
sabie de foc, păzind astfel drumul care duce către 
pomul vieţii. Textul biblic apare ca o glosă în 

versiunea Dosoftei. Spre deosebire de alte legende 
apocrife de tipul iter ad paradisum (v. Călătoria lui 
Sith la rai) în care elementul principal îl constituie 
lemnul vieţii, în legenda de faţă elementul principal 
este descrierea raiului prin intermediul unor viziuni 
(cf. Ezechil 28, 13J. 

Itinerariul celor trei sfinţi părinţi are trei părţi: 
prima, un pelerinaj la locurile sfinte, destul de puţin 
important în economia naraţiunii şi care nu prezintă 
interes faţă de altele de acelaşi fel, a doua, un 
traseu care îl repetă aproape întru totul pe cel al 
lui Alexandru cel Mare din Alexandrie şi a treia, 
relatarea călătoriei fantastice a sf. Macarie. Aceasta 
din urmă constituie şi mobilul primelor două părţi ale 
itinerariului care nu reprezintă de fapt decît căutarea 
(quete) celei de a treia. 

Ca hagiografie, povestirea conţine mai multe 
elemente caracteristice genului. La fel ca sf. Alexie, 
omul lui Dumnezeu, sau ca sf. Cecilia, şi Macarie 
părăseşte casa părintească în noaptea nunţii. Ca în 
atîtea povestiri din paterice este călăuzit în drumul 
său de arhanghelul Rafail (cf. Tovit) şi apoi 
convieţuieşte cu doi pui de leu (v. Povestea sf. 
Gherasim cu leul ş.a.). Animalele-călăuză care-i 
conduc pe cei trei părinţi apar, cum se ştie, şi în 
Viaţa sf. Eustatie Plachida. Macarie este supus 
ispitirilor diavoleşti ca atîtea personaje din paterice, 
dar, spre deosebire de acestea, el nu rezistă 
integru ispitirilor. Se supune apoi penitenţei şi are 
viziuni. Pentru fiecare dintre aceste episoade 
comune Vieţii sf. Macarie Rîmleanul şi altor 
hagiografii, în textul din versiunea Dosoftei găsim o 
mult mai marcată predilecţie pentru fabulos. 

Versiunile din Minee şi din Paterice, în comparaţie 
cu versiunea tipărită de Dosoftei, conţin mult mai 
puţine elemente fabuloase. 

Motivele literare din povestire sînt recurente:se 
repetă itinerariile celor trei sfinţi părinţi, ca şi cel al 
lui Macarie şi al „soţiei" acestuia. De trei ori apar 
animale-călăuză, trei sînt urmele femeii pe care le 
găseşte Macarie, de trei ori are sfîntul viziuni în 
care i se arată divinitatea etc. Unele inconsecvenţe 
stilistice, privitoare mai ales la persoana naratorului, 
des întîlnite în textele literare medievale, apar cu 
precădere în cazurile de alternare a stilului direct cu 
cel indirect. Lexicul deosebit de bogat al povestirii, 
pregnanţa epitetelor, expresivitatea metaforelor, 
precum şi încărcătura fabulativă a scrierii au făcut ca 
ea să capete o circulaţie deosebită. Cantemir o 
menţionează în Divanul (v. nota 2). Din sec. al 
XVIII-lea şi al XlX-lea se păstrează un număr mare 
de copii manuscrise nu numai ale versiunii tipărite 
de Dosoftei, ci şi ale versiunii din Minee. Ion Heliade 
Rădulescu mărturiseşte că a deprins slovele 
româneşti citind Alexandria, iar mai apoi 
menţionează între primele sale lecturi, alături de 
alte apocrife religioase, şi Povestea sfîntului 
Macarie. Eminescu, cititor pasionat al Proloagelor 
lui Dosoftei, împrumută, în fabuloasele sale 
portrete de magi înţelepţi trăsături ale portretului 
literar al acestui sfînt. 

TEXTE 



Mse. greceşti. A. Vassiliev, Anecdota graeco- 
byzantina, 1893; H. Delehaye, în „Analecta Bollandiana" 
XXIV, 1905; idem, ibidem, XXXIX, 1921; Fr. Halkin, în 
Bibliotheca Hagiographica Graeca, ed. a lll-a, 1957, t. II; 
BAR, ms. grec 966, copiat la măn. Sf. Treime (Radu Vodă),' 
probabil în sec. al XVI-lea. 

Mse. latine. Migne, PL, LXXIII, p. 425-428 
menţionează faptul că Macarie Romanul nu este cunoscut 
în Martirologhionul roman. Unicul ms. după care este 
reprodusă versiunea din PL este relativ recent 
(„charactere plane recenţi") şi provenea din abaţia 
Einhamen. Totuşi versiunea tradusă de I. Armaşenko în 
slavă, la 1659 (v. N. Petrov, O vlijanij ...,), are un 
original latin, diferit de cel reprodus în Migne, ceea ce 
probează că au existat şi alte versiuni latine. Nefiind inclusă 
în Legenda aurea, Viaţa sf. Macarie Romanul s-ar părea că 
nu a avut o circulaţie deosebită în Occident, dar faptul că a 
beneficiat de timpuria traducere în italiană din Vite dei santi 
padri a lui Domenico Cavalca (cea. 1270-1342) a făcut-o să 
fie totuşi destul de cunoscută. Circulaţia şi valoarea ei 
literară au fost comentate de Arturo Graf şi de Francesco de 
Sanctis, acesta din urmă citînd din Vita di san Macario 
ample pasaje la sfîrşitul capitolului al V-lea, Mistere şi 
Viziuni, din Istoria literaturii italiene. 

Mse. armeneşti. V. ed. Ispahan, 1641 şi 
Bibliotheca Hagiographica Orientalis, Subsidia 
Hagiographica, 10. 

Mse. slavone. A se vedea bibliografia, sub 
Pypin, Popov, Petrov, ca şi BAR, ms. slav 154, copiat în 
Moldova la sfîrşitul sec. al XV-lea. 

Mse. româneşti. Sînt cunoscute trei versiuni: una 
similară cu Mineele, alta cu Patericele şi alta, cea mai 
numeroasă, conţinînd copii după tipăritura lui Dosoftei 
(versiunea completă). Ms. 76, Bibi. Acad., Fii. Cluj, din 

1747-1748, reprezintă o traducere diferită de cea a lui 
Dosoftei, dar tot din familia versiunii complete. 

EDIŢII 

t 

Dosoftei, Viaţa şi petreacerea svinţilor..., laşi, 1682- 
1686; ff.78 v -84 r ; reeditare Rodica Frenţiu, Ed. Echinox, Cluj, 
2002, p.78-83. 

M. Gaster, în „RIAF", an III, voi. V, p. 89-112, reluat în 
Studii de folclor comparat, ed. Petre Florea, Ed. Saeculum 
I.O., Bucureşti, 2003, p.21 5-240. 

STUDII 

A. Pypin, Pamjatniki star. russk. Ut, 1862; J. 
Martinov, Annus ecclesiasticus graeco-slavonicus, 1863; A. 
Popov, Opisanje rukopisej ... Hludova, 1872; N. Petrov, O 
vlijanij zapadno-evropejskoj literatury na drevne-russkuju, 
în „Trudy Kievskoj Duhovnoj Akademij", II, 1872; M. 
Gaster, Apocrifele în literatura română, în seria Conferinţe 
publice ţinute la Ateneul Român, IV, 1883-1884; Â. 
Vassiliev, op. cit. supra; N. Petrov, Opisanje ruk. sobr... v 
gorode Kieve, II, (Manuscrisele Lavrei Pecerska), 1896; Iv. 
Franko, Apokrifi i legendi, II, 1896; S. Dragomir, Relaţiile 
bisericii româneşti cu Rusia în veacul XVII, în „An. Acad. 
Rom.", seria II, t. XXXIV, mem. secţ. ist, 1911-1912; Şt. 
Ciobanu, Dosoftei, mitropolitul Moldovei, şi activitatea lui 
literară, 1918; V. Cândea, note la D. Cantemir, Divanul, 
1968; Mihai Moraru, Eminescu şi vechiul scris românesc, în 
De nuptiis Mercurii et Philologiae, Ed. Fundaţiei Culturale 
Române, 1997, p.200-204. 



82 



APOCALICPSA (PATWAWJLVl 

(Este unul dintre cele mai vechi şi mai răspîndite 

dintre apocrifele care au circulat pe teren românesc. 
Atît circulaţia sa, cît şi raporturile cu versiunile slavone 
şi greceşti au fost studiate în amănunţime de către Emil 
Turdeanu în Apocryphes..., p. 173-238. Cele două 
versiuni de mai jos, publicate mai întîi în numărul 
omagial pe care „Revista de istorie şi teorie literară" i l-a 
dedicat savantului în 1991, nu reprezintă decît o 
modestă contribuţie la întregirea tabloului versiunilor 
româneşti ale textului. Prima dintre ele este cea mai 
veche copie cunoscută pînă acum a traducerii 
româneşti după versiunea grecească dezvoltată a 
Testamentului lui Avraam şi se păstrează în ms. rom. 
76 (Comşa, 80) din fondurile Bibliotecii Academiei 
Române, Filiala Cluj, databil cea. 1750. Pentru a uşura 
compararea ei cu alte versiuni, am introdus 
numerotarea paragrafelor în conformitate cu cea 
aplicată de Gaster în ediţia sa din 1887 (cf. Emil 
Turdeanu, Apocryphes..., p'.203-209 şi 234-236). Cea 
de a doua reprezintă o versiune independentă atît faţă 
de versiunea „măhăceană", cît şi faţă de redacţia 
dezvoltată. Gheorghe Chivu, în Codex Sturdzanus, 
Editura Academiei Române, 1993, p.120, va considera 

că ea reprezintă o copie „de acelaşi tip cu aceea 
existentă în ms. rom. 2158 (dar mai veche decît 
aceasta din urmă)". Textul se păstrează în ms. rom. 
6042 (actualmente 5318) din Biblioteca Academiei 
Române; databil ante 1700. 



I 

(f. 57 v ) Cuvînt de arătare, apocalipsis, a 
patriarhului Avram. 
Blagosloveşte, despota! 

1. Trăit-au Avram întru viaţa lui preste tot ani o 
sută şi şaptezăci şi cinci. într-aceşti ani au trăit cu mare 
puteare şi cu blîndeaţă şi cu milostenie şi cu direptate. 
Şi era foarte iubitori de oameni şi de ospeţi. Şi era 
lăcuita lui lîngă Drii cea Neagră, întru răspîntii, că veniia 
drumurile de să petrecea. Ci priimea streinii, călătorii, 
bogaţii, săracii, domni, împăraţi, boiarii, bolnavi, slabi, 
vecini (f. 58 r ) socotiia, cu toţi era bun dreptul Avram şi-i 
preaiubiia, pînă ajunsă şi vreamea şi ceasul gustării din 
potiriul morţii. 

2. Şi adecă Domnul Dumnezeu chemă pre 
arhanghelul său, Mihail, şi-i zisă: Pogoară-te, Mihaile 
arhistratighe, şi pasă la priatinul mieu Avram şi-i 
pomeneaşte de moartea lui ca să-şi tocmească şi 
bucatele lui, că m-am făgăduit lui să să înmulţască 
sămînţa lui şi avearea lui ca stealele ceriului şi ca 
năsipul mării, pentru aceea iaste mai avut de toţi şi 
iaste mai direpţi (sic) de toţi, în toată bunătatea, iubitori 
de oaspeţi pînă în săvîrşit. 

3. Ieşi arhistratigul de la faţa Domnului şi 
mearsă de să pogorî cătră Avram la Drii cea Neagră. Şi 
află pre Avram aproape de sat, cu oamenii lui şi cu alţi 
zece feciori. Şi mearsă arhistratigul spre el, iară 
Avram, unde văzu, îi părea că iaste un ostaş (sic), că 
era curat cu cuviinţă frumsătea lui. 

4. Să sculă bătrînul Avram de-l întîmpină, iară 
arhistratigul zisă: Bucură-te, cinstite părinte, alesul lui 
Dumnezeu, direpte suflete, priatin ales Susului! 

Zisă adecă şi Avram cătră înger: Bucură-te, cinstite 
stratilate, mai mult decît toţi fiii oamenilor! Bine ai venit 
la a nostră plecare! Cu a ta voie (f. 58 v ) vegheată, de 
unde veni, tinărul de vîrsta ta, spune-m, atîta frumsăţă? 

5. Iară arhistratigul zisă: Eu, direpte oame, de la 
cetatea mare viu. Şi sînt trimis de la împăratul mare 
de să zic priatinului lui ales să să gătească, că 
împăratul cătră el cheamă-l. 

Şi zisă Avram: Blem dară, domnul mieu, să 
meargem pînă la sat! 

Iară arhistratigul zisă: Blăm dară! 

6. Mearsără în sat strein şi şezură dacă dumăiia. 
Deceea zisă Avram feciorilor: Fiii lui Masec, 

păsaţi în ocolul cailor şi aduceţi doi cai blînzi, învăţaţi 
şi gătiţi, să încalec eu pre unul şi streinul pre altul! 

Iară arhistratigul zisă cătră Avram: Să nu aducă 
cai, că eu mă ferescu să nu şez pre vită cu patru 
picioare. Ci blem, direpte suflete, pedrestri (sic) pînă la 
casa ta cea gătită! 

Şi zisă Avram: Amin să fie! 

Veniră ei de la sat pînă la casa lui. 

7. Pre carele (sic pt. cale) unde viniia, sta un 
chiparos înalt. Şi, de voia lui Dumnezeu, strigă cu glas 

de om şi zisă: Sfinte D [oamne], sfinte, sfinte! Domnul 
Dumnezeu te cheamă! 

Iară Avram tăcu, nu vru să zică nimica, că-i părea că 
nu aude arhistratigul glasul copaciului. 

8. Dacă să apropiară de curte, şi sezură. Şi 
văzu Isac, fiul lui Avram, faţa îngerului şi zisă cătră 
Sara, maică-sa: lani căută cel om ce şade cu tatăl 
mieu, Avram, nu iaste născut de om de pre pămînt. 

Şi alergă Isac spre el de să închină îngerului la picioare. 
Şi el blagoslovi pre Isac şi-i (f. 59 r ) zisă: Să-ţi dăruiască 
Dumnezeu ce ai (sic pt. au) făgăduit tătîne-tău şi maicii 
tale! 

9. Zisă Avram cătră Isac: Adecă ia le[gh]eanul 
şi toarnă apă într-însul, să spălăm picioarele omului 
cest strein, că de departe veni la noi, că iaste ostenit. 

Şi alergă Isac la puţu de turnă apă în leghin şi adusă la 
el. Şi mearsă Avram de spălă picioarele îngerului. Şi 
suspină Avram şi-i mearsără lacrămile pentru acel 
strein. Şi văzu adecă şi Isac plîngînd tatăl său şi plînsă 
şi el. Şi-i văzu şi îngerul plîngînd şi plînsă şi el de 
lăcrămă cu ei. Şi căde adecă lacrămile îngerului întru 
le[gh]eanu şi să făcea petri fără preţ. Văzind încă 
Avram minune de pre pămint, numaidecît primi petrile 
cu furişul de ascunsă taina înşuş (sic) întru inima lui. 

10. Zisă iară Avram cătră Isac, fiul său: Pasă, 
fiul meu drag, în cămară de deratică şi aştearne paturi, 
unul să mă culcu eu, altul - cel om călători. Şi grijaşte 
acolea luminare şi aştearne masa cea bună. Şi 
cearşafure prin paturi să pui cele frumoasă şi să 
tămîiezi cu tămîie de cea cinstită şi ierbi ce miroasă din 
raiu să aduci să pui în casă să mirosească. Şi să 
aprinzi şapte candile, să şedem să ne vesălim cu acest 

strein astăzi, că acesta iaste mai preaslăvit astăzi decît 
împăratul şi de om de pre pămînt. 

Şi găti adecă Isac foarte bine, după graiul 
tătîni-său. (f. 59 v ) Şi luo Avram pe arhistratigul de 
mearsără unde le era paturile aşternute de şezură 
amîndoi, unul pre un pat, altul pre alt pat. Şi între ei era 
masa plină de bunătate [şters: bucate]. 

11. Să sculă arhistratigul de ieşi afară, adecă 
pentru preumblarea, şi să dusă întru ceriu. Şi stătu 
înaintea lui Dumnezeu şi zisă cătră Domnul: Doamne, 
aşa să ştii că are puteare, că eu de moarte să 
pomenesc cătră bărbatul acela nu pot, că n-am mai 
văzut pre pămînt bărbat dirept ca acela, milostivnic, 
dumnezeiesc, teritoriu de tot răul; ci să ştii că eu nu pot 
să-i pomenesc de moarte. 

12. Zisă-i iară Domnul cătră arhistratigul: Pasă 
cătră priatinul mieu, Avram, şi ce va pune pre masă să 
mănînce, într-acela chip şi tu cu el, că eu voiu trimite 
duhul mieu cel sfînt spre fiul său, Isac, şi-i voiu arunca 
pomeana de moarte întru inima lui ca să vază întru vis 
toate. 

13. Şi-i zisă arhistratigul: Toate ale ceriului, ce 
sînt fără trup, nice mănîncă, nice beau. Şi mie mi-au 
pus masă bună şi cu de ale pămintului bucate şi acum, 
Doamne, ce voiu să fac, cum mă voiu schimba, că 
şedern toţi la o masă? 

14. Iară Domnul zisă cătră el: Pasă, Mihaile 
arhistratighe, la priatinul mieu, Avram, iară de aceea nu 
griji! Şez tu cu ei, că eu voiu trimite duhuri topitoare şi le 
vor topi din mînile tale de lîngă gura ta (f. 60 r ) de toate 
de cîte sînt pre masă. Şi te veseleşte cu ei întru toate, 
numai visul să-i deslegi, ca să ştie Avram a morţii 
coasă, că are averi multe fără samă, ci să o lasă cu 

ispravă, toate moşiile. Că eu l-am blagoslovit pre el ca 
stealele ceriului şi ca năsipul mării. 

15. Atuncea s-au pogorît arhistratigul Mihail la 
masa lui Avram şi au şezut la masă. Şi mearsă Isac de 
griji de cină. Şi făcu Avram molitvă, cum le era atuncea 
obiceaiul. Şi după cină să culcară cineşi în patul său. 

16. Zisă Isac cătră tatăl său: Tată, şi eu să mă 
culc aicea lîngă voi, că mi-i drag să ascult cuvintele 
acestui om cu vîlhvă! 

Zisă Avram cătră fiul său: Ba, fiul mieu, ci pasă 
la patul tău de mi te odihneaşte, să nu-i cădem grău 
acestui om! 

Atuncea primi blagoslovenie de la ei şi s-au 
dus la patul său de s-au odihnit. 

17. Şi aruncă Dumnezeu pomeana morţii întru 
inima lui Isac în vis şi, după al treile ceas de noapte, să 
deşteptă Isac şi să sculă din pat şi mearsă tare la tatăl 
său unde dormiia cu arhistratigul şi strigă tare:Tată 
Avrame, deschide-mi curînd să întru să mă spînzur de 
grumazii tăi şi să te sărut, pînă nu te iau de la mine! 

18. Şi să sculă de deschisă uşa şi întră Isac. Şi 
să apucă de gîtul tătîni-său şi începu a plînge tare cu 
glas. Plînsă şi Avram, şi văzu şi arhistratigul plîngînd şi 
plînsă şi el cu ei. Dece zisă Avram lui Isac: Drag fiul 
mieu, spune-m adevărul, ce (f. 60 v ) ţi s-au nălucit şi ce 
ai venit înhierbat la noi? 

19. începu Isac a plînge şi a spune: Eu, tată, pre 
soarele şi pre luna desupra capului mieu şi cu razăle 
răshirate şi luminate, şi eu, unde le vedeam, mă 
veseleam. Şi văzuiu ceriul unde să deschisă şi un 
bărbat prea luminos den ceriu să pogorî de era luciu ca 
soarele acela şi-m luo soarele din cap şi să sui în 
cer. Şi, după puţinea vreame, încă eram jalnic şi era 

văzuiu pre bărbatul acela luminatul din ceriu 
pogorîndu-să şi luo şi luna din cap. Şi plînsăiu mult şi 
am rugat pre acel bărbat luminat şi i-am zis: „Nu-m luoa 
slava mea de la mine! Miluiaşte-mă şi mă ascultă! 
Dacă mi-ai luoa soarele, nu-mi luoa şi luna!" Şi el 
mi-au zis: „Lasă tu aceaşte să meargă, că va împăratul 
de sus să-i suie acolo pre ei, şi razăle lor le lăsară pre 
mine". 

20. Iară arhistratigul zisă cătră ei: Ascultă, 
direpte Avrame, soarele ce au văzut fiul tău tu eşti, tatăl 
lui, iară luna iaste mumă-sa, iară bărbatul acel luminos 
ce s-au pogorît din ceriu, acela va să-ţi ia sufletul. 
Şi să ştii, părinte cinstite Avram, în vreamea aceasta 
vei să părăsăşti lumea şi spre Dumnezeu vei să mergi. 

Şi zisă iară Avram: O, ciudă mare şi minune 
mare! Şi mă tem că tu iaşti acela ce vei să-m iai 
sufletul de la mine. 

Zisă el: Eu sînt Mihail, mai marele îngerilor, ce 
stau îna[in]tea Domnului, şi-ţ spuiu adevărat a morţii 
veaste şi să (f. 61 r ) meargem spre el cum te-ai 
făgăduit. 

Şi zisă Avram: Acum precep că tu eşti ce vei 
să-m primeşti sufletul, ci no-ţ voiu pristăni. 

21. Iară arhistratigul, dacă auzi cuvîntul lui 
Avram, numaidecît nu să mai văzu, că să sui în ceriu şi 
stătu înaintea lui Dumnezău şi-i spusă toate cîte au 
auzit şi au văzut în casa lui Avram, că „mi-au zis că nu 
mă va pristăni". 

22. Zisă iară Domnul cătră arhistratigul: Pasă 
cătră priatinul mieu Avram şi-i zi aşa că eu sînt Domnul 
Dumnezeul lui, cela ce l-au scos de l-au adus în pămînt 
poruncit şi l-au blagoslovit să să înmulţască mai mult 
decît năsipul mării şi de stealele ceriului. Şi că te-au 

înfruntat arhistratigul mieu, Mihail, doară nu ştii că, de la 
Adam şi de la Eva, toţi au murit şi nime din împăraţi nu 
sînt fără moarte şi nime din păraţi n-au fugit de moarte, 
toţi au murit, toţi în iad s-au schimbat? Iară la tine 
n-am trimis moarte sau boală de moarte, nici t-am trimis 
coasa morţii să te întimpine, ci, cu rugăciune bună, al 
mieu arhistratig am trimis, ca să pricepi cum iaste a 
lumii stare, să-ţ faci casii şi bucatelor şi moşiilor 
tocmeala. Dară căce ai înfruntat arhistratigul mieii de-i 
zis că „nu-ţ voiu pristăni"? Dară nu ştii că-ţ voi trimite 
pre Moartea de să vie la tine? Ci nu vei putea să o 
rabzi. 

23. Adecă primi arhistratigul porunca Susului şi 
s-au pogorît spre Avram. Şi văzu pre el Avram şi 
mearsă de-i căzu la picioare şi-i (f. 61 v ) spusă toate 
aceastea ce au auzit [de la] Domnul Despota. 
Atuncea zisă dreptul Avram: Cu multe lacrăme rogu-te, 
arhistratighe al puterilor de sus, însă de vreame ce pre 
mine m-ai învrednicit, tot la mine, păcătosul de mine şi 
nevreadnicul rob ce sînt, tot la mine veniţi, rogu-te 
să-mi posluşeşti un cuvînt, că Domnul Dumnezeul 
mieu, în tot lucrul şi cuvîntul ce am cerşit de la el, el 
mi-au dat după voia mea şi toată pofta mi-au umplut. Şi 
eu ştiu că nu voiu să fiu fără moarte, ci voi să moriu. Ci 
ştii ce voiu să-ţi poruncesc? Toate ascultă şi să 
cutremură de faţa puterii tale. Ci voi o treabă de la tine. 
Şi acum, Doamne, ascultă rugăciunea mea: Oare 
adecă în ceastă fire cu trup voi să văzu norodul şi toate 
faptele, dece atuncea mă voiu pune întru aveare. 

24. Să sui adecă îngerul şi stătu înaintea lui 
Dumnezeu şi spusă aceastea de Avram ce auzi. Şi-i 
zisă Domnul: Primeaşte nor luminat şi cu îngeri cu 

car ce au acea puteare şi pogori de primeşte pre 
dreptul întru carul herovimilor şi-l înalţă pre el! 

Şi-I luoară întru nori cu şasăzăci de îngeri. 

25. Şi mergea şi veniia Avram pe desupra 
norodului. Şi văzu şi alte cară, într-alte părţi umblînd 
şi pedestri, iară într-alte părţi şezind, alţii murîcindu-să, 
alţii plîngînd, alţii în mormînte chinuindu-să. Şi au văzut 
şi nunte fără cale făcînd. Şi zise: Doamne, Doamne, zi 
să să desfacă pămîntul să-i înghiţă pre aceia! 

Şi numaidecît crepă pămîntul şi-i (f. 62 r ) înghiţi. 
Şi văzu şi într-alte locuri bărbaţi jăhuind şi furînd case şi 
răpind unealte streine şi zisă: Doamne, Doamne, 
porneaşte foc din ceriu de să-i mănînce pre ei! 

26. Şi numaidecît veni glas cătră arhistratigul 
de-i zisă: întoarce carul de du pre Avram să nu mai 
vază norodul tot, că va vedea pre toţi în păcate 
chinuindu-să de-i va piarde pre toţi pînă în săvîrşit. 
Adecă Avram n-au fost grişit? De ce pre ceaşte ce 
vedea grişind nu-i suferea? Eu adecă am făcut lumea şi 
nu voiu din ei nice unul să piară, ci opresc moartea 
greşitului pînă să va întoarce. Ci scoate pre Avram pre 
uşa ceriului cea dentîiu, ca să vază judecata ce de apoi, 
ca să să căiască mai mult decît pînă acum de 
păcătoasele suflete ce sînt perite! 

27. întors-au arhanghelul carul de l-au dus pre 
Avram la poarta dintîiu a ceriului şi văzu Avram doao 
căli: una - strîmtă şi cu nevoie au umblat (sic) pre ea, 
alta - lată şi tinsă. Şi despre calea cea strîmtă din 
afară văzu un bărbat şezind pre jiţiu poliit şi firea lui - 
înfricată, în chipul lui Despoti Hristos. Şi văzu 
multe suflete rănite din ceriu de treciia calea cea 
largă. Şi văzu şi alte suflete, puţine, adunîndu-le îngerii 
pre cale cea strîmtă fără grije. Dece acel ciudat bărbat, 

cînd vedea multe suflete rănite beteage pre cale cea 
largă, să apuca de păr (f. 62 v ) din cap şi de barbă de să 
smulgea. Şi să trinti pre pămînt din jeţiu, plîngînd şi 
depărîndu-să. Şi cînd vedea multe suflete viind pre cale 
cea strîmtă, să scula de şedea în jiţiu, vesel şi cu multă 
veselie şi cu bucurie. 

28. întrebă adecă Avram pre arhistratigul: 
Doamne, cine iaşte bărbatul acesta prea ciudat, întru 
atîta slăvit de lume, şi uneori plînge, şi alteori îi vesel? 

Zisă cătră el arhistratigul Mihail: Acesta iaste 
Adam, ziditul dintîiu întru slava lumii; ci veade lumea că 
toţ di el s-au făcut. Ci, cînd vede multe suflete intrînd 
pre calea cea strîmtă, atuncea să veseleaşte şi să 
bucură, că acea uşe a direpţilor iaste, ci mearge fără 
grije în viaţă şi îş (?) întru raiu. Şi cînd vede multe 
suflete intrînd pre calea cea largă, atuncea-ş zmulgea 
părul capului şi barba, plîngînd şi depărundu-să, că 
calea cea largă iaşte a păcătoşilor ci mearge în iad. 
însă, în cele şapte mii, numai un suflet să va spăşi. 

29. Aşa ei grăind, adecă doi îngeri bătînd suflete 
multe fără de samă cu bice de foc. Şi pre un suflet fără 
de milă-l ţinea întru mînile lor şi-i direpta pre ei pre 
calea cea largă întru peire. 

30. Şi am mers şi noi cu ei pînă la uşa cea largă 
şi am stătut de am văzut: în mijlocul uşii era un jiţ 
înfricoşat de strălucea ca un foc şi şedea bărbat în 
chipul Fiului lui Dumnezeu şi-i sta dinainte (f. 63 r ) 
masă de pietri scumpe şi de mărgăritariu şi pre masă 
era o vivlie, adecă o carte, groasă de opt coţi şi de 
lungă de doisprăzece coţi. Şi sta 2 îngeri de ţinea hîrtie 
şi cerneală şi condeiu. Şi în capul measii şedea un 
înger prea luminat şi avea în mînă cumpănă; şi de 
stînga lui sta un înger de foc fără de milă (?) şi în mîna 

lui ţinea saspină şi era într-însa ispiteală păcatelor. Şi 
bărbatul ce şedea în giţul judeca şi lăsa sufletele. Şi cei 
doi îngeri ce era unul de-a stînga, altul de dereapta, cel 
de direapta scria milosteniile, iară cel de stînga - 
păcatele. Iară cel ce şedea la capul measii cumpănea 
sufletele. Şi cel înger de foc ispitiia sufletele. 

31. Şi întrebă Avram pre înger: Ce sînt aceaşte 
ce văz? 

Şi zisă: Aceaşte ce vezi, direapte Avrame, 
aceasta iaste judecata ceea de apoi. Şi adecă un 
înger ţine un suflet de om întru mîna lui şi-l adusă întru 
naintea judeţului. Şi-i zisă judecătoriul: Deschide cartea 
aceasta de-i află păcatele şi direptatea de i le arde, că 
nu e nice de păcate, nice de spăsănie. Ci-I pusă în 
mijloc. 

32. Şi zisă Avram: Domnul mieu arhistratighe, 
ce iaste acest judecător şi aceşti ce scriu îngerii ce stau 
şi luminează ca soarele şi ţine cumpăna în mîna lui? 

Şi zisă arhistratigul: Vezi, acesta ce (f. 63 v ) şade 
în jiţiu? Acesta - Avei, fiul lui Adam, şade de judecă 
direpţii şi păcătoşii, că au zis Domnul: „Eu nu vă voiu 
judeca, ci oameni pre oameni să judece!" Şi i-am dat 
lui puteare de să judece pînă la mare a lui slavă. Dece 
atunce să va face desăvîrşit jideţ (sic) de ispravă de 
veac, decia nu va mai putea nime a mai judeca. Toţi 
oamenii de la Adam au născut, pentru aceea şi fiul său 
judecă întîiu, iară la a doao înviare să vor judeca de 12 
apostoli tot norodul, iară a triia, să vor judeca de 
Despotul Dumnezeu şi Spăsitoriul nostru, Isus Hristos. 
Dece tocma atuncea, la acea judecată înfricoşată, să 
sfîrşaşte a triia oară, cum în chipul de trei mărturii să 
astupă judecata. Iară cei doi îngeri, cel din direapta 
scrie dreptăţile, iară cel din stînga scrie păcatele. Iară 

cel ce ţine cumpăna iaste înger drept de aleage 
dreptăţile şi păcatele şi luminează ca soarele. 

33. Avram zisă cătră înger: Arhistratighe, 
domnul mieu, sufletul cela ce-l adusă îngerul în mîna lui 
cum să judecă de-l pusără în mijloc? 

Zisă îngerul că aşa i-au aflat judecata judeţul: 
păcatu lui şi dreptatea lui să le şteargă, că nu l-au dat 
nice atunci, nice la direpţi, pînă va veni judecătorul 
Dumnezeu. 

34. Zise iară Avram: Dară ce-i mai trebuie 
sufletului acestuia de să să spăşească? 

Şi-i zisă îngerul: Numai o dreptate de i-ar face să 
mai prisosască mai mult decît păcatele, el să va spăşi. 

Zisă iară Avram: lane să facem molitvă pentru 
sufletul acela, să vedem spăsi-se-va din mila lui 
Dumnezeu? 

Şi zisă (f. 64 r ) arhistratigul: Amin să fie! 

Şi făcură molitvă şi-i ascultă pre ei Dumnezeu şi 
să spăşi sufletul acela. 

Şi zisă Avram: Unde iaste sufletul? 

îngerul zisă: S-au spăsit pentru a molitva sfintiii 

tale. 

35. Şi zisă Avram: Rogu-te, arhistratighe a 
Domnului, iane să ne rugăm lui Dumnezeu pentru 
grişale celor ce i-am eu plăstămat (sic) de au perit! 

Şi ascultă arhistratigul şi făcură rugăciune înaintea lui 
Dumnezeu multă, pînă veni glas din ceriu: Avrame, 
Avrame, auzitu-ţ-am ruga ta; că ţ-au părut că i-am 
pierdut pre ei, eu i-am scos şi i-am dus întru viaţă, că la 
judecată de apoi li să va aleage; că eu cîţi am pierdut 
pre pămint vii întru moarte nu voi lăsa. 

36. Zisă şi arhistratigului cu glas din ceriu: 
Slugitoriul mieu, întoarnă-l de-l du ca să să apropie 
sfîrşitul vieţii lui! Ci să-ş tocmească toate ale lui! 

Şi întoarsă îngerul carul cu focul şi l-au dus la 
casa lui şi au mers de au şezut în patul lui. 

37. Şi veni Sara, muiarea lui, şi căzu la 
picioarele îngerului arhanghel de i le sărută şi mul[t] 
gemea şi plîngea şi zicea muiarea: Mulţămescu-ti că 
încă me-ai adus domnul mieu Avram, că mi-au părut că 
s-au ispăşit de la noi. 

Veni iară şi Isac de apucă pre tatăl său de 
grumaz; aşijderea şi robii şi roabele împregiurul lui 
Avram mulţămiia şi slăviia pre Dumnezeu. 

Zisă iar arhistratigul cătră Avram: Fă tocmeală 
cu feciorii şi cu featele de toate de ce trebuie, că s-au 
(f. 64 v ) apropiat vreamea şi zioa aceaea ce vei să te 
desparţi de trup! 

Zisă Avram: Lasă acealea! 

Iară îngerul arhistratigul zisă: Aşa mi-au zis 
Despotul. Iară Avram zisă că „nu-ţi voi pristăni!" 

39. Dacă auzi arhistratigul, numaidecît să ispăşi 
la ceriu. Şi stătu înaintea Susului şi zisă: Doamne 
Atotţiitoriule, voia toată am umplut a prietinului tău, 
Avram. Ceriul şi pămîntul şi marea, judecata în nori cu 
cam slavei, şi iară zisă că „nu-ţi voiu pristăni!" Să-i 
ogodesc lui, că multe bunătăţi au' făcut pre pâmînt, că 
nu iaste^ om protivnic lui pre p'ămînt. Ci căută, Fără-de- 
moarte împărate, ce scînceală să face! 

40. Atuncea Susul zice: Chemaţi aicea pre 
Moartea! 

Mearsă arhistratigul Mihail şi zisă cătră Moarte: 
Pasă că te cheamă Despotul Fără-de-moarte împărat! 

Iară Moartea auzi şi să cutremură şi scîrşniia şi 
ameţiia. Şi mearsă cu multă frică şi stătu înaintea 
Nevăzutului de t[o]ată trămura şi mărturiia. 

41. Şi zisă cătră ea Domnul: Pasă de-ţ ascunde, 
Moarte, ceea groaznică şi cu răcori, şi ia blîndeaţăle şi 
frumusăţele şi slava ta toată şi pasă cătră priatinul mieu 
Avram şi-i primeaşte sufletul lui. Şi-I ado cătră mine şi 
nu spăria pre el, ci cu tînguială, aşa să-l primeşti, că 
foarte-m iaste priatin! 

Aceastea auzi Moartea şi s-au dus de la faţa 
Susului şi ş-au schimbat faţa, frumoasă şi luminoasă şi 
cuvioasă. Şi să pogorî la Avram. 

42. Iară dreptul Avram şedea supt un pom 
mirsinic. Şi pusă mînile pre genunche şi aştepta 
nădeajdea arhistratigului (f. 65 r ) Mihail. Şi-i veni olm 
de miros cătră el, cu multe rugăciuni şi ghizdave, că-i 
păriia că iaste arhistratigul Mihail. Şi văzu pre el şi i să 
închină. 

Zisă-i: Bucură-te, cinstite Avrame, drepte 
suflete, priatin ales al Susului şi într-un chip cu îngerii! 

Zisă adecă şi Avram cătră el: Bucură-te, 
frumuseaţea soarelui luminoasă, ciudate bărbate! De 
unde să luo acest prea slăvit şi la noi au nimerit de ce 
treabă? 

43. Şi zisă Moartea cătră Avram: Adecă spuiu-ţ 
cu adevărat: eu sînt topsecul morţii, potiriul. 

Şi zisă Avram: Tu eşti cuviinţa oamenilor şi toată 
frumuseaţa ghizdavilor, şi zisăfşi] că „Eu sînt otrava 
morţii, potiriul"? 

Zisă iară Moarte: Eu-ţi zic cu adevărat că aşa 
mi-au poruncit Domnul. 

44. Zisă Avram: Cum, în ce chip ai venit aice? 

Şi zisă Moartea: Pentru sfintul sufletul tău am 

venit. 

Zisă-i Avram: înţăleg ce zici, ci nu-ţi voiu 
pristăni. 

Iară Moartea au tăcut, n-au vrut să mai răspunză 
nimica lui. 

45. Să sculă Avram şi mearsă în patul lui; 
să sui şi Moartea cu el în pat şi şezu despre picioarele 
lui. 

Zisă Avram cătră Moarte: Du-te de la mine, că 
voiu să mă răpaus! 

Ea zisă că: Nu mă voiu deslipi de tine pînă nu-ţ 
voiu luoa duhul tău. 

Zisă Avram: Răgu-mă (sic) să mă asculţi. 
Arată-mi amarul întărîtăturii tale! 

Şi-i zisă Moartea că: Nu vei putea să rabzi 
nice într-un chip groaza. 

Iară Avram zisă: Putea-voi răbda, pentru numele 
lui Dumnezeu, (f. 65 v ) că putearea lui cu mine iaste. 

46. Atuncea Moartea ş-au lăpădat podoaba 
frumuseţii şi ghizdăvia şi să înveşcu cu podoabă de 
tîlharu groaznic; şi să făcu faţă a sorbitoriu şi de toată 
necurăţia şi de toate jigăniilor sălbătecie, a cap de 
zmeu în şapte chipuri şi faţa în patrusprăzeace feaţe de 
foc şi ca de om hicleanu şi cu groază, şi într-alte feaţe 
de aspide mai iuţi, şi ca de leu lacom, şi ca o armă de 
foc şi tunet, şi ca un val de mare, şi ca o vale cu apă ce 
vine repede şi cu vîrtoape, şi ca un zmeu cu trei capete 
ce iaste foarte sălbatec. Dece atuncea s-au petrecut, 
adecă au murit fii şi feate şapte mii. Şi dreptul Avram au 
venit în cumpăna morţii. 

47. Aceastea au văzut dreptul Avram şi zisă 
cătră Moarte: Rogu-mă, otrăvită Moarte, ascunde-ţi 
groaza şi te învăleaşte cu frumsăţi cum ai fost dintîiu! 

Şi ş-au lăpădat groaza şi ş-au primit frumseţea 
cea dintîiu. 

Zisă iară Avram cătră Moarte: Ce ai făcut de ai 
omărît (sic) atîte suflete? Au doară te-au trimis să omări 
pre acestea astăzi? 

Zisă adecă Moarte: Ba, domnul mieu Avrame, ci 
pentru tine m-au trimis aicea. 

48. Şi-i zisă Avram: Dară cum ai ucis pre aceştia 
de i-ai omărît, şi nu ţ-au zis Domnul? 

Şi zisă lui Moartea: Să mă crezi, Avrame, că 
mare minune iaste cum nu te-am hrăpit şi pre tine cu 
ei. Şi-ţ zic cu jurămînt întru adevărat că drepta morţii 
(f. 66 r ) cu tine iaste în cesta ceas. Ce ai [a] tocmi, 
(marg.: tocmeaşte), că nu-ţ va osfinti nimică avearea 
aceasta a ta. 

49. Iară direptu Avram zisă: Acuma cunoscuiu că 
veniiu întru ameţeală morţii pînă-m leşină duhul mieu. 
Ci mă rog, topsecată Moarte, ce făcuşi de [o]mărîşi 
fără veaşte atîţa feţi? Vino să rugăm pre Dumnezeu, 
doară ne-ar asculta să-i inviază fără veşte pre aceşti fii 
pentru groaza ta. 

Şi zisă Moartea: Amin să fie! 

Să sculă adecă Avram de căzu cu faţa la pămînt, 
şi Moarte cu el, şi cu rugăminte spre Dumnezeu. Şi 
trimise Dumnezeu duhul vieţii spre cei morţi de i-au 
înviat. 

50. Atuncea direptul Avram au dat slavă lui 
Dumnezeu şi au mers iară în pat de au şezut. S-au suit 
adecă şi Moartea cu el. Zisă Avram cătră Moarte: Du-te 



98 



de la mine, că voiu să mă răpaos, că curînd va să să ia 
duhul mieu! 

Şi iară zisă Moartea că: Nu mă voiu duce de la 
tine pînă nu-ţ voiu luoa sufletul tău. 

Iară Avram o au înfruntat cu mînie şi cu cuvînt 
posomorît zisă cătră Moarte: Cine te-au pre tine volnicit 
la mine? Au doară zici de la tine, că eu nu-ţ voi pristăni. 

51. Şi zisă Moarte: Ascultă, drepte Avrame, 
şapte vecuri eu voiu să topiesc lumea toată, toţi în 
pămînt voi să-i pun, voi să-i pogor, împăraţii, bolarii, 
bogaţii, săracii, bătrînii, tinerii. Pentru aceaea ţ-am 
arătat (f. 66 v ) şapte capete de zmeu şi obrază de foc, 
pentru să-ţi tocmeşti casa: bucatele, avearea să le 
laşi cu ispravă. 

52. Zisă Avram: Rogu-te, Moarte, du-te de 
la mine! 

Şi zisă lui: Amin zicu-ţi, cu adevărul lui Dumnezeu! 
Şapte capete şaptezăci şi doao de morţi sînt; toate cîte 
voi vrea să cer, adecă, zicu-ţi, drepte Avrame, lasă-ţi 
toate cugetele şi vino de-m pristăneaşte, cum 
judecătoriului i-i voia. 

Zisă iară Avram: Pasă puţinei de la mine, doară 
aşi ca răpăosa ceva în patul mieu, că am secat; de cînd 
te-am văzut cu ochii miei, vîrtutea mi-au secat, toate 
părţile trupului mi s-au îngreuiat ca plumbul şi duhul 
mieu să bate în chept, că nu pot să-ţi văz faţa ta. 

53. Veni şi Isac, fiul său, plîngiia şi de grumazii 
lui să apucă şi să văieta. Veni şi Sarra, muiarea lui, 
iarăşi într-acelaşi chip văietîndu-să cu amar. Şi veniră 
toţi robii şi roabele împregiurul lui plîngînd. Şi să sculă 
de-i iertă pre toţi, să fie slobozi toţi robii. 

54. Iară Avram veni spre Moarte. Şi-i zisă 
Moartea: Vino de-mi sărută mîna direaptă (şters: 
picioarele) şi-ţi mai veni răsuflu de viaţă! 

Dece să înşălă Avram de-i sărută mîna Morţii. Şi 
numaidecît sta Mihail arhanghel cu mulţi îngerii şi-i 
apucară cinstitul şi prea sfîntul suflet întru mînile lor. 

55. Şi trupul cu cearşav curat şi mirosînii 
dumnezeieşti l-au astrucat la Dria cea Neagră. 

56. Şi glas au venit din ceriu. Zicea: (f. 67 r ) 
Luoaţi pre priatinul mieu Avram întru raiu, unde sînt 
umbrăle drepţilor, la viaţa nesfîrşită! 

Aşa şi noi, dragi fraţi iubiţi, călătorii, streinii, 
săracii, pre toţi ospătaţi şi suferiţi să să adăpostească la 
sălaşele voastre, ca să ne învrednicim şi noi de să 
dobîndim veacul vieţii, să slăvim pre Dumnezeu Tatăl şi 
Fiul şi Sfîntul Duh, că a lui iaşte slava şi putearea, şi 
acum şi pururea şi în veaci de veaci. Amin. 
Sfîrşenia priatinului Avram. 



II. 

[MOARTEA PATRIARHULUI AVRAAM] 



(f. 61 r ) Grăi Dumnăzău lui Mihail: Arhanghele, 
pas la Avram de-i zi să iasă dentr-această lume, să-ş 
fac[ă] cas[ă] în cer! 

Marsă Mihail şi-l găsi la portă şăzind. Şi i să 
închină şi nu vede cine este, că era bătrîn. Grăi lui: De 
unde eşti, ome? 

Zisă Mihail: Sînt călugăr. 

Zisă Avram: Să meargem în casa me, că este 
sară. Şi diminaţă ver merge. 

întreabă pe [el] Mihail: Cum ţi-i numile? 

Zisă: Avram ias[te] (f. 61 r ) numele meu. 

Zi[să] a[r]hanghel[ul]: Auzit-a[m] numele tău. 

Ce sint 40 de zile de cînd viu. 

Chemă Avram fiul său Isac şi zisă: Ad-un scaun 
să şază acest ospe, că este trudit. 

Şăzură supt un ştejar. Şi să închină copaciul la 
[arhanghel], Avram gîndind că lui i să închină. 

Şi zisă cătră Isac să giunghe 3 berbeci: Să 
mîncăm şi să bem, astăz mi-i bucurie. Şi pune apă să 
spălăm mînule şi piciorile a ospelui nostru! 

Dece fu sară, să sui Mihail în cer şi să închină lui 
Dumnezău şi zisă: Domne, eu n-am îndrăznit să spui 
lui Avram (f. 62 r ) de mo[r]te; deci adu ami[n]te de 
mo[r]te însăţi, că este om direapt, ca să nu auză de 
mine cuvînt mare. 

Zisă Dumnăzău lui Mihail: Pas la Avram şi, ce va 
mînca el, tu mănincă! Eu voi spune în vis de morte lui. 
Şi veni Mihail şi află gata cina mîncării. Mîncară şi 
băură şi să vesălie. Mersă acmu Mihail să dormă, cînd 
fu nopte. 

N-al 7 ceas văzu Isac un vis. Şi să sculă 
plîngînd şi mersă cătră tată-său şi zisă: Părinte, 
dăşchide uşe să te văd, că nu te-i voi mai vede! 

Şi căzu Isac pre obrazu tătîne-său de-l săruta şi 
plînge. Şi plînsă şi Avram şi M[i] - (f. 62 v ) hai[l]. Şi fură 
la[c]rămile Iu Mihail tot petre scumpe. 

Zisă Avram cătră Mihail: Arată-mi-te cine eşti! 

Zisă Mihail: Spune-ţ-va Isac, ficiorul tău. 

Zisă Avram: Fiul meu, Isace, spune-m ce vis ai 

văzut? 

Isac zisă: O, părintele meu, Avrame, văzui sorile 
şi luna în capul meu. Acest ospe mi le luo. 

Zisă Avram: Să nu iasă sufletul meu den trup 
pîn nu voi vede ce să face în cer si pe pămînt! 
Şi zbură Mihail în cer. Spusă lui Dumnăzău de Avram. 

Zisă el pe Avram cu trupul în cer [să-l ducă]. 

Caută Avram şi văzu 2 porţi: una mai mică, alta 
mai mare. între porţi şede un (f. 63 r ) om bătrîn. Şi era 
glotă de îngeri mari prin pregiurul lui celui om; cîte 
puţinei să vesăleşte, mai mult plînge. 

Zisă Mihail: Vez aceşte 2 porţi: cea strîmtă 
merge în rai, cealaltă merge în iad. Iar omul acesta este 
Adam. Deci cînd plînge, el vede mulţi mărgînd în iad în 
muncă; în rai mărg mai puţini. 

Zisă Avram: Eu nu voi pute întră. Amar mie, ce 
mă voi face, că eu sînt grău şi gros la trup, nu voi pute 
întră, cîtu-i de strîmtă porta, alegînd carile va hi 
precu[m] de 10 ai. 

Şi plînsă Avram. 

Zisă Mihail: Tu însus vei întră; alţi (f. 63 v ) mulţi 
soţii ai tăi den ceasta lume, cei mai mulţi vor merge 
pre porta cealaltă. 

Deci stînd Avram acie, într-acela ceas adusărfă] 
7 întunerice de omeni şi căutară să afle vru unul bu[n] şi 
nici unul nu aflar[ă]. Alegînd un suflet ce-l purta îngerii 
în mîni, aflară biruit pre păcate direptate. Şi într-acela 
ceas băgară pre toţi pre porta cea largă. De acolo căută 
Avram pre pămînt şi văzu nişte omen[i] curvind. Zisă 
Avram foc să-i arză. Şi fu aşe. Şi văzu alţi tîlhuind. Şi 
zisă ca să-i mănînce năşte hăr[i]. Şi-i mîncară. 

Zisă Dumnăzău lui Mihail: Du pre Avram, 
(f. 64 r ) că n-au făcut el lume şi totă o va perde. Şi nu le 

grăieşte să să postască, că sînt mîntuitor celora ce să 
postesc. 

Dusă Mihail pe Avram pre pămînt acasă. Să 
săvîrşiră zilile lui Avram. înfrumuşe Mihail pre Morte cu 
veşminte scumpe. Şi să arătă şi să apropie Morte cătră 
Avram. 

Dacă o văzu Avram, să spămîntă forte rău şi 
zisă: Spune-m cine eşti tu! Dacă te văzui, mă 
spămîntai. 

Zisă Morte: Această lume ce-au făcut-o 
Dumnăzău nu s-au aflat sot mie. 

Zisă Avram: Dar căce văzui aşe frumosă? 
- Sînt eu ţie fru - (f. 64 v ) mosă, nu tuturor omenilor 
aş[e] frumos[ă]. 

Zisă Avram: Cumu ţi-i numele? 

Zisă Morte: Numele meu este plîngere şi pagubă 
şi despărţire sufletilor de la trup. 

Zisă Avram: Poţi-te arăta tuturor omenilor aşe 
frumos[ă]? 

Zisă Mortea: Cine este direapt, eu mărg la dînsul 
cu blîndeţă şi frumos[ă], iar cine-i păcătos, mărg la 
dînsul cu mînie, cu tote păcatile lui. 

Zisă Avram: Arată-mi-te cum te arăţ lumii. 

Şi să mă arat în chip de zmău şi în chip de suliţă 
şi în multe ... 

ItESVLM'EWlVL LVI IOV 



Cartea (Testamentul) lui Iov este un text 

apocrif elaborat, se pare, în mediile terapeuţilor 
esenieni din Egipt. Conţine mai multe elemente comune 
cu textul biblic în versiunea Septuagintei, dar prezintă şi 
diferenţe faţă de acesta. Dintre diferenţe, cea mai 
importantă este aceea că textul apocrif îl identifică pe 
Iov cu lovav, regele Edomului (Gen. 36, 33), 
descendent din Esau. în Biblia de la Bucureşti numele 
lui lovav apare deformat: „Şi muri Valac şi împărăţi, în 
locul lui, lovac, feciorul lui Zara, de la Vosora. Şi muri 
lovac şi împărăţi, în locul lui, Asom, den pămîntul 
themaneanilor". Apariţia formei lovac nu se explică prin 
variantele textului grec din ediţia Rahlfs, unde apare 
doar varianta lovad, ci prin principala sursă a traducerii 
lui Milescu, anume Biblia de la Franckfurt din 1597. 
Versiunile greceşti ale textului sînt extrem de rare, ceea 
ce face ca păstrarea sa în trei manuscrise vechi 
româneşti să prezinte importanţă chiar pentru 
emendarea unor pasaje obscure ale acestora. O 
versiune greacă a fost publicată pentru prima dată de 
către cardinalul Angelus Maius în seria Scriptorum 
veterum nova collectio, t. VII, Roma, 1833, p. 180-191, 
reprodusă apoi în Migne, Dictionnaire des 

apocryphes..., col. 401 - 420, cu următoarele indicaţii şi 
comentarii: „Le celebre cardinal Angelo Maî a publie 
dans son precieux recueil (Script. Vet. Nova collect., 
t.VIII, p.191, 1839, in 4°), un livre grec fort curieux, 
attribue â Job, et qui remonte â une epoque 
tres-reculee, puisqu'il en est question dans le decret du 
Pape Gelase, qui condamne des ouvrages apocryphes 
(Mansi, Collect. Concil., t.VIII, col. 169)." ( col. 401) şi: 
„Le texte grec tel que l'a publie le cardinal Maî est en 
general fort incorrect. Des graves alterations en 
certains endroits en rendent l'intelligence fort difficile." 
(col. 403, nota 458). Textul publicat de Maius va fi 
folosit şi de către M. R. James în Texts and Studies, ed. 
by J. Armitage Robinson, V, Apocrypha Anecdota, seria 
a ll-a, p.LXXII-CII, 104-137, comparativ cu un alt 
manuscris, păstrat la Paris, Bibi. Nat., ms. gr. 2658. 
Diferenţele dintre cele două texte fiind destul de 
însemnate, iar manuscrisul editat de Maius nefiind 
regăsit pînă în 1946 ( v. infra), în ediţia James a fost 
luat ca text de bază manuscrisul parizian şi au fost 
reproduse în aparatul critic diferenţele existente în 
textul editat de Maius. în 1911, Augusto Mancini, care 
semnalase prezenţa unui alt text grec al Testamentului 
lui Iov într-un codice aflat la Messina, San Salvatore, 
sub cota 29, procedează la compararea acestuia cu cel 
editat de James ( Per la critica del «Testamentum 
Job», în „Rendiconti della Reale Accademia nazionale 
de Lincei. Classe di Scienze morali, storiche e 
filologiche, Luglio - Ottobre", p.479-502), deplîngînd 
dispariţia manuscrisului editat de Maius, deşi îi releva 
lacunele. Pentru versiunile slavone şi pentru versiunea 
românească importanţă ar fi prezentat tocmai versiunea 
Maius, ele derivînd, se pare, dintr-un text de acel tip. 

Versiunea Maius a fost identificată de către Gerard 
Garitte, care, în studiul intitulat Deux manuscrits italo- 
grecs ( Vat. Gr. 1238 et Barber. Gr. 475), publicat în 
Miscellanea Giovanni Mercati, III, Letteratura e storia 
bizantina, seria Studi e testi, CXXIII, Vatican, 1946, 
p. 16-40, indică manuscrisul din care provenea textul 
editat de Maius; acesta, după Garitte, este copiat în 
sudul Italiei în 1194 -1195 şi a fost donat Bibliotecii 
Vaticanului de către cardinalul Antonio Carafa (f 1591). 
O altă ediţie a textului, cu aparat critic, a publicat, în 
1974, R. A. Kraft, The Testament of Job, în seria Texts 
and Translations, 5, editată de „Society of Biblical 
Literature, Septuagint and cognate Studies" la 
Missoula, Montana. O ediţie critică on line a versiunilor 
greceşti pregăteşte, în cadrul proiectului The Online 
Criticai Pseudepigrapha, patronat de King's University 
College, Jan Scott (textul digital: Craig A. Evans). 
Munca de editare, întreruptă o vreme, a fost reluată în 
2005 şi acum a ajuns cu introducerea aparatului critic 
pînă la cap. XX al textului.în lista manuscriselor care 
vor fi avute în vedere în cadrul proiectului sînt indicate 
şi versiunile slavone. De asemenea se face referire la 
ms. copt (Papyrus Cologne 3221, fragmentar) din 
secolul V. 

în literatura slavă, de asemenea, textul 
Testamentului lui Iov este puţin cunoscut. Lucrările mai 
vechi asupra apocrifelor care au circulat pe teren slav 
nu i-au acordat atenţie, iar în indicele slavone de cărţi 
prohibite nu apare menţionat. în manuscrise slavone se 
păstrează totuşi cîteva copii ale textului, dar ele par să 
fi circulat exclusiv pe teren sud-slav. Prima menţiune 
despre prezenţa textului într-un manuscris sud-slav 
este făcută de către V. Jagic în 1871, în Ogledi stare 

hrvatske proze, IV: Zivot Aleksandra Velikog, în 
„Starine", III, p.203-331, iar ediţia textului, destul de 
deteriorat, va fi făcută în 1878, cu întregiri după Maius- 
Migne, de către S. Novakovic, Apokrifna prica o Jovu, 
în „Starine",X, p.157-170. în 1891, Gj. Polivka va 
identifica încă două manuscrise sud-slave, unul în 
colecţia P. J. Safarik şi altul în colecţia Muzeului 
Rumianţov (ms. 1472) din Moscova, şi le va edita luînd 
ca text de bază ms. Safarik şi reproducînd în aparatul 
critic diferenţele existente în versiunile Novakovic şi 
Rumianţov, ms. 1472. Acest din urmă text prezintă cele 
mai multe similitudini cu versiunea românească, fără a 
putea fi însă considerat sursa directă a acesteia. Am 
mai identificat o copie slavonă a textului şi în ms. slav. 
86 al Bibliotecii Academiei de Ştiinţe din Sofia. Din 
păcate această copie este foarte deteriorată şi 
fragmentară. Din cele 9 file pe care se păstrează textul 
( ff. 47 v -55 v ), ff.53-55 sînt aproape în întregime 
deteriorate, iar f. 49 este albă. Titlul textului în acest 
ms. este Cka3anHe 3a Eorararo Moiia, KaKO nocipaja 
ot saune™ /uauo.icKie (v. şi „Bălgarski ezik", VII, 
1957,nr. 3, p. 228-237). 

Versiunea românească a Testamentului lui Iov 
nu apare menţionată în cercetările mai vechi (Gaster, 
Hasdeu, Cartojan, Turdeanu); se păstrează în ms. rom. 
1429 din Biblioteca Academiei Române şi datează din 
anul 1676; îi urmează în ordine cronologică ms. rom. 1 
din Biblioteca Naţională „Chirii şi Metodie" din Sofia, 
copiat în 1687, şi ms. rom. 480 din Biblioteca 
Academiei Române, databil cea. 1700. Textul acestui 
din urmă ms. l-am publicat în 1991 în numărul omagial 
pe care „Revista de istorie şi teorie literară" i l-a dedicat 
lui Emil Turdeanu. în volumul de faţă publicăm 

versiunea mai veche din ms. 1429 al Bibliotecii 
Academiei Române, dar, dat fiind faptul că acest ms. 
are mai multe pasaje deteriorate, am folosit pentru 
întregiri pasajele corespondente, indicate prin 
paranteze drepte, din ms. 480 al aceluiaşi fond. 

(f.121 r ) CARTEA LUI IOV 

CARELE SE CHIEMA MAI ÎNAINTE 
IOV AL BĂTĂILOR 



Acesta Iov, cînd au vrut să moară şi să să 
mute [den lumea aceasta], au chiemat 7 feciori ai lui 
şi 3 feate şi le zise lor: 

Feţii miei, staţi împrejurul mieu [şi ascultaţi] ca să 
vă spuiu cîte mi-au făcut mie Domnul. Eu sînt tatăl 
vostru, Iov, (f.121 v ) [şi, cîte] mi-au venit asupră-mi, 
[toate le-am răbdat. I]ar voi, feţii miei, aleasă şi curată 
să[mînţă] a lui Iov sînteţ. Eu sîntu den sămînţa lui [Isav], 
iar una (sic pentru: Dina) iaste muma voastră den care 
v-aţ născut, că muiarea mea cea dentîiu au murit cu 
zeace feciori ai ei cu amară moarte. 

Ascultaţi, feţii miei, şi să vă spuiu voao ce se-au 
făcut de mine, că numele mieu au fost lovav, mai 
nainte, pîn-nu mi-au spus Domnul: Iov. Şi mai nainte 
am slujit idolilor. 

Şi merş odată să le fac jărtvă şi slujbă lor. Şi 
cugetai în inema mea şi în cugetul mieu şi grăiiu adins 
mineş: Oare acesta iaste Dumnezeu, cela ce au făcut 
ceriul şi pămîntul, marea şi toate cîte sîntu într-însa? 
Doamne, spune-mi! 

Şi, durmindu eu noaptea, auziiu glas înfricoşat 
grăindu-mi : lovave, lovave! 

Şi răspunş: lată eu! 

- Scoală-te să-ţ arăt cui duci jărtvă şi cui (f.122 r ) 
slujăşti! Nu e acela Dumnezeu, ci iaste putearea 
dievolească, care prilăsteaşte firea omenească. 

Şi, deaca auziiu, căzuiu den patul mieu şi mă 
închinaiu Domnului, grăindu: Domnul mieu, care ai venit 

să spăşeşti sufletul mieu, rogu-mi-te, au doară [daca] 
iaste acest loc al Satanii, carele înşală firea 
omenească, dă-mi puteare [să mergu] să curăţescu 
locul Satanii şi niciodinioară să nu mai fie slujbă pre 
dînsul, că eu nu mă temu nici de nimenilea, că sînt 
împărat pămîntului. 

Şi-m răspunse lumina şi-m zise: Putea-veri să 
spargi şi să curăţezi locul acesta cum veri vrea, ci să-ţ 
spuiu cîte au grăit Dumnezeu. 

Şi ziş: Eu, ce au poruncit Dumnezeu robului lui, 
toate le voiu asculta şi le voiu face. 

Şi-m zise: Aşa grăiaşte Domnul că veri curăţi şi 
veri sparge locul acela al Satanii; iară se va rădica cu 
mînie să să lupte cu tine, ce moarte nu-ţ va putea 
face. (f.122 v ) Aduce-ţ-va rană şi zgaibe reale, şi toate 
ale tale le va piarde, şi feciorii tăi îi va ucide. Ci, de veri 
răbda, aşa grăiaşte Domnul: „Mări-voiu numele tău în 
toate neamurile pămînteşti în veaci şi iară te voiu 
rădica şi-ţ voiu da de doao ori, ca să mă cunoşti Domnu 
nefăţarnec şi dătătoriu de bine. Şi te veri scula la a 
doao venire şi, învăţîndu-te, veri lua mari dureri. 
Atunce veri cunoaşte că drept şi adevărat şi tare e 
Domnul şi întăreaşte pre aleşii lui." 

Iar eu răspunşu lui: Eu şi pîn la moartea mea 
voiu răbda şi nu mă voiu lepăda. 

Iar deaca mă blagosloviiu de la înger, să duse de 
la mine. Atunce eu, feţii miei, mă sculaiu într-acea 
noapte şi luaiu cu mine 50 de feciori şi mă duş în casa 
idolească şi o am spart pînă-n sfîrşit. Şi m-am dus la 
casa mea şi am poruncit să încuie uşile. Ascultaţi, 
(f.123 r ) feţii miei, şi vă miraţi! Deca m-am dus la casa 
mea şi uşile le-am încuiat, am poruncit uşile să nu să 
mai deşchiză, [iară] de va căuta cineva, să nu-l lase să 

se apropie de mine, ce să-i răspunză că iaste înlăuntru 
[şi] nu poate nimea să între. 

Şi, stîndu în casa mea, veni Satana împodobit 
şi bătu în uşă şi grăi portariului: Pasă cătră Iov şi-i 
spune lui că pohtescu să grăiescu cu el. Şi-m întră 
portariul şi-m spuse. Iar eu ziş lui: întreabă-l şi-i zi lui ce 
va. Iar Satana se duse şi puse de toate fealegile pre 
umărul lui ca unul den săraci şi grăi portariului: Pasă de 
zi lui Iov: „Dă-mi pîine den mîinile tale să mănîncu!" 

Iar eu luaiu o coajă de pîine arsă şi ded 
portariului şi ziş să-i dea lui şi să-i zică lui: 
„Niciodinioară nu vei mînca pîine den mîinile lui Iov, că 
m-am lepădat de tine". 

Iar portariul se ruşină şi nu-i deade pîinea cea 
arsă, că nu ştiia că iaste Satana, (f.123 v ) ce-i deade o 
pîine a lui curată. 

Şi o luo Satana şi o cunoscu şi zise portariului: 
Pasă, roabă rea, şi-mi ado pîinea care mi-o au dat Iov. 

Şi plînse portariul grăindu: Dup-adevăr îm zise 
că sînt rob rău , că n-am ascultat glasul domnului mieu, 
lui Iov. Şi luo pîinea cea arsă şi-i zise: Aşa grăiaşte 
stăpînul mieu, Iov: „Niciodinioară nu vei mînca pîine 
den mîinile meale, pentru că m-am lepădat de tine. Şi 
mult ţi-e că ţe-am dat pîine ca aceasta, că am pizmă, 
[pentru] că dau vrăjmaşului mieu, cui nu mi să cade a 
da". 

Şi auzindu Satana, grăi portariului: Aşa să spui 
lui Iov că cum iaste arsă această pîine, aşa voiu să 
arzu trupul lui şi, într-un ceas, de toată avuţia ta te voiu 
pustii. 

Şi răspunse lui Iov: Ce veri să faci, fă, că eu sînt 
gata a lua toate ce veri aduce asupră-mi! 

Iară cînd se duse de la mine Satana, să sui către 
Domnul şi jură pre Domnul a lua (f. 124 r ) toate ale 
meale. [Şi au luat toate ale meale.] Ascultaţi cîtă 
amărăciune am luat: Aveam 130 de mii de oi şi de 
dînsele aleşi 7000 de oi să se tunză să fie de 
îmbrăcarea săracilor, mişăilor şi văduvelor şi 
slăbănogilor, orbilor şi şchiopilor. Şi aveam 8 sute de 
cîini de păziia turmele meale, aveam 200 de cîini ce-m 
păziia casa mea, aveam 9 mii de cămile şi dentr-însele 
aleseasem 3 mii de cămile ca cu dînsele să umble prin 
cetăţi la negoţu. 

Şi pre dînsele ducea toate ceale ci împărţiiam 
săracilor şi neputincioşilor. Aveam 140 de mii de 
măgăreaţe care se prăsiia şi dentr-însele împărţiiu 5 
sute de le vindeam şi preţul acestora ce luam pre 
dinsele tot împărţiiam săracilor. Şi, den toată lumea, cîţi 
săraci era, toţi în timpinarea mea veniia. Şi era 
deşchise 4 uşi ale casei meale şi porunciiam robilor 
miei pururea să stea deşchise, (f. 124 v ) să nu care 
cumva să vie vreun sărac şi să se ducă neluîndu-ş 
cearerea şi să nu ia den casa mea cîtu-i va fi dendestul 
de toate. 

Sta în casa mea 30 de mease pline de toată 
dulceaţa de hrană săracilor, şi sta 15 mease de striini şi 
pentru văduve, ca, ce le va tribui, să ia şi să ducă, cîtu-i 
va tribui; iar carele va vrea să se sature - dendestul 
de toate de la casa mea; şi nimea nu ieşiia den casa 
mea cu mîinile deşarte. Aveam 3 mii şi 5 sute de pluguri 
de boi şi aleseasem 500 şi aram şi sămănăm cu 
dînsele de tot grîul pentru săraci, ca să fie pururea pline 
measele meale de pîine. Aveam 50 de cuţite cu care 
tăiam pîinea şi 50 de tăietori de tăia pîine la masa mea 
săracilor. 

Era cîţiva striini de ştiia voia mea şi iubiia a-m 
sluji şi mă rugară grăind: Rugămu-te să ne dai noao 
să facem această slujbă făr de leane! 

(f.125 r ) Fă-ţ cu noi milă şi ne dă bani 1 să ne 
ducem în cetăţi pre departe să aflăm săraci să putem a 
face slujbă, şi, dup-aceaea, iară-ţi vom face al tău de-ţ 
vom întoarce. Iară eu, auzindu aceasta, mă bucuram 
căce le tribuiaşte de la mine milă săracilor; cu dragoste 
luam zapisul mieu şi le dam lor cît le tribuiaşte şi nu mai 
ceream zapisele lor. Şi zicea: Cu zapise să luom şi 
zăloage. Iară eu nu vream, numai zapis. Şi aşa făcură 
cu mine. Şi împărţiră săracilor. Şi aşa veniră grăindu: 
Rugămu-te, stăpîne doamne, milostiveaşti-te pre noi, să 
ştim cum vom să plătim ale tale. Iară eu cetiiu zapisele 
lor şi le dedu grăindu aşa: Cunună să se aducă voao de 
la cel de sus, că cela ce dă săracilor drept va fi şi cu 
nemica lui nu-i voiu rămînea datoriu. 

Şi robilor ce robiia în casa mea, niciunuia rău 
n-am făcut, nici am oprit simbria, ce mai vîrtos (f. 125 v ) 
cei ce păştea turmele meale pren munţii de piatră de 
lapte şi de toată dulceaţa era sătui. 

Şi grăiia robii miei: Doamne, porunceaşte den 
milostenie ce vom să dăm săracilor, pentru că de toate 
sînt dendestul! 

Aveam 100 cîntăreţi şi zeace copuze şi surle; şi 
să rădica în toate zilele şi porunciiam să se strîngă 
văduvele şi luam copuzul şi ziceam, iară ceialalţi cînta 
cîntece şi pomeniia pre Dumnezeu şi-l slăviia pre 
Dumnezeu. Iară robii miei şi roabele meale sta înainte 
şi lua psaltica şi copuzul den mîinile meale şi se ducea 
[la casă] de se veseliia cu feţii miei, pururea lăudîndu 
pre Dumnezeu. Iară eu mă sculam în toate zilele, adecă 
în toate dimineţile, şi duceam jărtvă Domnului 350 de 

capre şi 12 oi. Şi, ce rămînea den jărtvă, împărţiiam 
săracilor şi grăiam lor: Luaţi aceastea şi rugaţi pre 
Dumnezeu pentru feţii miei, (f. 126 r ) că grăiescu voao, 
feţii miei, că au doară feciorii miei au greşit Domnului 
ceva grăindu: Cum tatăl vostru, om prea bogat, ne lasă 
pre noi şi den părăţia lui şi den domnia lui duce viţeii 2 la 
oltariul Domnului pentru noi? 

Eu am făcut aceasta 7 ani de cînd luaiu veaste 
de la înger şi mă închinaiu Domnului şi mă lepădaiu de 
Satana. Dup-aceaea veni Satana şi-m arse cu foc 
7000 de oi cu care îmbrăcam săracii şi văduvele şi 
3000 de cămile şi 500 de măgăreaţe şi 500 de pluguri 
de boi, de-aciia cealealalte toate le deade vecinilor miei 
şi oroşanilor carii lua de la mine multe daruri. Şi cîndu 
auziiu toate veştile ceale reale [de la veasnicii miei], 
cum mi-au perit tot, proslăviiu pre Dumnezeu şi nu 
greşiiu. 

Atunce diavolul, ştiindu inima mea, să făcu un 
împărat turcescu şi veni în cetatea mea şi strînse toate 
slugile meale şi le zise lor: Acest omu, Iov, au luat 
toată dulceaţa pămintului (f. 126 v ) dendestul şi au 
împărţit-o săracilor, orbilor, şchiopilor, mişăilor şi 
văduvelor şi slăbănogilor şi cui ce-i tribuia. Iară 
beseareca lui Dumnezeu de tot o au spartu . Eu lui i-am 
dat în potriva lucrurilor cît au dat marelui Dumnezeu, 
iară voi vă strîngeţi toţi de-i luaţi tot al lui. Luaţi bogăţia' 
lui toată şi cealea ce sîntu înlăuntrul casei lui luaţi! Şi 
răspunseră oroşanii şi ziseră 3 : Are 7 feciori şi 3 feate. 
Să nu fugă într-altă ţeară şi să se întoarcă ca nişte 
muncitori să vie să ne muncească şi să ne piarză pre 
noi. 

Şi zise cătră dînşii Satana: Nu vă teamereţi 
nimica, că dobitocul lui carele da săracilor l-am arsu şi 
focului le-am dat. Şi pre feciorii lui îi voiu piarde. 

Şi aşa răspunzîndu, se duse şi sparse casa mea 
şi feciorii miei îi pierdu. Iară oroşanii, deaca văzură 
adevărat ce zise împăratul turcescu, ieşiră şi mă goniră 
den casa mea (f. 127 r ) şi den cetate; şi casa mea o 
luară, şi vedeam cu ochii miei sfeaşnecele ceale de aur 
carele era la patul mieu şi la measele meale ceale de 
aur la oameni nedestoinici, ce să nu le zic nedestoinici, 
că nu aveam ce le răspunde, ce numai cugetam în 
inemă şi în minte, ca muiarea cînd naşte, ce toate 
cugetele cugetîndu le leapădă şi cugetă cum va naşte, 
aşa şi eu îm aduceam aminte de îngerul ce grăise cătră 
mine şi aşa îm părea că sîntu într-altă cetate, iară nu 
moşnean slavei. Şi, cîndu iaste corabia de umblă pre 
lăţimea mării şi se rădică furtună mare şi cîrmaciul 
aruncă cătuşile 4 şi altă nădeajde nu are fără numai a 
ruga pre Dumnezeu, aşa rugam pre Dumnezeu 
grăindu: Doamne, deşi bogăţia mea şi avearea au 
perit, spodobeaşte-mă a întră în cetate! Aşa eu îm 
aduceam aminte de ce-m zisease mai nainte îngerul. 

(f. 127 v ) Şi-m veni şi alt veastnec grăindu: 
Feciorii tăi au perit! 

Şi foarte îm păru rău şi mă scîrbiiu şi hainele 
meale le sparşu pre trupul mieu. Şi ziş către cel ce-m 
spuse că au perit feciorii miei: Şi tu cum ai scăpat? 

Şi strigaiu Domnului grăindu: Domnul au dat, 
Domnul au luat! Cum au plăcut Domnului, aşa au şi 
fost. Fie numele Domnului blagoslovit de acum pînă în 
vecie! 

Iară Satana, deaca văzu că nu mă poate birui, 
se sui cătră Domnul şi ceru trupul mieu şi cerîndu-l să 

puie pre mine rane iuţi şi bube. Şi mă deade Domnul în 
mîinile lui, să facă pre trupul mieu ce va vrea, iară 
sufletul mieu nu-l deade în biruinţa lui. 

Iară eu şădeam pre scaunul mieu afară den 
cetate, scîrbit şi plîngîndu pentru feciorii miei, cugetam 
că am căzut în cursa cea mare. Şi veni Satana a mă 
goni den scaunul mieu, şi 3 ceasuri nu i-am dat a mă 
goni. Iară elu chibzui (f. 128 r ) ce-m va face şi puse 
întîiu o rană iute pre capul mieu, cît răzbătu durearea 
cea mare den creaştet pînă în talpele picioarelor meale. 
Şi cu mare scîrbă şi dureare ieşiiu den cetate şi şezuiu 
pre un gunoiu. Şi se umplu tot trupul mieu de viermi. Şi 
de lacrămele meale să umplu pămîntul. Şi toate 
nodurile meale se umplură de puroi şi de viermi. Şi 
grăiam viermilor miei celor ce cădea den trupul mieu: 
întoarceţi-vă şi staţi la locul vostru unde v-au pus 
Dumnezeu pînă vă va lua acela carele v-au pus, pînă 
ce voiu săvîrşi ce mi-e poruncit. 

Şi şăzui 7 ani în gunoiu afară den cetate, 
îmbrăcat cu rane iuţi şi nevăzîndu-mi feciorii miei în 
ochii miei. Muiarea mea smerită o vedeam cărîndu apă 
den uşă în uşă, ocărîtă, cîndai doară îi va da cineva o 
pită de carea mînca cîinii casei meale. (f. 128 v ) Iară 
muiarea mea sta înaintea porţilor. Aceastea le puneam 
asupra milosîrdiei lui Dumnezeu. 

Iară cînd fu al 11-lea an de cîndu grăisem cu 
îngerul, atunce iară cuprinse a nu ne da pîine cui 
ceream. Şi se lepădă a mai căra muiarea mea apă şi 
mearse a ceare ca una den sărace. Şi, ce-i da, 
împărţiia cu mine, plîngîndu, şi nu ne săturam nici eu, 
nici ea. Şi-m grăia: lată, doamne, ceru şi nimea nu va 
să ne dea! 

Eu răspunşu ei: Pasă în pitărease, cîndai doară 
îţ va da ceva, şi-m ado să gustu! 

Iară Satana, deaca văzu ce zic muierii 
meale, se schimbă în chip de vînzătoriu de pîine. Şi, 
părîndu-i muierii meale că iaste om vînzătoriu de pîine, 
zise: Dă-mi puţintică pîine ca să-m dau bărbatului mieu 
şi mie! 

Iară el răspunse ei aşa: Dă-mi bani 5 şi-ţ ia cîtă 

vei. 

Iară ea zise lui: De unde să aibu bani, dară nu 
ştii cîte am păţit noi (f. 129 r ) de nepriatnecul? De vei să 
mă miluieşti, mă miluiaşte, iară de unde nu, tu vei şti. 

Iară el zise: De n-aţ fi fost răi, n-aţ fi luat rău. Ce, 
deaca n-ai bani 5 , dă-mi părul capului tău şi-ţ ia 3 pîini, 
să-ţ fie ţie şi bărbatului tău 3 zile. 

Iară ea cugetă în inema ei: Ce-m adaoge mie 
părul, să nu pociu duce pîine bărbatului mieu? 

Şi ziş lui: la-ţ cîtu-ţ tribuiaşte. 

Iară el se sculă şi luo foarfece şi tunse părul 
capului ei; şi-i deade ei 3 pîini, toţi privindu. Iară ea îm 
aduse. 

Iară Satana veniia pre urma ei într-ascunsu să 
mă auză ce voiu să grăiescu. 

Şi cîndu se apropie cătră mine, începu a plînge 
şi a grăi: Iove, Iove! Ce şezi în gunoiu, afară den cetate, 
atîţea ani nădejduindu-te la spăsenia ta? Iară eu ca o 
roabă nedestoinică umblu schimbîndu-mă den cetate în 
cetate şi den uşă în uşă, cerîndu pîine. Noi amîndoi am 
rămas fără pacoste, iară feciorii tăi şi featele tale 
(f. 129 v ) şi ale meale, naşterea pîntecelui mieu, au perit 
de tot. Tu şezi în gunoiu, împuţit de viermi, iară eu, 
muiare gubavă, mă schimbu den om în omu şi den uşă 
în uşă, să-m dea cineva o fărîmă de pîine să-ţi aducu. 

Şi, cine ce-m dă, eu nu mă satur, ce împarţu ţie şi mie, 
pentru că inema mea pururea boleaşte de tine. Şi iată 
că mi-ai zis să mergu cătră pităreţi să ceru şi am aflat 
pre un vînzătoriu de pîine; şi am cerşutu şi nu mi-au 
dat. Şi mi-au zis: Dă-m aspri 6 ! 

Iară eu am spus lui paguba. Iară el mi-au zis: 
Deaca n-ai aspri 6 , dă-mi părul capului tău şi-ţi ia 3 pîini, 
să-ţ fie ţie şi bărbatului tău 3 zile. Iară eu cugetaiu în 
inema mea şi ziş: Scoală de-ţ ia cîtu-ţ tribuiaşte! 

Iară el se sculă şi luo foarfece şi-m tunse părul 
capului mieu tot, spre badjocură, înaintea tuturor 
năroadelor. Şi se mirară şi grăiia aşa: Au nu iaste 
aceasta hrănitoarea tuturor săracilor, muiarea (f.130 r ) 
lui Iov? Au nu iaste aceasta jupîneasa şi împărăteasa 
carea avea 14 uşi cu zăveaste (sic) şi toţi, cine se 
spodobiia a întră, se închina ei cu frică şi cu umilenie? 
Iară acum îş deade părul capului ei de-l tunse pentru o 
pită. Dară nu iaste aceasta care avea cămile încărcate 
de tot binele şi sătura săracii de pren toată ţeara? Iară 
acum îş deade capul spre tundere. Oare vedeţi carea 
avea 7 mease pline de tot binele întinse nepreastano 7 , 
zioa şi noaptea, de sătura săracii şi striinii? Iară acum 
îş deade capul ei spre tundere, oh, pentru o pîine. Oare 
vedeţi ceaea ce avea albii de aur şi de argintu în carele 
spăla picioarele striinilor? Iară acum îmblă pen tină 
desculţă şi, mai vîrtos, îş deade capul spre tundere. 
Oare vedeţi carea purta veşminte 8 de aur şi de argint 
fără preţ, iară acum poartă un ţol şi, mai vîrtos, capul ei 
îş deade spre tundere (f.130 v ) pentru puţinea pîine. 
Oare vedeţi ceaea ce avea pat de aur şi de argint? Iară 
acum îş vîndu părul capului pentru o pită. 

Şi aşa-ţ grăiescu ţie, loave, supăratu-se-au inimii 
meale cu durerea mea şi oasele mi se-au sfărîmat. 

Scoală tu singur şi-ţ ia pîine şi te satură. Şi zi ceva, un 
cuvîntu cătră Dumnezeu, şi mori! Iară eu iară voiu 
lăcrăma de durearea ta şi-m va treace. 

Aşa-mi grăi muiarea mea. Şi răspunşu ei şi ziş: 7 
ani am [de cîndu sînt ] în gunoiu şi în răotăţi de bube şi 
de viermi. Şi trupul mieu răbdă, şi sufletul mieu nu se 
scîrbeaşte şi nu se turbură pentru boala mea atîta cît se 
turbură de ce-mi grăişi, ca să grăiescu un cuvînt cătră 
Dumnezeu şi să moriu. Şi aşa am socotit că şi feciorii 
noştri, de vor fi luat ceale bune, dar ceale reale vor să 
ia pentru cuvintele tale [ceale reale] ce grăieşti. Şi-ţ 
aduci aminte de bogăţii mari ce, de voiu zice Domnului 
cuvîntul care-m zici tu, mare bogăţie piardem. Căci nu-ţ 
(f.131 r ) aduci aminte de dulceaţa ceaea cînd eram în 
toate bunătăţile pămîntului? Şi, deaca am luat den 
mîinile Domnului ceale bune, dară ceale reale nu le 
vom răbda? Ce-ţ ado aminte că pîn se-au milostivit 
Domnul ne-au dat şi ne-au miluit. Dară nu vezi tu pre 
Satana viindu după tine de-ţ turbură sufletul şi inema 
şi mintea ca să mă înşale? Şi pre tine te-au înşălat ca 
pre una den muierile ceale nebune carele ş-au înşălat 
pre bărbaţii lor şi i-au pierdut. 

Iară eu iară mă întorşu şi văzuiu pre Satana 
stînd după muiarea mea şi-i ziş: Du-te de la mine, 
Satano, şi te ascunde! Dar îţ pare ţie că leul, cînd cade 
în cinie, are vreo puteare? Sau pasărea zburătoare, 
cîndu cade în mîna vînătoriului, are vreo puteare? Şi 
încă-ţ mai grăiescu: Deaca vei, ieşi, luptă-te cu mine, 
iară nu cu muiarea! 

Atunce Satana se dălungă de la muiarea mea şi 
se duse cît colea şi sta de plîngea, (f.131 v ) cu amar 
grăindu: Văz, loave, că eu ţie mult rău ţe-am făcut şi ai 
răbdatu patime mari pre trupul tău, şi iară vei rămînea, 

măcară de ai şi zgaibe. Eu sînt duh ce sîntu de mare 
scîrbe şi sînt ucenic den ucenicii cei bătrîni, care unul 
pre altul biruindu îl surpă jos căci că birui, deci cel ce 
era desupra luo năsip şi presără gura celui ce zăcea 
dedejos, căci că birui pre cel mai tare de el şi tare strigă 
că: Biruindu, m-am veselit! Aşijderea şi tu, Iove, jos 
eşti, în bube şi în zgaibe [reale], ce ai biruit cu luptarea 
ta ce t-am adus. 

Atunce Satana se ruşină şi se duse. 

Atunce venise 3 împăraţi să mă vază, că auzise 
de mine ce am păţit. Şi, neputîndu să se apropie de 
mine, strigară de departe [către mine] zicînd: Tu eşti 
Iov, fratele nostru? 

Şi răspunşu şi zis: Eu sînt Iov împărat. 
Şi mă închinaiu lor. Iară ei căzură cu capetele pre 
pămînt. Iară voinicii lor, acelor 3 împăraţi, văzîndu-mă 
zăcea ca (f.132 r ) morţii ca la vreo 3 ceasuri şi se 
sfătuiia zicîndu: Nu creadem că iaste acesta Iov! 

Şi iară se sfătuiia toţi, socotindu [că] vrea să mă 
cunoască adevărat, şi grăiia: Oare acesta să fie Iov, 
cela ce trimitea pren toate cetăţile de toată dulceaţa de 
sătura săracii? Cum au scăzut casa lui şi el singur mort 
se-au făcut celor ce-l văd! 

Şi făcură 7 zile plîngîndu şi grăindu de mine. Şi 
răspunse Eleus şi zise împăraţilor: Să ne apropiem 
cătră dînsul, să ştim adevărat iaste Iov au ba? 

Şi căzură aproape de mine, nu putură să rabde 
împuţiciunea mea. Şi iară sculîndu-se, se apropiară 
ţiindu în mîinile lor mirosuri scumpe. Iară voinicii lor, 
purtînd tămîie şi cădindu împrejurul lor, şi făcură 3 zile 
cădindu. 

Şi să apropie Eleus şi-m zise: Tu eşti soarele 
cela ce răsăriiai preste toată lumea? Şi tu eşti împăratul 
şi luceafărul ce străluciia noaptea preste toată lumea? 

(f.132 v ) Şi răspunzîndu-i am zis: Eu sînt. 

Şi plînse cu plîns mare, plînsu împărătescu. Şi 
strigîndu, chiemă pre ceialalţi împăraţi şi pre toţi voinicii. 
Ascultaţi să vă spuiu plînsul lui Eleus împărat: 

Cum voiu să vă spuiu, zicea, bogăţia lui loav? 
Unde au căzut slăvitul scaunului? încătro se-au dus 7 
mii de oi ce le alesease să fie de hrană şi de 
îmbrăcăminte săracilor? Dar acum unde iaste slava 
scaunului tău? Tu eşti cel ci aleseaşeşi (sic) 3000 de 
cămile de duceai cu dînsele dulceaţă săracilor, iară 
acuma unde se-au pus scaunul tău? Tu eşti ce 
aleseaşeşi 1000 de boi de săturarea mişăilor, iară 
acum scaunul tău unde stă? Tu eşti cela ce aveai paturi 
de aur, iară acum şezi în gunoiu. încătro e slava 
scaunului tău? Tu eşti cel ce aveai jeţiu de aur cu 
mărgăritariu şi cu pietri scumpe, dară acum încătro e 
slava ta? Tu eşti cela ce puneai 7 (mii?) de mease pline 
de toate bunătăţile de săturai săracii, unde (f.133 r ) iaste 
acum slava scaunului tău? Tu eşti de carele bisearecile 
cu cîntare te cînta, dar acum unde iaste slava scaunului 
tău? Tu eşti făclia cea de aur, iară acum aştepţi lumina 
lunei. Unde iaste slava scaunului tău? Tu eşti cela ce-ţ 
rîdeai de toţi cei ce făcea rău şi de păcătoşi, iară acum 
unde iaste slava scaunului tău? 

Aceastea toate cu plînsu mare mă jăluia Eleus 
împărat şi cu mare scîrbă le zicea. 

Iară eu m-am rugat lor grăindu: Tăceţi, să zic şi 
eu! Acum să vă spuiu scaunul mieu şi slava lui: scaunul 
mieu sta întru sfinţi, foarte frumos; şi slava lui şi 
frumuseaţea lui - de-a dreapta lui Dumnezeu celui 

ceriurescu; scaunul mieu - scaun de vecie iaste [şi de 
răpaos]. Şi lumea aceasta toată va treace, [iară slava 
scaunului mieu nu va treace]. Iară scaunul mieu iaste 
pre pămîntul cel sfîntu şi slava lui iaste de vecie. Apele 
vor seca şi vor mearge în fundul lor, iară rîurile meale 
nu se vor usca. Şi scaunul mieu va petreace în veaci. 
(f.133 v ) Voi, împăraţilor, veţi să vă treaceţi; şi domnia şi 
slava voastră ca oglinda iaste, iară împărăţia şi slava 
mea iaste de vecie; şi frumseaţea mea pre arma 
împăratului ceriului iaste. 

Aceastea grăiiu cătră dinşii, să-m tacă de 
asupră. 

Iară atunce Elifaz împărat se mînie şi zise cătră 
păgîni: Ce poate [fi] aceasta minune minunată? Noi am 
venit cu voinicii noştri să mîngîiem pre loav, iară el se 
mînie spre noi şi mai vîrtos se rădică, grăind noao: 
Duceţi-vă în ţeara voastră! El şade în gunoiu, iară noao 
să se laude de zice că: Va treace împărăţia voastră şi 
domnia, iară împărăţia mea va petreace în veaci. 

Şi să sculă Elefaz cu inemă rea, grăindu 
voinicilor lui şi tuturor împăraţilor: Eu voiu mearge, 
pentru că noi am venit spre mîngîiarea lui loav, iară el 
ne ruşinează pre noi înaintea tuturor voinicilor noştri. 

Atunce Veldad împărat îl luo de mînă şi, (f.134 r ) 
cu glas de umilenie, zise: Nu iaste bine unui omu 
nescîrbit să-i răspunzi aşa, necum celui ce poartă rane 
asupră-ş. Noi sîntem sănătoşi, ce de ranele lui nu 
cutezăm să ne apropiem cătră dînsul. Iară tu, împărate 
Elefaze, vei de tot să te dai să fii făr de pomenire de la 
dînsul? Rogu-te, milostiveaşte-te, ca să ştim: au doară, 
în jalea inimii lui, aducîndu-i aminte de împărăţia lui, de 
ne grăieşte noaă aşa? Ce eu voiu să zicu: Pururea cine 
nu se va mira de pedepsa lui Iov şi de ranele răbdării 

lui? Lăsaţi-mă să mergu eu la dînsul, [să ştiu adevărat 
de dînsul]. 

Şi să sculă Veldad şi se apropie cătră mine, 
grăindu aşa: Tu eşti Iov? 

Răspunşu: Eu sînt. 

Şi-m zise: Iaste inima ta adevărată în tine? 
Iară eu răspunş lui: Eu sînt, şi nu e altul, şi la ceriu iaste 
adevărat[ă] inima mea, pentru că la ceriu nu sînt 
războaie, nici pizme sau urîciuni. 

Şi-m răspunse Veldad şi-m zise: Drept grăişi, 
loave! Nu iaste pre pămînt, că, adevărat, într-o vreame 
(f.134 v ) iaste pace, iară mai multă vreame sîntu 
războaie; iară la ceriu pururea stă adevărul. Acuma am 
cunoscut că ai înţelegătură în inema ta, ci să-mi 
răspunzi un cuvînt ce voiu să te întreb; de mi-l vei 
răspunde, eşti încă tot în mintea cea dintîiu: Spune-mi 
în ce te nădăjduieşti? 

Iară eu ziş: în Dumnezeu, spăsitoriul mieu. 

Şi iară mă întrebă: Cine ţe-au luat bogăţia ta şi 
au pus pre tine rane? 

Răspunzîndu eu, am zis lui: Dumnezeu. 

Iară îmi zise: Dară deaca te nădăjduieşti pre 
Dumnezeu, pentru căce ţe-au dat patima aceasta, şi 
bogăţia ta ţe-au luat, şi nimic nu ţe-au lăsat ţie? Că tot 
împăratul pre voinicul lui cel ales îl iubeaşte şi-l 
dăruiaşte. 

Şi-i răspunşu eu: Nimenilea niciodinioară n-au 
putut să ispitească adîncurile înţelepciunii lui 
Dumnezeu, nici să zică spre Domnul nedrept. 

Şi iară mă întrebă: Spune-mi, loave, deaca 
iaste înţelepciunea în tine, cum iase soarele [conf. 
num. orig., între f. 134 v şi f. 135 r din ms. 1429 lipseşte o 
filă; reproducem textul după ms. 480, ff.124 v -125 r : de la 

răsărit şi apune la apus, şi dimineaţa iară să află la 
răsărit, la locul lui de unde iase. învaţă-mă, să ştiu! 

Iară eu răspunşu lui: Daca iaste în mine cugetul 
şi inima mea, pentru ce să nu spuiu măria Domnului, să 
hulescu pre stăpînul mieu? Să nu fie aceasta! Sînt 
mulţi oameni trupeani pre pămînt carii vor să 
chipzuiască ceale ceriureşti, iară ei sînt prah şi cenuşă. 
Ce, ca să înţeleageţi că inima mea iaste în mine tare, şi 
eu voiu să te întrebu, iară tu să-mi răspunzi: Mîncarea 
şi băutura pre o gură întră a omului şi să pogoară în 
stomah. Spune-mi, cine le împarte de ies deosebi 
bucăţile, deosebi băutura? 

Şi-m zise Veldadu: Nu ştiu. 
Iară eu ziş către dînsul: Dară daca nu ştii ale trupului 
tău cum stau, (f. 125 r ) dară ceale cereşti cum le vei şti? 

Zise Sofar: Nu te întrebăm de noi, ci de tine, 
să ştim cu[m] eşti. Şi ştim că iaste înţelepciunea şi 
inima tare în tine, ci ce bine vei să-ţi facem ţie? Noi 
sîntem 3 împăraţi veniţi să te vedem şi, cîţi 
vraci am avut, i-am adus să te vindecăm. 

Iară eu ziş: Vindecarea mea şi sănătatea mea 
iaste de la Dumnezeu, cel ci au făcut vracii. 

Şi, grăindu cu dînşii, veni muiarea mea de la 
robia carea avea, că mai nainte venise către dînşii şi 
mă temeam să nu o ia să o ducă în ţara lor. Iară acum, 
deaca veni, căzu la picioarile lor, plîngîndu şi grăindu: 

Ştii, Elifaze, că voi, doi împăraţi, cum eram mai 
nainte cu voi, cîtă dreptate şi slavă aveam mai 
nainte cu voi, iară acum vedeţi hainile meale. 

Atunce toţi împăraţii strigară cu plînsu mare 
jălcuindu-se; şi plînseră şi se conteniră. Şi, dezbrăcîndu 
Elifazu haina cea împărătească de diba roşie, o 
deade ei. Iară muiarea mea îi ruga grăindu: 

Rogu-vă, împăraţilor, porunciţi voinicilor 
voştri] (f. 135 r ) ca să sape casa cea căzută pe feciorii 
miei, să le luom oasele lor să le îngrupăm, pentru că eu 
n-am putut să sap, nici să-i iau ca să văzu oasele lor 
cum sîntu, durearea pîntecelui mieu care au născut 10 
feciori şi într-un ceas i-am pierdut pre toţi şi nici pre 
unul nu l-am îngropat. 

Şi trimeaseră împăraţii voinici să sape. 
Iară eu ziş împăraţilor: Nu ostenireţi voinicii voştri, că nu 
vor afla feciorii miei, pentru că sînt înălţaţi la ceriu de 
făcătoriul lor şi de împăratul. 

Atunce împăraţii îm răspunseră aşa: Cine den 
noi va zice că eşti adevărat, pentru căce grăieşti că 
feciorii tăi se-au suit la ceriu? Spune adevărat! 

Iară eu ziş lor: întăriţi-mă de braţele meale! 
Şi mă rădicară de stătuiu. Şi mă sculaiu şi mă 
ispovediiu Domnului Dumnezeu şi făcuiu rugă foarte 
multă. 

Şi ziş lor: Căutaţi la ceriu spre răsărit! 

Şi căutară împăraţii (f.135 v ) şi muiarea mea şi 
văzură feciorii miei cu cununi foarte frumoase, stîndu în 
slava ceriului. Iară muiarea mea căzu la picioarele 
meale, bucurîndu-se şi grăindu: Domnul mieu, acuma 
am înţelegut că au miluitu Domnul pre noi şi va lăsa 
den noi pomeană în veaci. Ci-m porunceaşte a mearge 
în cetate a mă răposa puţintel şi a dormi, şi iară mă voiu 
scula a robi care am [robit?]. 

Şi mearse în cetate şi căzu într-o iasle unde 
mînca boii miei, care o luase boiarii miei şi, culcîndu-se, 
muri. Iară domnul cetăţii aceiia căutîndu, nu o află. Iară 
seara, căutîndu şi întrîndu în grajdu, o găsiră moartă în 
iasle. Şi strigară, lăcrămîndu cu tare jălcuire, nu numai 
oamenii, ce şi dobitoacele toate şi boii carii era pre 

lîngă iasle plîngîndu se ucidea, văzîndu-o moartă. Şi 
luară oroşanii trupul ei şi-l îngropară în casa cea 
(f. 136 r ) căzută, ce căzuse pre feciorii miei. Iară săracii 
cetăţii mare plînsu făcea, grăindu: Oare vedeţi lauda şi 
slava noastră cum se îngroapă fără cinste, ca una den 
sărace? Unde iaste cinstea? Unde iaste scaunul? Unde 
iaste săturarea tuturor săracilor? Unde iaste nădeajdea 
noastră? Unde iaste mîngîiarea noastră? 

Atunce Elifaz cu soţii lui şezură lingă mine 27 de 
zile pîn se sculară să se ducă în ţara lor. 

Iară Eleus le grăi şi-i jură: Răbdaţi, zice, nu vă 
ducereţi în pămîntul vostru pînă ce vom vedea de Iov, 
pentru că grăiaşte că „Sînt drept", iară eu îl văz ca pre 
un perit; şi, pomenindu-ş împărăţia cea mai denainte, 
cea pierdută, îş lipeaşte scaunul cătră scaunul celui de 
sus şi mult se-au trufit, că zice: „Scaunul mieu iaste la 
ceriu". Acuma au [?] înţeles că perit e pînă în sfîrşit. 

Iară Eleus să umplu de duhul Satanii şi-m grăi 
cuvinte înfricoşate, carele sînt scrise (f.136 v ) în 
scripturile lui Elefaz. Iară deaca se conteni de a grăi 
cuvinte multe şi mari [şi reale], mi se arătă Domnul 
într-un curcubeu dentr-un nor, grăindu cu mînie asupra 
lui Eleus, zicînd aşa: Nu priimi grăindu cuvinte 
blăstemate, nu ca un om, ci ca o hiară. 

Domnul grăindu mie den nor şi, cînd sfîrşi de-a 
grăi cătră mine, zise cătră Elefaz: Greşit-ai tu şi acei doi 
oameni soţi ai tăi şi aţi grăit minciuni asupra 
îngăduitoriului mieu, lui Iov. Sculaţi-vă de vă rugaţi lui 
să ducă jărtvă pentru voi ca să vă se iarte păcatul. Iară 
de nu veţi vrea, eu voiu să vă pierzu. 

Şi mi-aduseră jărtve. Iară eu mă rugaiu de dînşii 
şi iertă Domnul greşalele lor, iară pre Eleus nu-l 
spodobi 9 . 

Şi mearse Elifaz şi cînta cu glas grăindu fîrtaţilor 
lui, zicîndu aşa: Lăsă Domnul greşalele noastre, iară 
Eleus hicleanu nu va avea în toată viaţa iertăciune 
păcatului, că (f. 137 r ' v ; această filă fiind parţial 
deteriorată în ms. 1429, am completat lacunele după 
ms. 480 ) lumina lui se-au stinsu, [făclia lui s-au 
întunecatu. Pentru că fu priimitoriu întunearecului, iară 
nu luminii,] portarii întuneare[cului priimescu slava] lui. 
Şi frumseaţea lui [au trecut], scaunul lui se-au stricat, 
cinstea [lui iaste în iadu]; pohti la frumseaţea şarpelui, şi 
şuierarea şarpelui iaste slava lui şi cinstea lui, şi se-au 
apucat de vîntu. Pentru că n-au socotit Domnului, nici 
se-au temut de dînsul, urgia Domnului şi mînia - în 
casa lui. Pentru că n-au avut milă, nice pace în inema 
lui, avut-au venin de aspidă în limba lui. Dreptu e 
Domnul şi dreptatea iubeaşte ; şi la dînsul nu e făţărie. 
Domnul va veni, şi se gătescu drepţii a lua cununi ; şi 
se vor bucura sfinţii şi se va veseli inema lor, căci că 
luară slava care pohtiră. Să-i ispoveduim lui păcatele 
noastre, [ca să se iarte păcatile noastre], că cel hiclean 
Eleus nu va lua pomană de vecie [în viaţa lui. 

Iară deaca să conteni] den cîntări, Elefa[zu zise 
celor ci era cu dînsul: Blă]maţi unde şezu eu,[ şi să ne 
veselim de Domnul! 

Iară] eu, Iov, ceruiu de la [dînşii să-m dea, să 
dau] săracilor. Şi veni[ră cătră mine grăindu: Ce] ceri de 
la noi? Iară eu [cugetasem săracilor] să facem bine şi 
ziş lor: Daţi-m cîte un juncu şi cîte un galben! 

Atunce Domnul mă blagoslovi şi toate cîte-m era 
luate îm deade, pentru 1, 2. 

Iară acuma, feţii miei, eu voiu treace den viaţa 
aceasta. Socotiţi-vă, nu uitareţi pre Dumnezeu, ce 
pururea îl aveţi în inemile voastre! Miluiţi săracii, nu 

dareţi pre slabul în mîinile tarelui! Nu luareţi muieri 
dentr-alt neam! 

Acuma, feţii miei, aduceţi toate să vă le împarţu 
ce sînt în casa mea, ca să aibă fieşcarele a se griji 10 de 
ale lui! 

Şi-i aduseră şi-ş împărţi lor, adecă feciorilor, în 
şapte; iară surorilor parte nu le făcu. Şi se scîrbiră şi 
ziseră: Tată, dară noi (în continuare, din ms. 1429 
lipsesc circa 6 ff.; reproducem sfîrşitul textului după ms. 
480, ff. 127 r -129 v ) [au nu sîntem feciorii tăi ? Căci nu 
ne faci şi noao parte din casa ta? Iară elu grăi lor: Nu vă 
scîrbireţi, featile meale, căci nu v-am făcut parte, pentru 
că mai mare parte v-am făcut voao decît celor 7 feciori. 

Şi chiemă pre una de o chiema Dănniţa şi zise 
ei: Pasă, fata mea, în cămara mea şi-mi adu trei lăcriţe 
în carile sta aurul şi vă voiu da şi voao parte! 

Şi mearse şi aduse lăcriţile. Iară deaca descuie, 
luă dentr-însile frumoseaţe ca aceaea care nici mintea 
omenească nu poate spune. Pentru că frumoseaţea nu 
era pămîntească, ci ceriurească, lumina foarte, ca 
zarea soarelui. Şi tuturora le deade cîte o vînă, grăind 
lor: Priimiţi ceaste seamne şi le puneţi la pieptul vostru 
ca să vă fie voao de veselie în toată viaţa voastră! 

Grăi lui fata care o chema Casia (iaste casia o 
iarbă de miroseaşte foarte frumos): Tată, dară atîta 
parte ai grăit să ne dai noao mai mare decît fraţilor 
noştri, den casa ta, şi ca să fim moşteani casii tale. Ce 
bine vom să avem noi dentr-aceaste vine? Au doară 
vom lua ceva dentr-însile de viaţă? 

Grăi lor tatăl lor: Nu numai să fiţi vie veţi lua 
dentr-aceaste vine, ce şi în viaţa de vecie vă vor duce 
pre voi şi a lăcui la ceale ceriureşti. Dară nu ştiţi, featile 
meale, cinstea şi slava cîndu au sfătuit Domnul a mă 

milui, în ziua care m-au iertat den patimile ceale reale şi 
den rănile meale şi den viermii cei iuţi, m-au strigat cu 
glas mare grăind către mine: la ceaste 3 vine şi te 
scoală de te încinge cu (f. 128 r ) dînsile ca un mare 
viteazu. Şi eu te voiu întreba, iară tu să-mi răspunzi. 

Iară eu am luat şi m-am înci[n]s; şi, într-acel 
ceas, viermii periră după trupul mieu şi rănile să 
vindecară şi trupul mieu tare fu de la Domnul 
Dumnezeu, cum şi mai nainte. Şi aşa-m părea că n-am 
păţit nimica vreun rău vreodată. Iară mai vîrtos şi piatra 
care o aveamu la inima mea căzu. Iară Domnul îm grăi 
şi-m spuse toate ceale mai denainte. 

Ci acum, featile meale, socotiţi, păziţi-vă de 
diavolul, nu-i faceţi voia lui în cugetile voastre, pentru că 
mintea iaste comoară Domnului, ci vă întăriţi şi vă 
încingeţi mai nainte de moartea mea, ca să vedeţi toate 
cîte vor veni la pristăvirea mea. Şi să nu vă miraţi de 
lucrurile lui Dumnezeu! 

Şi să sculă una den featile lui ce o chema 
Denniţa şi să încinse cum poruncise tatăl ei şi altu 
cuget luă în inima ei; necugetîndu ceaste pămînteşti, 
începu a cînta cîntec îngerescu Domnului - ca şi îngerii 
cînta. Iară deaca sfîrşi cîntarea îngerească, 
bucurîndu-se, să conteni de cîntări. Atuncea şi ceailaltă 
fată a lui, ce o chema Casia, să încinse; şi să lepădă 
inima ei den lume, limba ei grăiia omeneaşte către 
boiari şi cînta cu slavă mare către Cel de sus, cît nici 
unul den oameni nu va putea a spune cîntecile ceale 
cereşti (f.128 v ) ale Casianii. Iară a treia fată a lui se 
încinse şi luă cornul şi trîmbită cătră Cel de sus. Şi 
aciiaş lepădă inima ei den lume şi cînta cîntec 
hieruvimescu Stăpînului şi slăviia putearea lui şi nimeni 

nu va mai cînta sau a slăvi pre Tatăl slavii cum aflăm în 
cîntecile Maltheeii, ce au slăvit pre Dumnezeu în cornu. 

Iară deaca fură duse aceaste 3 cîntece Domnului 
de la 3 feate ale lui Iov, după dreptarea de la înger, eu, 
Nir, frate lui Iov, şădeam pre patul lui aproape de dînsul 
şi toate le auziiam şi le ştiiam ale lui Iov, iară nu le-am 
scris, ce numai am scris cîntecile fratelui mieu de la 3 
feate ale lui, carele cîntară şi slăviră pre Domnul, 
spăsitoriul lui, şi-ş aflară lor spăsenie, că aşa iaste 
măria lui Dumnezeu. 

3 zile au zăcut Iov pre patul lui, fără dureare şi 
fără suspinare, şi nu s-au apropiat boala către dînsul, 
pentru seamnile ce-i dedease lui Dumnezeu, a să 
încinge şi a să izbăvi de moarte şi de patime şi de 
viermi. Şi sfîrşi 3 zile şi văzu prea aceia carii vrea să-i ia 
sufletul şi să rădică şi luă copozul şi-l deate featii ce o 
chema Denniţa, iară alţii feate, ce o chiema Malthia, îi 
deate cornul şi tîmpăna ca să să veseleas-(f.129 r )că, 
cîndu vor vrea să-i ia sufletul. Şi văzură pre tatăl lor în 
groapă, în slavă mare. Şi cîndu vru să-i ia sufletul, văzu 
pre un armat călare pre o armă unde veni şi-l sărută. Şi 
nu l-au văzut nimeli, numai Iov şi 3 feate ale lui. Şi, 
sărutîndu-l, i-au luat sufletul lui şi iar călare pre armă 
s-au suit la ceriu, spre răsărit. 

Iară trupul lui l-am pus în groapă eu, Nir, fratele 
lui, şi cu featile lui şi cu feciorii lui, şi am proslăvit pre 
Dumnezeu cu cîntări dumnezeieşti. Şi eu, Nir, şi cu 
feciorii lui, cu săracii şi cu mişeii plîngîndu, grăiiam: 
Amar noao, neputincioşilor, astăzi ce vom să facem? 
încătro mearse lumina orbilor? încătroo tatăl săracilor? 
încătro s-au dus priimitoriul striinilor? încătro au mersu 
calea călătorilor, îmbrăcătoriul golilor? încătroo au 

mersu folositoriul văduolor? Cine nu va plînge pre Iov, 
omul lui Dumnezeu? 

Iară cîndu să apropie trupul de către groapă, să 
rădicară săracii, orbii, şchiopii, văduvile, cu plînsu 
zicîndu: Nu îngropareţi lumina noastră! Vai de noi, vai 
de noi! 

Şi în 3 zile s-au văzut trupul lui plîngîndu-l şi 
jălcuindu-l. Şi l-am pus în groapă cu bun somnu a 
adormi Iov. Şi-ş lăsă nume numit den neamu în neamu, 
pînă în vecie. Şi au trăit Iov după rănile lui şi după 
patimile lui ani 170, iară de toţi - 248 de ani. Şi au văzut 
den feciori nepoţi (f.129 v ) şi strănepoţi, pînă la al treilea 
brîu. 

Nu creade vrăjmaşului tău în vecie, că, cum iaste 
arama de amăraşte vinul, aşa iaste hiclenia lui. De 
s-ară şi smeri înaintea ta şi se-ar pleca, întăreaşte-ţi 
inima ta şi te păzeaşte de elu ca să nu-l îndreptezi 
asupră-ţi, nici să-l pui de tine mai sus, nici să-l pui de 
dreapta ta. Şi cugetul tău nu i-l spune lui, că vrăjmaşul 
tău den gură te laudă, iară de la inimă cugetă să te 
surpe în groapă. Vrăjmaşul tău înaintea ta plînge cu 
lacrăme, iară în inimă chiteaşte să-ţi soarbă sîngile, că 
sfeatnicul rău piarde şi sufletul şi trupul.] 

NOTE 



marg.: aspri 
marg.: juncii 
marg.: grăiră 
marg.: mâţele 
marg.: aspri 



6 marg.: bani 

7 nepreastano: <sl.> neîncetat 

8 marg.: haine 

9 marg.: iertă 

10 marg.: a lua al lui făr de grijă 

Ciobanu, Ştefan 56, 82 
Comşa, Nicolae 83 
Costea dascălul 53, 55 
Culianu, loan Petru 9 

Delehaye, H. 81 
Dimitrova, D. 32 

Dosoftei 7, 48, 54, 56, 57, 77, 78, 79, 80-82 
Dragomir, Silviu 82 

Elian, Al. 27 

Eminescu, Minai 7, 27, 80 
Evans, Craig A. 106 

Felea, loan 31 
Florea, Petre 8, 82 
Franko, I. 14, 29-31, 82 
Frenţiu, Rodica 82 

Galeatovski, I. 54 
Garitte, G. 106 

Gaster, Mozes 7, 8, 27, 31, 55, 46, 81-83, 106 
Gelasius 105 
Gheţie, Ion 8, 9 
Grafi Arturo 81 

Grigorie Bogoslovul (Teologul) 35, 36 
Halkin, Fr. 81 

Hasdeu, B. P. 7, 14,31, 106 
Heliade Rădulescu, I. 80 
Heliodor 28 

laţimirski, A. I. 31 

loan Bogoslovul (Teologul) 34 

loniţă dascălul 31 

Istatie 58 

Ivanov, I. 11, 12, 29-31 

Jagic,V. 106 
James, M. R. 105 

Kraft, R.A. 106 

Maius, Angelus 104-107 

Mancini, A. 105 

Mansi 105 

Mareş, Alexandru 9 

Marin Barutcieff, Silvia 9 

Martinov, I. 74, 82 

Metodie Patareanul 14,25,27 

Meyer, W. 31 

Migne, J. P. 75, 80, 81, 104, 107 
Mihăilă, G. 9 

Milescu, Nicolae 48, 54, 104 
Miletic, L. 31, 55 

Miltenova, Anisava 32, 46, 47, 54, 55 
Moculski, V. 34 
Moraru, Alexandra 9 

Moraru, M. 82 



Nasta, Mihai 31 
Neagoe Basarab 7 
Noomen, W. 31 
Novakovic, S. 107 

Oişteanu, Andrei 9 

Petrov, N. 81, 82 
Polivka, Gj. 104-105 
Popov, A. 81, 82 
Pypin, A. 82 

Sadoveanu, Mihail 7 
Sanctis, Francesco de 81 
Scott, J. 106 
Simionescu, E. 55 
Simonescu, Dan 53, 55 
Sîrku, P. 31 
Staico grămăticul 45 
Stanciu Istrate, Măria 9 

Safarik, P. J. 107 
Ştefănescu, I. D. 27 

Tăpkova -Zaimova, Vasilka 54, 55 
Teodorescu, Mirela 7 
Timotin, Emanuela 9, 46 
Turdeanu, Emil 7, 8, 10 15 27 31 
46,83,107 ' ' ' 

Ursu, N. A. 57 

Vasile cel Mare 34 
Vassiliev, A. 11-13,81 
Velculescu, Cătălina 9 
Voiculescu, Vasile 7 

Zamfirescu, Dan 27 

